Thinvana quarter gai dhaulathah 3.46 billion rufiya ge aamdhanee\nތިންވަނަ ކްއާޓަރުގައި ދައުލަތަށް 3.46 ބިލިއަން ރުފިޔާ\nޑޮލަރުން ލިބުނު އާމްދަނީ އިތުރުވި\nޖުމްލަ އާމްދަނީ ފަސް ޕަސެންޓް ދަށް\nއެންމެ ބޮޑު އާމްދަނީއެއް ޖީއެސްޓީއިން\nރާއްޖޭގެ ރިސޯޓެއްގެ ފަޅުތެރޭގައި ދެ ޓޫރިސްޓުން ކެނޯގައި ފަލި ޖަހަނީ: އާމްދަނީގެ ބޮޑު ބައި ބިނާވެފައި ވަނީ ޓޫރިޒަމަށް --\nމި އަަހަރުގެ ތިންވަނަ ކްއާޓަރުގައި ދައުލަތަށް 3.46 ބިލިއަން ރުފިޔާގެ އާމްދަނީއެއް ލިބިފައިވާ ކަމަށް ދައުލަތުގެ ޓެކްސް އިދާރާ (މީރާ) އިން އެވެ.\nދައުލަތުގެ ޓެކްސް އިދާރާ، މީރާގެ ހިސާބުތައް ދައްކާ ގޮތުން މި އަހަރުގެ ތިންވަނަ ކްއާޓަރުގައި ދައުލަތަށް 3.46 ބިލިއަން ރުފިޔާގެ އާމްދަނީއެއް ލިބުނުއިރު، މިދިޔަ އަހަރުގެ މި މުއްދަތުގައި ލިބިފައިވަނީ 3.67 ބިލިއަން ރުފިޔާގެ އާމްދަނީއެކެވެ. މިއީ މި އަހަރާ އަޅާބަލާއިރު ފަސް 5.8 ޕަސެންޓުގެ ދަށް އަދަދެކެވެ.\nއެންމެ ގިނަ އާމްދަނީ ލިބުނު ހަތަރު ދާއިރާ\nޖީއެސްޓީ 1.3 ބިލިއަން ރުފިޔާ\nބީޕީޓީ 997 މިލިއަން ރުފިޔާ\nޓޫރިޒަމް ލޭންޑް ރެންޓް 360 މިލިއަން ރުފިޔާ\nގްރީން ޓެކްސް 144 މިލިއަން ރުފިޔާ\nމި އަހަރު އާމްދަނީ ބެހިގެން އައިސްފައިވާ ގޮތް ދައްކުވައިދޭ ގްރާފެއް.-- މައުލޫމާތު މީރާ\nމީރާގެ ހިސާބުތައް ދައްކާ ގޮތުގައި މި އަހަރުގެ ތިންވަނަ ކްއާޓަރުގައި މުދަލާއި ހިދުމަތުގެ އަގުން ނެގޭ ޓެކްސް (ޖީއެސްޓީ) ގެ ގޮތުގައި ލިބިފައިވަނީ 1.34 ބިލިއަން ރުފިޔާ އެވެ. މި ކްއާޓަރުގައި ލިބޭނެ ކަމަށް އަންދާޒާ ކޮށްފައިވަނީ 1.36 ބިލިއަން ރުފިޔާ އެވެ. އަދި ވިޔަފާރީގެ ފައިދާއިން ނަގާ ޓެކްސް (ބީޕީޓީ) ގެ ގޮތުގައި މި ކްއާޓަރުގައި ލިބިފައިވަނީ 997 މިލިއަން ރުފިޔާ އެވެ.\nމި ކްއާޓަރުގައި ލިބޭނެ ކަމަށް އަންދާޒާކޮށްފައިވަނީ އެއް ބިލިއަން ރުފިޔާ އެވެ. މީގެ އިތުރުން ޓޫރިޒަމް ބިން ކުއްޔަށް ދީގެން ދައުލަތަށް އާމްދަނީ ލިބޭ ޓޫރިޒަމް ލޭންޑް ރެންޓުގެ ގޮތުގައި ލިބިފައިވަނީ 360 މިލިއަން ރުފިޔާއެވެ. ކުރިން ލަފާކޮށްފައިވަނީ 432 މިލިއަން ރުފިޔާ ލިބޭނެ ކަމަށެވެ. އަދި ގްރީން ޓެކްސްގެ ގޮތުގައި 144 މިލިއަން ރުފިޔާ ލިބުނުއިރު، ކުރިން އަންދާޒާ ކޮށްފައިވަނީ 382 މިލިއަން ރުފިޔާ ލިބޭނެ ކަމަށެވެ.\nދައުލަތުގެ ޓެކްސް އިދާރާއިން ބުނެފައިވާ ގޮތުގައި މި ކުއާޓަރުގައި 122.91 މިލިއަން ޑޮލަރުގެ އާމްދަނީއެއް ލިބިފައިވެ އެވެ. މިއީ މިދިޔަ އަހަރުގެ ތިންވަނަ ކުއާޓަރުގައި ލިބިފައިވަނީ 121.44 މިލިއަން ޑޮލަރާ އަޅާބަލާއިރު 1.2 ޕަސެންޓް އިތުރު އަދަދެކެވެ.


TreeTop Muvazzafakah Ves Covid Jehijje | Hathaavees\nޓްރީޓޮޕް މުވައްޒަފަކަށްވެސް ކޮވިޑް ޖެހިއްޖެ\nޓްރީޓޮޕް ހޮސްޕިޓަލުގައި މަސައްކަތް ކުރާ މުވައްޒަފަކު ވެސް ކޮވިޑް19 އަށް ޕޮޒިޓިވް ވެއްޖެއެވެ.\nމިރޭ ދަރުބާރުގޭގައި އެޗްއީއޯސީގެ ފަރާތުން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ޑރ. ނަޒްލާ ރަފީގު ވިދާޅުވީ ޓްރީޓޮޕް އިން ކޮވިޑަށް ޕޮޒިޓިވްވި މުވައްޒަފާއި ކޮންޓެކްޓު ޓްރޭސިންގެ ތެރެއިން މިހާތަށް9މުވައްޒަފަކު ފާހަގަކުރެވިފައިވާ ކަމަށެވެ. އަދި ވިދާޅުވީ މިހާތަނަށް ޓްރޭސް ކުރެވުނު އެއްވެސް މުވައްޒަފެއްގެ ކިބައިން ބަލީގެ އަލާމާތެއް ނުފެންނަ ކަމަށެވެ.\nޓްރީޓޮޕް އިން މުވައްޒަފު ކޮވިޑަށް ޕޮޒިޓިވްވިއިރު އައިޖީއެމްއެޗް އިން އިތުރު ދެ މުވައްޒަފަކު ކޮވިޑް19 އަށް މިއަދުވެސް ވަނީ ޕޮޒިޓިވްވެފައެވެ. އައިޖީއެމްއެޗުން ޖުމްލަ 15 މީހަކު މިހާތަނަށް ޕޮޒިޓިވްވެފައިވާއިރު އޭގެތެރޭގައި6މުވައްޒަފުންނާއި7ބަލި މީހުން ހިމެނޭ ކަމަށް ވިދާޅުވިއެވެ. އަދި ބަލި މީހުންގެ އެހީތެރިންގެ ގޮތުގައި ތިބި މީހުންގެ ތެރެއިން ދެ މީހަކު ޕޮޒިޓިވްވެފައިވެއެވެ.\nމިއަދުވެސް ރާއްޖެއިން ކޮވިޑަށް 33 މީހަކު ވަނީ ޕޮޒިޓިވްވެފައެވެ. އަދި ބަލި ޖެހުނު މީހުންގެ ތެރެއިން 19 މީހަކު ވަނީ ބަލިން ރަނގަޅުވެފައެވެ. މިއަދު ޕޮޒިޓިވްވި 33 މީހުންނާއެކު ޖުމްލަ އަދަދު ވަނީ 2468 އަށް އަރާފައެވެ.\nPrevious ފިޔަވަތީގައި މަސައްކަތް ކުރާ މުވައްޒަފަކު ވެސް ކޮވިޑަށް ޕޮޒިޓިވްވެއްޖެ\nNext ގައުމު ތަރައްގީ ކުރަނީ ސިފައިންނަކީ ދިފާއީ މައި ތަނބު ކަމަށް ބަލައިގެން: ރައީސް


Fiyaa basthaaeh 800 rf gai: vegen miulhyne kihneh?\nގުދަނަކުން ފިޔާ ބަސްތާ ތަކެއް އަރުވަނީ: ފިޔާގެ އަގު ވަނީ ބޮޑުވެފައި- ފޮޓޯ އަވަސް\nއިންޑިއާއަށް ކުރަމުންދާ ވިއްސާރައާ ގުޅިގެން ފިޔާ އެކްސްޕޯޓު ކުރުން ވަނީ މަދުކޮށްފަ އެވެ. މިއާއެކު ގިނަ ގައުމު ތަކަށް ފިޔާ ވިއްކުން އެ ގައުމުން ވަނީ ހުއްޓާލާފަ އެވެ. އެހެން ނަމަވެސް ދިވެހި ސަރުކާރުން ބުނެފައިވާ ގޮތުގައި ރާއްޖެއަށް ފިޔާ ލިބުމުގައި ދަތި ތަކެއް ނޫޅޭނެ އެވެ. އެކަމަކު މިހާރު ވެސް ރާއްޖޭގެ ބާޒާރުގައި ފިޔާ ބަސްތާއެއް ވިއްކަން ލިބެނީ 800ރ. އާއި 900ރ. އާ ދެމެދު އަގެއްގަ އެވެ. ވަކިން ފިޔާ ކިލޯއެއްގެ އަގު ހުރީ 30ރ. އާއި 40ރ. އަށެވެ. ވެގެން މި އުޅެނީ ކިހިނެއް ހެއްޔެވެ؟\n"އިންޑިއާ އިން ފިޔާ ނުލިބެނީ. އެހެންވެ ހަމަ ބާޒާރުގައި އަގު ބޮޑު ވަނީ،" ވިޔަފާރިވެރިއަކު މިއަދު ބުންޏެވެ.\nއެހެން ވިޔަފާރިވެރިއަކު ބުނި ގޮތުގައި އިންޑިއާ އިން އެންމެ ގިނަ އިން މުދާ ގެންނަނީ ޓުޓިކޮރިން ބަނދަރުން ކަމަށާ، ނަމަވެސް އެ ބަނދަރުން ފިޔާ ނޭރުވޭ ކަމަށެވެ.\n"ފިޔާ އެކްސްޕޯޓެއް ނުކުރެވޭ ރާއްޖެ އަކަށް ވެސް. އެހެންވެ، ބާޒާރުގައި ހަމަ ފިޔާ ނެތީ،" ވިޔަފާރިވެރިއަކު ބުންޏެވެ.\nރާއްޖެ އަށް އެންމެ ގިނަ އިން މުދާ ގެންނަ އެއް ކުންފުނި ކަމަށްވާ ލިލީ ކުންފުނީގެ ޗެއާމަން އަހުމަދު ނާސިރު (މައްލާ ނާބެ) ވިދާޅުވީ އިންޑިއާ އިން ފިޔާ ދޫކުރުން މަދުވަނީ އެ ގައުމަށް ބޭނުންވާ ވަރަށް ވެސް ނުހެއްދޭތީ ކަމަށެވެ.\n"ރާއްޖެ އަށް ފިޔާ ނުލިބުން މިއީ އަލަށްވާ ކަމެއް ނޫން. ދޭތެރެ އިން މިކަން ދިމާވެ. ވާގޮތަކީ އެ ކޮޅުގައި މޫސުން ގޯހީ. އެހެންވެ ހަމަ ފިޔާ ނުލިބެނީ،" ނާބެ ވިދާޅުވި އެވެ.\nނަމަވެސް، ފޮރިން މިނިސްޓްރީގެ ޑިރެކްޓަރު ކޮމިއުނިކޭޝަންސް މިއުވާން މުހައްމަދު މިއަދު ވިދާޅުވީ އިންޑިއާއިން ފިޔާ ލިބުމުގައި އެއްވެސް ދައްޗެއް ނޫޅޭނެ އެވެ.\n"އެއްވެސް ބަނދަރަކުން ދައްޗެއް ނޫޅޭނެ. ބަނދަރު ތަކުން ރާއްޖެއަށް ބޭނުންވާ ވަރަށް އެކްސްޕޯޓު ކުރެވޭނެ. ރާއްޖެއަށް ފިޔާ ލިބޭނެ،" މިއުވާން ވިދާޅުވި އެވެ.\nއެއްވެސް ބަނދަރަކުން ދައްޗެއް ނޫޅެ. މިހާރު ބަނދަރު ތަކުން ރާއްޖެއަށް ބޭނުންވާ ވަރަށް އެކްސްޕޯޓު ކުރެވޭނެ. ރާއްޖެ އަށް ފިޔާ ލިބޭނެ\nމިއުވާން މުހައްމަދު | ޑިރެކްޓަރު ކޮމިއުނިކޭޝަންސް\nއެނގިފައިވާ ގޮތުގައި އިންޑިއާ އިން ކަނޑައަޅާފައިވާ ވަރަށް ފިޔާގެ ސްޓޮކް ރާއްޖެ އަށް ދޫކުރި ނަމަވެސް ބޯޓު ތަކަށް ބަރު ނުކުރެވި ލަސްވީ "މިސް ކޮމިއުނިކޭޝަން" އެއްގެ ސަބަބުންވެ. މިކަމުގެ ސަބަބުން ޓުޓިކޮރިން ބަނދަރުން ބޯޓު ފަހަރަށް ފިޔާ ބަރެއް ނުކުރެވެ އެވެ. އެހެންވެ ބައެއް ވިޔަފާރިވެރިން ވަނީ އެހެން ބަނދަރު ތަކުން ފިޔާ ބޯޓު ފަހަރަށް ބަރު ކުރަން ފަށާފަ އެވެ. ލަސްވެގެން އުޅެނީ އެހެންވެ އެވެ. ނަމަވެސް މިހާރު ވަނީ އެ މައްސަލަ ހައްލުކޮށްފަ އެވެ. އެހެންވެ ކުރިއަށްއޮތް ދުވަސްތަކުގައި އެކަށީގެންވާ ވަރަށް ފިޔާ ލިބޭނެ އެވެ.


Dhiraagu TV ah subscribe kohgen Disney land ah\nދިރާގު ޓީވީއަށް ސަަބްސްކްރައިބް ކޮށްގެން ޑިޒްނީ ލޭންޑަށް\nދިރާގު ޓީވީ ކަސްޓަމަރުންނަށް ހާއްސަކޮށް ލަކީ ޑްރޯ ޕްރޮމޯޝަން އެއް ފަށައިފި އެވެ.\nދިރާގުގެ ކޮންޓެންޓް މާކެޓިން އެގްޒެކެޓިވް، ސުމާ މުނީރް ވިދާޅުވީ ދިރާގު ޓީވީގެ ކަސްޓަމަރުންނަށް ހާއްސަކޮށް ކުރިއަށްގެންދާ މި ޕްރޮމޯޝަންގައި ޝަންހާއީގެ ޑިޒްނީ ލޭންޑަށް ދިއުމުގެ ފުރުސަތު، ކަސްޓަމަރުންނަށް ލިބޭނެ ކަމަށެވެ.\nމި ޕްރޮމޯޝަންގައި ލަކީޑްރޯ އިން ހޮވާލެވޭ ފަރާތަށް އާއިލާއާއެކު ޑިޒްނީ ލޭންޑަށް ދިއުމުގެ ފުރުސަތެއް ދިރާގުން ދީފައިވާއިރު ޝެންހާއީގައި ފަސް ދުވަހު ހުރުމުގެ ފުރުސަތު ވެސް ދެ އެވެ. ދިރާގު ޓީވީ މެދުވެރިކޮށް ޑިޒްނީގެ ހަތަރު ޗެނަލް އެއް މިހާރު ދައްކަ އެވެ. އެގޮތުން، ޑިޒްނީ ޖޫނިއާ، ޑިޒްނީ އިންޓަނޭޝަނަލް ފަދަ ޗެނަލްތައް ހިމެނޭއިރު، މި ކެމްޕެއިންގެ މަގްސަދަކީ ޑިޒްނީގެ ޗެނަލްތައް ދިރާގު ޓީވީ މެދުވެރިކޮށް ދެއްކުން ޕްރޮމޯޓް ކުރުން ކަމުގައި ދިރާގުން ބުންޏެވެ.\nމި ޕްރޮމޯޝަންގައި ދިރާގު ޓީވީ އަށް ސަބްސްކްރައިބް ކޮށްފައި ހުރި ފަރާތްތަކާއި، އަލަށް ސަބްސްކްރައިބް ކުރަން ބޭނުންވާ ފަރާތްތަކަށްވެސް ބައިވެރި ވެވޭނެ އެވެ. މި ޕްރޮމޯޝަން ނޮވެމްބަރު މަހުގެ ނިޔަލަށް ބާއްވާއިރު ޑިޒްނީ ލޭންޑަށް ދިއުމުގެ ފުރުސަތު ލިބޭ ނަސީބުވެރި ފަރާތް ހޮވާނީ ލަކީ ޑްރޯ އަކުންނެވެ.


Covid-19 Jehunu Anhenakah, Boduvaruve, Gunavanthah Halaaku Nuvee Hama Kiriya - Vaguthu\nކޮވިޑް-19 ޖެހުނު އަންހެނަކަށް ބޮޑުވަރުވެ، ގުނަވަންތައް ހަލާކު ނުވީ ހަމަ ކިރިޔާ\nއިނގިރޭސިވިލާތުގައި ކޮވިޑް-19 ޖެހުނު އަންހެނަކަށް ބޮޑުވަރުވެ، ގުނަވަންތައް ހަލާކުވެދާނެ ކަމުގެ ބިރުވެރިކަމުގައި އުޅެން ޖެހުނެވެ.\nތިން ކުދިންގެ މަންމައެއް ކަމަށްވާ ގިލިއަން އެސްކޮޓް އަށް މިފަދަ ހާލަތެއް ދިމާވީ އޭނާ ކޮވިޑް-19 އަށް ފަރުވާ ކުރަމުން ދަނިކޮށް އެކަށީގެންވާ މިނަށް ހިތަށް ލޭ ނުހިނގުމުގެ ސަބަބުން، މުޅި ހަށިގަނޑަށް ލޭ ހިންގާ ނިޒާމަށް ބުރޫއަރައިގެންނެވެ. މި ހާލަތުގެ ސަބަބުން އޭނާގެ ހިތުގެ ކައިރިއަށް ލޭ ޖަމާވެ ގަނޑުވާން މެދުވެރިވިއެވެ.\nމިއާއެކު އޭނާގެ ފުރާނައަށްް ނުރައްކާވުމުގެ އިތުރުން ހަށިގަނޑުގެ ގުނަވަންތައް ހަލާކުވެދާނެކަމުގެ ބިރު ހީވިއެވެ. އެންމެ ފުރަތަމަ ޑޮކްޓަރުން ހީކުރީ އޭނާ ބަނޑަށް ދިރޭ އެއްޗެއް ވަނީ ކަމަށެވެ.\nގިލަން ބުނެފައިވާގޮތުން އެންމެ ފުރަތަމަ އޭނާއަށް ކޮވިޑް-19 އާއި ގުޅިގެން ދިމާވީ، މި ބަލީގައި އާއްމުކޮށް މީހުންނަށް ދިމާވާ ފަދަކުދި ކުދި ކަންކަމެވެ. އެއީ ކެއްސުމާއި ކިނބިހި އެޅުމުގެ އިތުރުން ނޭވާ ކުރުވުމެވެ.\nއޭނާގެ ކާޑިއޮޖޮލިސްޓް ބުނީ މަދުން ނަމަވެސް ކޮވިޑް-19 ޖެހޭ މީހުންނަށް ފްލުއިޑް ބިލްޑްއަޕްވެ ހާރޓް އެޓެކް ޖެހުމުގެ ކަންކަން ދިމާވާ ކަމަށެވެ. އެހެންނަމަވެސް މިއީ ވަރަށް މަދުން ނޫނީ ނުވާކަމެއް ކަން އެ ކާޑިއޮލޮޖިސްޓް ވަނީ ފާހަގަކޮށްފައެވެ. އެގޮތުން އޭނާގެ ހަށިގަނޑަށް ބޭނުންވާ ފްލުއިޑް ނުލިބި، ހިތުގެ ހިނގުން ހުއްޓުމުގެ ސަބަބުން މަރު ނުވެ ސަލާމަތްވީ ހަމަ ކިރިޔާކަމަށް ޑޮކްޓަރުން ބުނެއެވެ.\nއޭނާ އަށް ދިމާވި ބަލި ހާލަތުގެ ސަބަބުން ލޭގެ ޕްރެޝަރ ދަށްވެ އެހެން ގުނަވަންތަކަށް ބޭނުންވާ ލެޔާއި އޮކްސިޖަން، އަދި ނިއުޓްރިއެންޓްސްވެސް ލިބުން ދަތިވިކަން ޑޮކްޓަރުން ފާހަގަކުރެއެވެ.\nޑޮކްޓަރުންގެ މަސައްކަތުން އޭނާ ސަލާމަތްވި ނަމަވެސް، ކޮވިޑް-19ގެ ސަބަބުން ގޮތް ނޭނގޭ ހާލަތުތައް މެދުވެރިވާކަމާއި، ސީރިއަސް ހާލަތުތައް މެދުވެރިވާކަން ޑޮކްޓަރުން ދަނީ ފާހަގަކުރަމުންނެވެ.\nކޮވިޑް-19ގެ ސަބަބުން އޮކްސިޖަން ދަށްވެ ފުއްޕާމެއަށް އަސަރުކުރުމުގެ ހާދިސާތައް ވެސް ދިމާވެފައި އެބަހުއްޓެވެ.


Sean Paul ge Show ah dhantha?\nޝޯން ޕޯލްގެ ޝޯއަށް ދަންތަ؟ ވަނުން ހިލޭ!\nޖެމެއިކާގެ މަޝްހޫރު ރެޕާ، ޝޯން ޕޯލް އަކީ ދިވެހި ޒުވާނުންނަށް އިތުރު ތައާރަފެއް ބޭނުންވާ ފަންނާނެއް ނޫނެވެ. އެހެންވީމަ އޭނާގެ ޝޯ ބަލާލުމަށް ގަލޮޅު ދަނޑަށް ޖަމާވަނީ ކޮން ބައެއް ހެއްޔެވެ؟\nމި މަހުގެ 31 އަކީ ޝޯން ޕޯލްއާ އެކު ގަލޮޅު ދަނޑު ކެކިގެންދާނެ ރެއެއްކަން ޔަގީނެވެ. ނުދާންވީ ސަބަބެއް ވެސް ނެތެވެ. ޝޯގެ ދޮރު އެ ވަނީ އެންމެނަށް ހިލޭ ސާބަހަށް ހުޅުވާލައިފަ އެވެ.\nޝޯ ބެލުމަށް ޝައުގުވެރިވާ ފަރާތްތަކަށް ގަލޮޅު ދަނޑުގެ ދޮރުތައް ހުޅުވާލާނީ އިރުއޮއްސި 7:30ގަ އެވެ. މި ޝޯގެ ތެރެއިން ހަވާ އެރުވުމުގެ ކުލަގަދަ ހަފުލާއެއް ވެސް އޮންނާނެ އެވެ.\nމި ކަންތައް ވެސް ވެގެންދާނީ ރާއްޖޭގެ ރިކޯޑް ފޮތްތަކުގައި ލިޔެވިގެންދާނެ ކަމަށެވެ. މި އިވެންޓް އޯގަނައިޒްކުރާ ޗޮޕާޓުން ބުނެފައި ވަނީ ހަވާގެ ކުޅިވަރުތައް ވެގެންދާނީ ރާއްޖޭގައި މީގެ ކުރިން ނުބާއްވާ ވަރުގެ ކުލަގަދަ އަދި އެހާމެ ފޯރިގަދަ ކަމަކަށް ކަމަށެވެ.\nޝޯން ޕޯލް ވެގެންދާނީ ރާއްޖޭގައި މިގޮތަށް ޕާފޯމްކުރާ މިފަދަ އެންމެ ބޮޑު އެއް ފަންނާނަށެވެ. އޭނާ 2000 ވަނަ އަހަރު ނެރުނު އަލަތު އަލްބަމް "ސްޓޭޖު ވަން" އަށް ފަހު ފަސް ސްޓޫޑިއޯ އަލްބަމް ނެރެފައިވެ އެވެ. އެންމެ ފަހުން ގެނެސްދިން އަލްބަމަކީ މި އަހަރުގެ ފެބްރުއަރީ މަހު ނެރުނު "ފުލް ފްރިކްއެންސީ" އެވެ.\nރެޕް، ރެގޭ އަދި އާރްއެންޑްބީ އާއި ޖެމެއިކާގެ ޝަރަފާ ގުޅިފައިވާ ޑާންސްހޯލް މިއުޒިކަށް ވެސް މަޝްހޫރު ޝޯލް ޕޯލް އަކީ މިއުޒިކްގެ އެންމެ ޝަރަފްވެރި އެވޯޑް ކަމުގައިވާ ގްރެމީ ވެސް ހާސިލުކޮށްފައިވާ ފަންނާނެކެވެ. ހަތަރު ފަހަރެއްގެ މަތިން ގްރެމީ އަށް ނޮމިނޭޓްވެފައިވާއިރު 2004 ވަނަ އަހަރު އެންމެ މޮޅު ރެގޭ އަލްބަމްގެ އެވޯޑް ހާސިލުކޮށްފައިވެ އެވެ.\nއޭނާގެ މަޝްހޫރު ލަވަތަކުގެ ތެރެއިން "ވީ ބީ ބާނިން" އާއި "ޓެމްޕަރޭޗާ" ފަދަ ލަވަތަކީ ރާއްޖޭގެ ޒުވާނުންގެ މެދުގައި ވެސް ވަރަށް ބޮޑަށް މަޝްހޫރުވި ލަވަތަކެވެ.


Raajjeyge license beyrugai beynun kureveyne goiy hadhanee\nރާއްޖޭގެ ލައިސަންސް އެހެން ގައުމުތަކުގައި ބޭނުންކުރެވޭ މުއާހަދާއަށް ރުހުން ދީފި\nސިނަމާލެ ބުރިޖުގައި ސައިކަލުތަކެއް. ރާއްޖޭގެ ލައިސަންސް އެހެން ގައުމުތަކުގައި ބޭނުންކުރެވޭ މުއާހަދާއަށް ވަނީ ރުހުން ދީފައި--\nރާއްޖޭގެ ޓްރާންސްޕޯޓް މިނިސްޓްރީން ދޫކުރާ އެއްގަމު އުޅަނދު ދުއްވުމުގެ ލައިސަންސް ބޭރުގެ އެހެން ގައުމުތަކުގައި ބޭނުންކުރެވޭ ގޮތް ހަދަން ބައިނަލްއަގުވާމީ ދެ މުއާހަދާއެއްގައި ބައިވެރިވާން މަޖިލީހުން ރުހުން ދީފި އެވެ.\n"ވިއެނާ ކޮންވެންޝަން އޮން ރޯޑް ޓްރެފިކް 1968" އާއި "ވިއެނާ ކޮންވެންޝަން އޮން ރޯޑް ސައިން އެންޑް ސިގްނަލްސް 1968" ގައި ރާއްޖެއިން ބައިވެރިވާން ރައްޔިތުންގެ މަޖިލީހުގެ ރުހުން ހޯދަން ރައީސް އިބްރާހިމް މުހައްމަދު ސޯލިހު ހުށަހެޅުއްވީ މިދިޔަ މާޗު 15 ގައެވެ.\nރައީސް ހުށަހެޅުއްވި ގޮތަށް އެ ދެ މުއާހަދާގައި ރާއްޖެއިން ބައިވެރިވާން މަޖިލީހުގެ ހާރިޖީ ގުޅުންތަކާ ބެހޭ ކޮމިޓީން އޮތީ ރުހުން ދީފަ އެވެ.\nއަދި އެކަމާ ގުޅޭގޮތުން މަޖިލީހުގެ ތަޅުމުގައި މިއަދު ނެގި ވޯޓުގައި ފެންނަ ކަމަށް 48 މެމްބަރަކު ވޯޓު ދެއްވި އެވެ. ނުފެންނަ ކަމަށް އެއްވެސް މެމްބަރަކު ވޯޓެއް ނުދެއްވަ އެވެ.\nވިއެނާ ކޮންވެންޝަންގެ އެ ދެ މުއާހަދާގައި ބައިވެރިވުމުން، އެ ދެ މުއާހަދާގައި ބައިވެރިވެފައިވާ ގައުމަކުން ދޫކުރާ އެއްގަމު އުޅަނދު ދުއްވުމުގެ ލައިސަންސް އެއް ގައުމު އަނެއް ގައުމުގައި ބޭނުންކުރެވޭނެ އެވެ. މި ދެ މުއާހަދާގައި ބައިވެރިވުމުން މެންބަރު ހުރިހާ ގައުމެއްގައި މަގުމަތީގައި ބޭނުންކުރާ ނިޝާންތައް ބައިނަލްއަގުވާމީ މިންގަނޑަށް ފައްތައި އެއް މިންގަނޑަކަށް ބަދަލުކުރަން ޖެހޭނެ އެވެ.\nރައްޔިތުންގެ މަޖިލިސް ޑްރައިވިން ލައިސަންސް މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން\nދަތުރުފަތުރާ ގުޅޭ ދެ ބިލްގެ ސުންގަޑި ކަނޑައަޅައިފި\nއެއްގަމު ދަތުރުފަތުރުގެ ބިލު ކޮމިޓީއަށް\nލައިސަންސް އާކޮށްދިނުމުގެ ހިދުމަތް އާދިއްތަ ދުވަހު ފަށަނީ


ނޫސްވެރިންގެ ޖަމިއްޔާ އަލުން ފަށައި، އިންތިހާބު ބާއްވަނީ | Jazeera\tނޫސްވެރިންގެ ޖަމިއްޔާ އަލުން ފަށައި، އިންތިހާބު ބާއްވަނީ - Jazeera\nނާޒިމް ހަސަން August 17, 2020 78 views0\nދިވެހި ނޫސްވެރިންގެ ޖަމްއިއްޔާ، މޯލްޑިވްސް ޖާނަލިސްޓް އެސޯސިއޭޝަން (އެމްޖޭއޭ)ގެ ހަރަކާތްތައް އަލުން ފެށުމަށް ތައްޔާރުވެއްޖެއެވެ. އެކަމަށްޓަކައި ޖަމިއްޔާގެ ހިންގާ ކޮމިޓީގެ އިންތިހާބު އަންނަ މަހުގެ ފަސް ވަނަ ދުވަހަށް ވަނީ ތާވަލުކޮށްފައެވެ.\nޖަމިއްޔާގެ ހިންގުން ހުއްޓުނީ 2014 ވަނަ އަހަރު ނޫސްވެރިންގެ މެދުގައި ހިޔާލު ތަފާތުވެ ހިންގާ ކޮމިޓީ އިންތިހާބު ނުކުރެވިގެންނެވެ. އަލުން ހިންގާ ކޮމިޓީ އިންތިހާބު ކުރުމުގެ ހުއްދަ ޔޫތު މިނިސްޓްރީއިން ދީފައިވާއިރު އެކަމަށް އަންނަ މަހުގެ ފަސް ވަނަ ދުވަހު އޮންލައިންކޮށް ބައްދަލުވުމެއް ބާއްވާނެ ކަމަށް ޖަމިއްޔާއިން ބުނެއެވެ.\nޖަމިއްޔާއިން ބުނި ގޮތުގައި ޖަމިއްޔާގެ މެންބަރުންނަށްވުމަށް މިހާރު ވަނީ ފުރުސަތު ހުޅުވާލާފައެވެ. އެގޮތުން ނޫސްވެރިކަމުގެ ދާއިރާގައި މަސައްކަތް ކުރާ ފަރާތްތަކަށް މި މަހުގެ 31 ވަނަ ދުވަހާ ހަމައަށް މެންބަޝިޕް ފޯމް ހުށަހެޅުމުގެ ފުރުސަތު އޮންނާނެ ކަމަށް ޖަމިއްޔާއިން ބުނެއެވެ.\nއެމްޖޭއޭގެ ހިންގާ ކޮމިޓީގެ އިންތިހާބަށް ވޯޓު ލެވޭނީ މި މުއްދަތުގައި މެންބަރު ކަމަށް ފޯމް ހުށަހަޅާ ނޫސްވެރިންނަށެވެ. ހިންގާ ކޮމިޓީގެ މެންބަރުންނަށްވުމަށް ޖަލްސާގައި ޝައުގުވެރިކަން ފާޅު ކުރެވޭނެއެވެ. އެކަމަށް ވޯޓަށް އަހާނީ އެ ޖަލްސާގައެވެ. ހިންގާ ކޮމިޓީގައި ތިބެނީ ރައީސް، ނައިބު ރައީސް، ހިންގާ ސެކެޓްރީ، ބަޖެޓް ސެކެޓްރީ އަދި އާންމު މެންބަރުންގެ ތެރެއިން ދެ މެންބަރުންނެވެ.


MMPRC in China ge tour operatorun thamreen kuranee | Mihaaru\nކރާއްޖެއަށް ޒިޔާރަތް ކުރި ޓޫރިސްޓަކު މާސްކު އަޅައިގެން: ވައިރަސް ފެތުރޭތީ ޓޫރިސްޓޫން އައުން ވަނީ ވަގުތީގޮތުން މަނާކޮށްފައި -- ފޮޓޯ:މިހާރު\nއެމްއެމްޕީއާރުސީން ޗައިނާގެ ޓުއާ އޮޕަރޭޓަރުން ތަމްރީންކުރަނީ\n21 މެއި 2020 - 17:43 1 comment\nކޮވިޑް-19އާ ގުޅިގެން ރާއްޖޭގެ ޓޫރިޒަމް ހުއްޓިފައި އޮތުމަށްފަހު އަލުން ހުޅުވާލާއިރަށް ތައްޔާރުވުމުގެ ގޮތުން ޗައިނާގެ ޓުއާ އޮޕްރޭޓަރުން ތަމްރީން ކުރުމަށް އެމްއެމްޕީއާރުސީން ހާއްސަ އޮންލައިން ސެމިނާ (ވެބިނާ) އެއް ފަށައިފި އެވެ.\nއިއްޔެ ފެށި މި ވެބިނާގައި ފުރަތަމަ ސެޝަންގައި އެކަނި ވެސް ޗައިނާގެ 550 ޓުއާ އޮޕްރޭޓަރުން ވަނީ ބައިވެރިވެފަ އެވެ. މި ސެޝަންތަކުގައި ރާއްޖޭގެ ޓޫރިޒަމްގެ މިހާރުގެ ހާލަތާއި ރާއްޖޭގެ ގުދުރަތި ރީތިކަމާއި ރާއްޖޭން ތަޖުރިބާ ކުރެވޭނެ ތަފާތު ކަންތައްތަކުގެ މައްޗަށް އަލިއަޅުވާލާނެ އެވެ. ދިހަ މަސްދުވަހުގެ މުއްދަތަކަށް ކުރިއަށްގެންދާ މި ވެބިނާގެ ހުރިހާ ސެޝަނެއް ވެސް ކުރިއަށްދާނީ ޗައިނާ ބަހުންނެވެ.\nއެމްއެމްޕީއާރުސީން ބުނީ ވެބިނާގެ ސެޝަންތައް ކުރިއަށްގެންދިއުމަށް ހަމަޖެހިފައިވަނީ ޗައިނާގެ މާކެޓުން ރައްޖެއަށް އަންނަ ޓޫރިސްޓުންގެ އަދަދު އިތުރުކުރުމަށް އެ ގައުމުގެ މީހުން ރާއްޖެއާ މެދު އެންމެ ގަޔާވާ ކަންކަމަށް އިސްކަން ދީގެން ކަމަށެވެ. އަދި މި ސެޝަންތަކުގައި ބައިވެރިވާ މީހުން ރާއްޖެއާ ގުޅޭގޮތުން އޮޅުންފިލުވަން ބޭނުންވާ ކަންކަން އޮޅުން ފިލުވައިދެމުން އަންނަ ކަމަށް ވެސް އެމްއެމްޕީއާރުސީން ބުންޏެވެ.\nޗައިނާއަކީ ފާއިތުވި އަށް އަހަރުގެ ތެރޭގައި ރާއްޖެއަށް އެންމެ ގިނަ ޓޫރިސްޓުން އަންނަ ގައުމެވެ. އަދި މި މާކެޓު ގެއްލުނަ ނުދީ އެ ގައުމުގެ ރައްޔިތުންގެ މެދުގައިި ރާއްޖެއާ މެދު އޮންނަ މަގުބޫލު ކަން އިތުރު ކުރުމަކީ ރާއްޖޭގެ ޓޫރިޒަމަށް މުހިންމު ކަމެއް ކަމަށް އެމްއެމްޕީއާރުސީން ބުންޏެވެ.\nކޮވިޑް-19އާ ގުޅިގެން ރާއްޖޭގެ ޓޫރިޒަމް އިންޑަސްޓްރީއަށް ދިމާވެފައިވާ ގޮންޖެހުންތަކުން އަރައިގަތުމަށް ވީހާވެސް ގިނަ މާކެޓުތަކަށް އަމާޒުކޮށްގެން މިފަދަ ވެބިނާތައް ބާއްވަން އެމްއެމްޕީއާރުސީން އަންނަނީ މަސައްކަތް ކުރަމުންނެވެ. މީގެ ސަބަބުން އެ ގައުމުތަކުގައި ރާއްޖެ އިޝްތިހާރުވެ ޓޫރިޒަމް އަލުން ހުޅުވާލާއިރު މަގުބޫލު މަންޒިލަކަށް ވާނެ ކަމަށް އެމްއެމްޕީއާރުސީން ގަބޫލު ކުރެ އެވެ.\nއެމްއެމްޕީއާރުސީން އަންނަނީ ވެބިނާގެ އިތުރުން އެކި ގައުމުތަކުގައި އޮންލައިންކޮށް އަދި ޑިޖިޓަލްކޮށް ވެސް ރާއްޖެ އިޝްތިހާރު ކުރަމުންނެވެ.\nމިވަގުތު ރާއްޖޭގެ ޓުރިޒަމް ހުއްޓިފައި އޮތް ނަމަވެސް އަންނަ ޖުލައި މަހު ޓޫރިޒަމް އަލުން ފެށުމަށް ސަރުކާރުން އަންނަނީ މަސައްކަތް ކުރަމުންނެވެ.\nޗައިނާގެ ބޮޑު ތިން ސިޓީގައި ރާއްޖެ އިޝްތިހާރުކުރަނީ\nސީއޯޓީޓީއެމްގައި މިފަހަރު ނުވަ ކުންފުންޏަކުން ބައިވެރިވޭ


ކައުންސިލްތަކުގެ އިންތިހާބު 2021 މާޗުގައި ބާއްވަން ތައްޔާރުވަނީ – Meedhoo Times\nކައުންސިލްތަކުގެ އިންތިހާބު 2021 މާޗުގައި ބާއްވަން ތައްޔާރުވަނީ\nNovember 2, 2020 | އިބްރާހިމް ރަފްހާން\nކޯވިޑް 19 އާއި ގުޅިގެން ފަސްކޮށްފައިވާ ލޯކަލް ކައުންސިލްތަކުގެ އިންތިހާބު އަންނަ އަހަރުގެ މާޗު މަސްތެރޭ ބޭއްވުމަށް އިލްކެޝަންސް ކޮމިޝަނުން ތައްޔާރުވާން ފަށައިފިއެވެ.\nމިކަން ހާމަކުރައްވާފައިވަނީ ރޭ ރާއްޖެޓީވީގެ ‘ފަލަސުރުޙީ’ ޕްރޮގުރާމުގައި ވާހަކަދައްކަވަމުން އިލެކްޝަންސް ކޮމިޝަންގެ މެމްބަރު ފުއާދި ތައުފީޤުއެވެ. ފުއާދު ވިދާޅުވީ އިންތިހާބު ބާއްވާނެ ސީދާ ތާރީޙެއް އަދި ނުނިންމާކަމަށާއި މާޗު މަސްތެރޭގައި ބޭއްވުމަށް އިދާރީ ގޮތުން ވާން ޖެހޭ ތައްޔާރީތައް މިހާރު ކުރަމުން ގެންދާކަމަށެވެ.\nކޯވިޑް 19 އާއި ގުޅިގެން އިންތިހާބު ނުބޭއްވޭ ފަދަ ހާލަތެއް ދިމާވުމުން މިހާރުތިބި ކައުންސިލަރުންގެ ދައުރު ދިގުދަންމާލުމަށާއި އިންތިހާބު ފަސްކުރުމަށް ރައްޔިތުންގެ މަޖިލީހުންވަނީ ހާއްސަ ޤާނޫނެއް ފާސްކޮށްފައެވެ. އެ ޤާނޫނުގައިވާ ގޮތުން ޤާނޫނަށް ޢަމަލު ކުރާތާ އެއް އަހަރު ތެރޭގައި އިންތިހާބު ބާއްވަން ޖެހެއެވެ.\nލޯކަލް ކައުންސިލްތަކުގެ އިންތިހާބުގައި 982 ކައުންސިލަރުން ހޮވާއިރު އެމް.ޑީ.ޕީން 877 އަށް ގޮނޑިއަށް ވާދަކުރެއެވެ. އަދި އިދިކޮޅު ޕާޓީ ޕީ.ޕީ.އެމުން 673 ގޮނޑިއަށް ވާދަކުރާނެއެވެ. ކައުންސިލްތަކުގެ އިންތިހާބާއެކު އަންހެނުންގެ ތަރައްޤީއަށް މަސައްކަތް ކުރާ ކޮމިޓީގެ އިންތިހާބުވެސް މިފަހަރު ކުރިއަށްދާނެއެވެ.


/ Quran Reciters / Fares Abbad - Quran Downloads\nSura [ ތާހާ ] Aya  އަދި ކަލޭގެފާނުގެ أهل ވެރިންނަށް ނަމާދުކުރުމަށް أمر ކުރައްވާށެވެ! އަދި އެކަމުގެ މައްޗަށް ކެތްތެރިވެވަޑައިގަންނަވާށެވެ! رزق ދެއްވުމަކަށް ކަލޭގެފާނުގެ ކިބަޔަކުން ތިމަންރަސްކަލާނގެ އެދިވޮޑިއެއް ނުގަންނަވަމެވެ. ކަލޭގެފާނަށް رزق ދެއްވަނީ، ތިމަންރަސްކަލާނގެއެވެ. ރަނގަޅު ނިމުންވަނީ، تقوى ވެރިންނަށެވެ.\nSura [ އަލް ޤަލަމް ] Aya  އަދި ހަމަކަށަވަރުން، ކަލޭގެފާނު ވަނީ މާތްވެގެންވާ خلق ފުޅެއްގެ މަތީގައިކަން ކަށަވަރެވެ.\nSura [ އަލް މުރްސަލާތް ] Aya  ދޮގުކުރާ މީހުންނަށް އެދުވަހުން ގެއްލުމާއި، ހަލާކުހުށްޓެވެ.\nSura [ އަލް ބަޤަރާ ] Aya  ތިޔަބައިމީހުން (ދަރަނީގެ معاملة އެއް ކުރާހިނދު) ދަތުރެއްގެ މަތީގައިވެފައި ލިޔާނެ މީހަކު ތިޔަބައިމީހުންނަށް ނުލިބުނުނަމަ، ފަހެ، އަތުގައި ބާއްވާ رهن އެއް ދޭހުށިކަމެވެ! ފަހެ، ތިޔަބައިމީހުންކުރެ އެކަކު އަނެކަކާ أمانة އެއް حوال ކޮށްފިނަމަ، ފަހެ، އެ أمانة އާ حوال ވި މީހާ، އޭނާގެ أمانة ރައްދުކުރާ ހުށިކަމެވެ! އަދި، އޭނާގެ ވެރިރަސްކަލާނގެ ކަމުގައިވާ اللَّه އަށް، އޭނާ تقوى ވެރިވާހުށިކަމެވެ! އަދި ތިޔަބައިމީހުން ހެކިބަސް ވަންހަނާ ނުކުރާހުށިކަމެވެ! އެކަން ވަންހަނާކުރާ މީހާ (ދަންނާށެވެ!) ފަހެ، ހަމަކަށަވަރުން، އޭނާއީ، އޭނާގެ ހިތް ފާފަވެރިވެގެންވާ މީހެކެވެ. اللَّه އީ، ތިޔަބައިމީހުންކުރާ ކަންތައް މޮޅަށް ދެނެވޮޑިގެންވާ ރަސްކަލާނގެއެވެ.\nSura [ އަންނަމްލް ] Aya  ހަމަކަށަވަރުން، ތިމަންރަސްކަލާނގެ داود ގެފާނާއި، سليمان ގެފާނަށް علم ވެރިކަން ދެއްވީމެވެ. އަދި އެ ދެބޭކަލުން ވިދާޅުވިއެވެ. حمد ހުރީ اللَّه އަށެވެ. އެކަލާނގެއީ، އެކަލާނގެއަށް إيمان ވެގެންވާ އަޅުންގެ ތެރެއިން، ގިނަމީހުންގެ މައްޗަށް ތިމަންމެން މާތްކުރެއްވި ރަސްކަލާނގެއެވެ.


Falastheenuge mahsalaigai aharumenna kohdheveny konkameh?\nފަލަސްތީނުގެ ޤަޟިއްޔާއަކީ އިސްލާމީ އުންމަތަށް މިއަދު ކުރިމަތިވެފައިވާ ބޮޑެތި މައްސަލަތަކުގެ ތެރެއިން އެންމެ ބޮޑު އެއް މައްސަލައެވެ. އަދި މިއަދު، އެ މައްސަލައަށް މިވަނީ އިތުރު ސަމާލުކަމެއް ލިބިފައެވެ. އެއީ އިޒްރޭލުން، ފަލަސްތީނުގެ ބިންތައް ފޭރުމަށް ކުރަމުންދާ މަސައްކަތާއި ހެދިއެވެ. އަދި އަޤްޞާ މިސްކިތަށް އަރާ އެ މުޤައްދަސް މިސްކިތުގައި ނަމާދުކުރަމުންދިޔަ މީހުންނަށް އަނިޔާކޮށް ގޯނާކޮށްފައިވާތީއެވެ. ފަލަސްތީނުގެ އުޑުމަތި އިޒްރޭލުގެ ބޮންތަކުން ގުގުމަމުން ދާތީއެވެ. އަދި އެބޮމުގެ ހަމަލާތަކުން އެތައް ބަޔަކު މަރާ މުޅިތަން ސުންނާފަތި ކުރަމުންދާތީއެވެ. އެތައް އަންހެނުންނާއި ކުޑަކުދިން މަރަމުންދާތީއެވެ. އެހެންކަމުން، މިފަދަ ދަނޑިވަޅެއްގައި ފަލަސްތީނަށްޓަކައި އަހަރުމެންނަށް ކޮށްދެވޭނެ ކަންކަމަކީ ކޮބައިތޯ ދެނެގަތުމަކީ މުހިންމު ކަމެއް ކަމުގައި ދެކެމެވެ.\nފަލަސްތީނުގެ ޤަޟިއްޔާއާބެހޭ މަޢުލޫމާތު ހޯދައި ފަލަސްތީނުގެ ތާރީޚު އުނގެނުން\nފަލަސްތީނުގެ މި މައްސަލައަކީ އިއްޔެއަކު މިއަދަކު ކުރިމަތިވެގެން އުޅޭ މައްސަލައެއް ނޫނެވެ. އެހެނެއްކަމަކު މި މައްސަލައަކީ ވަރަށް ޒަމާންވީ މައްސަލައެކެވެ. 1948 ވަނަ އަހަރުގެ ނަކްބާގެ ހާދިސާއާއިއެކު އިޒްރޭލުގެ ދައުލަތް އުފެދުނީއްސުރެ އިޒްރޭލުންދަނީ ފަލަސްތީނުގެ ރައްޔިތުންނާއި ދެކޮޅަށް އެކި އުދުވާންތައް ހިންގަމުންނެވެ. މި ވޭތުވެދިޔަ 73 އަހަރު ދުވަހުގެ ތެރޭގައި އިސްރާއީލުންވަނީ ފަލަސްތީނުގެ އެތައް ބިމެއް ފޭރިގަނެފައެވެ. އަދި އެތައްފަހަރެއްގެ މަތިން އިޒްރޭލުންވަނީ ފަލަސްތީނު ރައްޔިތުން ދިރިއުޅެމުންދާ ސަރަހައްދުތަކަށް ހަމަލާދީފައެވެ. އެމީހުންނަށް ލިބިދޭންޖެހޭ އަސާސީ އެތަކެއް ޙައްޤުތަކާއި ވަޞީލަތްތަކަށް ވެސް ހުރަސްއަޅާފައެވެ. މިއީ އަޤްޞާ މިސްކިތަށް ނަމާދުކުރަން ވަންނަ މީހުންނަށް ހުރަސްއަޅާ ނަމާދުކުރާން ތިބި މީހުނަށް ގޯނާކޮށް އަނިޔާކުރި ފުރަތަމަ ފަހަރެއްވެސް ނުމެ ނޫންމެއެވެ. މިހެންކަމުން، މިފަދަ ހާދިސާތަކަށް ނަޒަރު ހިންގާ ބަލައި ފަލަސްތީނުގެ ތާރީޚް ހޯދައި ބަލައި އުނގެނިގަތުމަކީ ނުހަނު މުހިންމުކަމެކެވެ. ފަލަސްތީނުގެ ތާރީޚަށް ބަލައި އުނގެނިގަތުމުން އެނގިގެންދަނީ މި ވޭތުވެދިޔަ އަހަރުތަކުގެ ތެރޭގައި އިޒްރޭލުން ހިންގަމުންދާ އުދުވާންތަކަކީ ފަލަސްތީނުގެ ބިން، އެބިމުގެ އަހުލުވެރިން އަތުން ފޭރިގަތުމަށްޓަކައި ރޭވިގެން ކުރިޔަށްގެންދާ ޙަރަކާތެއް ކަމެވެ.\nމީސްމީޑިޔާ ރަނގަޅު ގޮތުގައި ބޭނުން ކުރުން\nމީސްމީޑިޔާއަކީ، ބަވަނަވެފައިވާ މި ދުނިޔޭގެ އެކި ކަންކޮޅުތައް ގުޅުވައިދޭ ވަޞީލަތެކެވެ. އެހެންކަމުން، މި ވަޞީލަތަކީ އެކި ކަންކަމާއި ގުޅޭ އަޑުތައް އެހެންމީހުންނާ ހިސާބަށް ފޯރުކޮށްދީ އެކި ފަރާތްތަކަށް ޕްރެޝަރުކޮށް ޢަމަލީ ފިޔަވަޅު އެޅުމަށްޓަކައި ވަކާލާތުކުރުމަށް ބޭނުންކުރެވެމުންދާ އެންމެ މުހިންމު އެއް ވަޞީލަތެވެ. އަމިއްލައަށް އުނގެނިގަތުމުގެ އިތުރުން މީސްމީޑިޔާގެ ތެރެއިން، އެހެންމީހުންނަށް ފަލަސްތީނާ ބެހޭ މަޢުލޫމާތުތާއި މިހާރު މިހިނގަމުންދާ އުދުވާނީ ޙަމަލާތަކާ ގުޅޭ މަޢުލޫމާތު ހިއްސާކުރުމަކީ މި ދަނޑިވަޅުގައި ވަރަށްވެސް މުހިންމު ކަމަކަށްވާނެއެވެ. އަދި ފަލަސްތީނު ރައްޔިތުންނާއިއެކު ތިބިކަން އަންގައިދިނުމަށްޓަކައި ކުރެވެމުންދާ ޕޯސްޓުތަކާއި އެކި ޤައުމުތަކުގެ ސަރުކާރާއި ބައިނަލްޢަޤްވާމީ ޖަމިއްޔާ ޖަމާޢަތްތަކުން މި މައްސަލައިގައި ޢަމަލީ ފިޔަވަޅު އަޅައި އެބައިމީހުންނަށް ޕްރެޝަރު ކުރުމަށްޓަކައި މީސްމީޑިޔާގެ ތެރެއިން ކުރެވެމުންދާ މަސައްކަތަށް އެއްބާރުލުންދީ އެ މަސައްކަތްތަކުގައި ބައިވެރިވުމަކީ ފަލަސްތީނުގެ ޤަޟިއްޔާއަށް ލިބިގެންދާނެ އިތުރު ކުރިއެރުމެއްކަން ޔަޤީނެވެ. މި ފަދަ މަސައްކަތްތަކުގެ އަސަރުތައް ފެނިގެންދާކަމުގެ އަލިގަދަ ހެއްކަކީ މީސްމީޑިޔާގެ ތެރެއިން ކުރެވޭ މަސައްކަތްތައް ހުއްޓުވުމަށް އިޒްރޭލު ސަރުކާރުން ކެނޑިނޭޅިކުރަމުންދާ މަސައްކަތްތަކެވެ. ނަމަވެސް، އެބައިމީހުންގެ މި މަސައްކަތަށް ކާމިޔާބީއެއް ނުލިބި ދަނީ ފަލަސްތީނުގެ އަޑު މީސްމީޑިޔާގައި، ހުއްޓުވޭވަރަށްވުރެ ގަދަވެފައިވާތީއެވެ. އެހެންކަމުން، މި އަޑު އިތުރަށް ގަދަކޮށް މީސްމީޑިޔާގެ ތެރޭގައި އެއަޑު ގުގުމާލުމަށްޓަކައި ކުރެވެމުންދާ މަސައްކަތަށް އަހަރެމެން އެންމެން ވެސް އިޖާބަދޭންޖެހެއެވެ.\nއިޒްރޭލުން ދެމުންދާ ބޮމުގެ ޙަމަލާތަކުގެ ސަބަބުން މިއަދު، އެތައް ބަޔަކަށް ވަނީ އޭގެ ނޭދެވޭ އަސަރުކޮށްފައެވެ. އެތައް އާއިލާއެއްވަނީ ގެދޮރު ނެތިވެ ބިކަވެފައެވެ. އެތަކެއް އަންހެނުންނެއް ހުވަފަތްވެ ދަރިން ޔަތީމުވެފައެވެ. އެތައް ބަޔެއްގެ އަނބިދަރިންވަނީ މިދުނިޔެއާއި އަލްވަދާޢު ކިޔާފައެވެ. މިފަދަ ޙާލަތްތަކުގައި އެ އާއިލާތަކަށް އެހީތެރިވެ ކާބޯތަކެއްޗާއި އަދި ސިއްހީ އެހީތެރިކަން ފޯރުކޮށްދިނުމަށްޓަކައި މަސައްކަތްކުރާ އެތައް ޖަމްޢިއްޔާއެއް ޤައްޒާގައި ޙަރަކާތްތެރިވަމުން އެބަދެއެވެ. މިގޮތުން، އިސްލާމިކް ރިލީފް ފަދަ ބައިނަލްއަޤްވާމީ ޖަމްޢިއްޔާތަކާއި ދިވެހިރާއްޖޭގައި، އިސްލާމީ އެކި ޤަޢުމުތަކަށް އެހީތެރިކަން ފޯރުކޮށްދިނުމަށްޓަކައި މަސައްކަތްކުރަމުންދާ އިންޓަރނޭޝަނަލް އެއިޑް ކެމްޕެއިން ޖަމްޢިއްޔާ ފަދަ ޖަމްޢިއްޔާތައް މެދުވެރިކޮށް ފައިސާ ހަދިޔާކުރުމަކީ އެ އާއިލާތަކަށް މި ވަގުތުގައި ދެވިގެންދާނެ ވަރަށް ބޮޑު އެހީތެރިކަމަކަށް ވެގެންދާނެއެވެ. އެހެންކަމުން، މިފަދަ ޙަރަކާތްތަކާއި ޖަމްޢިއްޔާތައް ހޯދައި އެފަދަ ޙަރަކާތްތަކަށް އެހީތެރިވެދިނުމަކީ މި ދަނޑިވަޅުގައި ކުރެވޭނެ އެހާމެ މުހިންމު ކަމެކެވެ.\n🔴 އެގޮތުން މިހާރު ކުރިއަށް މިދާ " ލޯތްބާއިއެކު 2021" ގެ ތެރެއިން ފަލަސްޠީނަށް އެމަރޖެންސީ އެހީ ފޯރުކޮށްދިނުމަށް ވަނީ ނިންމާފައި!\n⚠ ފަލަސްޠީނަށް އެހީ ފޯރުކޮށްދޭން ބޭނުންފުޅުނަމަ ލޯތްބާއިއެކު ކެމްޕޭނަށް އެހީ ފޯރުކޮށްދެއްވަމުން ގެންދަވަންވީ. pic.twitter.com/ZDhTYQyz15\n— International Aid Campaign (@IACMaldives) May 14, 2021\nއިޒްރޭލާއި ގުޅުންހުރި ތަކެތި ގަތުން ހުއްޓާލުން\nއިޤްތިޞާދީ ފިޔަވަޅު އެޅުމަކީ އެކި މީހުންނާއި ޤައުމުތަކަށް އަދި ޖަމްޢިއްޔާތަކަށް ފިއްތުންތައް ކުރިމަތިކުރުމަށްޓަކައި ގެންގުޅޭ އެންމެ ވަރުގަދަ އެއް އުކުޅެވެ. މިއީ ފަރުދީގޮތުން ވެސް ބޭނުން ކުރެވިދާނެ އުކުޅެކެވެ. މިގޮތުން، އިޒްރޭލުގެ ކުންފުނިތަކާއި އިޒްރޭލާއި ގުޅުންހުރި އަދި އިޒްރޭލަށް ސަޕޯޓްކުރާ ކުންފުނިތަކުން ހަދާ ތަކެއްޗާއި ދުރުވުމަކީ އެކުންފުނިތަކަށް އޭގެ ސަބަބުން ނޭދެވޭ އަސަރު ކުރާނެކަމެކެވެ. އެފަދަ ކުންފުނިތަކަށް ވަންނަ ފައިސާ މަދުވެ އެކުންފުނިތަކަށް އުނދަގޫތަކާއި ކުރިމަތިވާނެ ކަމެކެވެ. މިދަނޑިވަޅުގައި ކުންފުނިތަކުގެ ޢަމަލުތައް ހުންނަގޮތުން، މިކަހަލަ ކަންކަން ވަރަށް ރަނގަޅަށް އެނގި ހާމަވެގެންދާނެއެވެ. އެހެންކަމުން، މިކަހަލަ ކަންކަމަށް ފާރަވެރިވުމަކީ ވެސް އަހަރެމެނަށް އަދާކުރެވިދާނެ މުހިންމު ފަރުދީ ޒިންމާއެކެވެ.\nދުޢާއަކީ މުއުމިނު އަޅާއަށް ލިބިގެންވާ އެންމެ ވަރުގަދަ ހަތިޔާރެވެ. ބަޤަރާ ސޫރަތުގެ 186 ވަނަ އާޔަތުގައި މާތްﷲ ވަޙީކުރައްވާފައިވާ ބަސްފުޅުގެ މާނައިގައި ވެއެވެ.\n“އަދި ތިމަންރަސްކަލާނގެއާމެދު ތިމަންރަސްކަލާނގެ އަޅުން ކަލޭގެފާނާއި ސުވާލުކޮށްފިނަމަ، (ކަލޭގެފާނު ވިދާޅުވާށެވެ!) ފަހެ، ހަމަކަށަވަރުން ތިމަންރަސްކަލާނގެއީ (އެއުރެންނާ) ކުއްތަންވެ ވޮޑިގެންވާ ރަސްކަލާނގެއެވެ. ތިމަންރަސްކަލާނގެ ހަޒްރަތަށް ދުޢާކޮށްފިނަމަ ދުޢާކުރި މީހާގެ ދުޢާ ތިމަންރަސްކަލާނގެ އިޖާބަ ކުރައްވަމެވެ. ފަހެ، އެއުރެން (އެބަހީ: ތިމަންރަސްކަލާނގެ އަޅުން) ތިމަންރަސްކަލާނގެއަށް އިޖާބަދޭހުށިކަމެވެ! އަދި އެއުރެން (އެބަހީ: ތިމަންރަސްކަލާނގެ އަޅުން) ތިމަން ރަސްކަލާނގެއަށް އިޖާބަދޭހުށިކަމެވެ! އަދި އެއުރެން ތިމަން ރަސްކަލާނގެއަށް އީމާންވާ ހުށިކަމެވެ! (އެއީ) އެއުރެންނަށް ތެދުމަގު ލިބުމަށްޓަކައެވެ.”\nމި ދަނޑިވަޅަކީ މި ހަތިޔާރުގެ ބޭނުން އެންމެ ފުރިހަމަ ގޮތުގައި ހިފަންވީ ދަނޑިވަޅެވެ. މިގޮތުން، ބަންގިއަށްފަހު ނަމާދުކުރުމާއި ދޭތެރޭގައްޔާއި ސަޖިދައިގައްޔާއި އަދި ކޮންމެ ނަމާދަކަށްފަހުގައި ކުރާ ޒިކުރުތަކަށްފަހުގައާއި އަދިވެސް ހެޔޮޢަމަލުތަކަށްފަހުގަޔާއި ދުޢާ އިޖާބަ ކުރައްވާ ވަގުތު ތަކުގައި ފަލަސްތީނު ރައްޔިތުންނަށް ނަޞްރާއި އަމާންކަމާއި ރައްކާތެރިކަން ދެއްވުން އެދި ގިނަގިނައިން ދުޢާކުރަމާ ހިންގަވާށެވެ. މި ދަނޑިވަޅުގައި މިފަދަ ވަގުތުތަކުގެ ބޭނުން ހެޔޮގޮތުގައި ހިފުމަށްޓަކައި ގަދައަޅާ މަސައްކަތްކުރަމާ ހިންގަވާށެވެ.\nއަހަރެމެންނަކީ ފަލަސްތީނާއި އެތައް މޭލެއް ދުރުގައި ތިބި ބައެއް ނަމަވެސް، ފަލަސްތީނަކީ އަހަރެމެންނާއެކު ވާ ތަނެކެވެ. ފަލަސްތީނު ރައްޔިތުންނަކީ އަހަރެމެންނާއެކު ވާ ބައެކެވެ. އެހެނީ މުސްލިމުންނަކީ އެއްބަޔަކު އަނެއްބަޔަކަށް އެހީތެރިވުމާއި ރަޙުމްކުރުމާއި އަޅައިލުމުގައި އެއް ހަށިގަނޑެއްގެ މިސާލު ފަދަ ކަމަށް ނަބިއްޔާ ޞައްލަﷲ ޢަލައިހި ވަސައްލަމަގެ ޙަދީޘް ފުޅުން އެނގިގެންދެއެވެ. އެ ހަށިގަނޑުގެ އެއް ގުނަވަނަކަށް ވޭން އަޅާކަމުގައި ވާނަމަ އެކަމުގެ ސަބަބުން ހުން އައުމާއި ނުނިދާހުރުން މުޅި ހަށިގަނޑު ތަޙައްމަލު ކުރެއެވެ. މިއަދު އަނިޔާ ލިބެމުން އެދަނީ އަހަރެމެންގެ ހަށިގަނޑުގެ ބަޔަކަށެވެ. އޭގެ ވޭނާއި ކެކުޅުން އަހަރެމެންގެ މުޅި ހަށިގަނޑު ތަހައްމަލު ކުރަން ޖެހޭނެއެވެ. ހިފާފައި އެވަނީ އަޅުގަނޑުމެންގެ އިސްލާމީ ބިންތަކުގެ ތެރެއިން މުހިންމު ބިމެކެވެ. އެއީ އިސްލާމީ އުންމަތުގެ ވަރުގަދަ ނިޝާނެކެވެ. މުސްލިމުންގެ ފުރަތަމަ ޤިބުލަ ހުރި ބިމެވެ. އެތަކެއް ނަބިއްޔުންނަކާއި ރަސޫލުންނެއް އެބިމަކަށް ފޮނުއްވުނު ބަރަކާތްތެރި ބިމެކެވެ. އަޅުގަނޑުމެންގެ ލޮބުވެތި ނަބިއްޔާ ޞައްލަﷲ ޢަލައިހި ވަސައްލަމަގެ އިސްރާ މިޢުރާޖުގެ ދަތުރުފުޅުގެ މަތިވެރި ހަނދާން ތަކާއި ގުޅިފައިވާ ބިމެވެ. ރަސޫލުންނާއި ނަބިއްޔުންނާއި އެކު އިމާމްވެ އެމާތް ނަބިއްޔާ ޞައްލަﷲ ޢަލައިހިވަސައްލަމަ ނަމާދު ކުރެއްވި ތިންވަނައަށް އެންމެ މާތް މިސްކިތް ކަމުގައިވާ އަލްމަސްޖިދުލް އަޤްޞާއާއި އެތަނުގެ ވަށައިގެން ބަރަކާތް ލެއްވިގެންވާ މާތް ބިމެވެ.\nއަހަރެމެން ކިތަންމެ ދުރުގައި ތިބި ނަމަވެސް އަހަރެމެންގެ ހިތް އޮތީ ފަލަސްތީނާއިއެކު އެވެ. ފަލަސްތީނުގެ ރައްޔިތުންނާއި އެކުގައެވެ. އެހެންކަމުން، އަހަރެމެންނަށް ފަލަސްތީނަށް އެހީތެރިވެދިނުމަށްޓަކައި ކޮށްދެވެން ހުރި ކަންކަމަކީ ކޮބައިތޯ ބަލައި އެކަންކަމުގެ މަތީގައި ދެމިހުރުމަކީ ދުނިޔެއާއި އާޚިރަތުގެ ބާއްޖަވެރިކަމަށް މަގުފަހިކޮށްދެނިވިކަމެއްކަން ޔަޤީނެވެ. މާތްﷲ، އަހަރެމެން އެންމެން މިކުރާ މަސައްކަތުގައި ބަރަކާތް ލައްވާ ފަލަސްތީނަށް ނަޞްރާއި ކާމިޔާބީ އަދި އަމާންކަމާއި ރައްކާތެރިކަން މިންވަރު ކުރައްވާނދޭވެ! އާމީން!


Miee Maritime Dhaairaage Manfaa Hoadhanvee Vaguthu: Nahla - vNews.mv\nޝިފްޒާ މުޞްޠަފާ 25 June 2020, 18:11\nބޭރު ފައިސާ ހޯދުމަށް ޓޫރިޒަމަށް ގައުމު ބަރޯސާވެފައިވާއިރު، މާޒީން ދައްކައިދީފައިވާ ފިލާވަޅަކީ، ޝިޕިންގ އާއި ސީފެއަރިންގ އަކީ ގައުމަށް ބޭރުފައިސާ އިތުރު ކޮށްދީފައިވާ ސިނާއަތެއް ކަމެވެ. އެހެންކަމުން ބޭރު ފައިސާ ހޯދުމަށް މިދާއިރާއަކީ މުހިންމުކަން ކުޑަ ދާއިރާއެއް ކަމުގައި ދެކޭ ގޮތް ބަދަލުކޮށް، މިދާއިރާ އިތުރަށް ތަރައްގީކުރުމަށް މަސައްކަތް ކުރަންޖެހެއެވެ.\nޓްރާންސްޕޯޓް މިނިސްޓަރުގެ ޚިޠާބު\nމިހުވަފެން ހަގީގަތަކަށް ހެދޭނީ، ދުނިޔޭގެ ޝިޕިންގ ކޮމިއުނިޓީއަށް ގަބޫލުކުރެވޭ ފެންވަރަކަށް ރާއްޖޭގެ މި ސިނާއަތުގެ މިންގަނޑުތައް ބައްޓަންކުރެވިގެންނެވެ. މެރިޓައިމްގެ އިދާރާ ހަރުދަނާކުރުމަށްޓަކައި ބައިނަލްއގުވާމީ މުއާހަދާތަކާއި ގާނޫނުތަކަށް ފެތޭގޮތަށް ރާއްޖޭގެ ގާނޫނުތައް ފަރުމާކުރެވި ވުޖޫދަށް ގެނެސްގެންނެވެ. އަދި މިދާއިރާއިން ތައުލީމާއި ތަމްރީނުދިނުން އިތުރުކުރެވި، މި ސިނާއަތް ތަރައްގީކޮށް ފުޅާކުރުމަށް އާ ވިސްނުންތަކާއި ވަސީލަތްތައް ތައާރަފުކޮށްގެންނެވެ.\nއައިޝަތު ނަހުލާ ރާއްޖެ މެރިޓައިމް ޓްރާސްޕޯޓް މިނިސްޓްރީ


ހިއުމަންރިސޯސް މެނޭޖްމަންޓް ސެކްޝަން/ ކޯޕަރޭޓްމެނޭޖްމަންޓް ޑިޕާޓްމަންޓް\nޓެކްނިކަލް ކޯ އެލަވަންސް : އަސާސީ މުސާރައިގެ %28\nހިއުމަން ރިސޯސް ސެކްޝަންގެ މަސައްކަތްތައް ކޯޕަރޭޓިވް ޑިވިޝަންގެ އިސްވެރިޔާގެ އިރުޝާދުގެ ދަށުން ހިންގާބެލެހެއްޓުމާއި، މަސައްކަތްތައް ހަލުވިކުރުމަށް ބޭނުންވާ ކަންތައްތައް ރާވައި ކުރިއަށް ގެންދިއުން.\nޒިންމާދާރު އިސްވެރިޔާ ނުވަތަ ކޯޕަރޭޓް ޑިޕާޓްމަންޓުގެ އިސް ވެރިޔާގެ ލަފާގެމަތިން އޮފީހުގެ ޢާންމުޤަވާޢިދުތައް ހަދައި މިޤަވާޢިދުތައް ޢާންމުންނަށް ފެންނާނޭ ގޮތެއްގެމަތިން ބެހެއްޓުމާއި، މިފަދަ ޤަވާޢިދުތައް މުވައްޒަފުންނަށް އޮޅުންފިލުވައި ދިނުން.\nމިނިސްޓްރީގެ މުވައްޒަފުންނަށް ވަޒީފާ ދިނުމާއި ވަކިކުރުމާއި ބަދަލުކުރުމާއި މިނޫންވެސް ވަޒީފާއާބެހޭ ގޮތުން ކުރަންޖެހޭ އެންމެހާ މަސައްކަތްތައް ހިންގާ އެ މަސައްކަތްތަށް ކުރުން.\nމިނިސްޓްރީގެ މުވައްޒަފުންގެ އުޖޫރައާއި އިނާޔަތްތައް ދިނުމުގެ ކަންތައްތައް ހިންގާ ބެލެހެއްޓުމާއި ރެކޯޑް ބެލެހެއްޓުން.\nދިވެހި ސިވިލް ސަރވިސްގެ ޤާނޫނާއި ގަވާއިދު އަދި ވަޒީފާއާބެހޭ ޤާނޫނާއި ޚިލާފުވާ މުވައްޒަފުންނަށް އަޅަންޖެހޭ ފިޔަވަޅުތައް އެޅުވުމާއި އޭގެ ރެކޯރޑްތައް ބެލެހެއްޓުން.\nމުވައްޒަފުންގެ މަސައްކަތު ފެންވަރުބެލުމުގެ މަސައްކަތްތައް ކުރުން.\nމުވައްޒަފުންނަށް ބޭނުންވާ ޓްރެއިނިންގތައް ފާހަގަކޮށް، ޓްރެއިނިންގ ނީޑް އެކުލަވާލައި މުވައްޒަފުންގެ ޓްރެއިނިންގ ރެކޯޑްސް ބެލެހެއްޓުން.\nކޮންމެ އަހަރަކުވެސް އެއަހަރެއްގެ އަހަރު ރިޕޯޓް ތައްޔާރުކުރުވާ ފޮނުއްވަންޖެހޭ މުއްދަތަށް ފޮނުއްވުމަށްޓަކައި ކުރަންޖެހޭ ކަންތައްތައް ކަމާއިބެހޭ މުވައްޒަފުންލައްވާކުރުވުން. މީގެ އިތުރުން ސެކްޝަންގެ ޔައުމިއްޔާ ދުވަހުން ދުވަހަށް ނިންމާތޯ ބެއްލެވުމަށް ޙަވާލުކުރެވިފައިވާ މުވައްޒަފުން އެކަންތައް ކުރަމުންދޭތޯ ބެލުން.\nއޮފީހުގެ މަޤްޞަދުތަކާއި، ރާވާފައިވާ ސްޓްރެޓަޖީތަކުގެ ދަށުން މަސްޢޫލުވާ ސެކްޝަނުން ކުރުމަށް ހަމަޖެހިފައިވާ މަސައްކަތްތައް ހަލުވިކަމާއެކީ، ނަތީޖާ ލިބޭފަދަ ގޮތެއްގައި ހިންގާ ބެލެހެއްޓުން.\nބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް، ހިއުމަންރިސޯސް މެނޭޖްމަންޓް، ޕަބްލިކް އެޑްމިނިސްޓްރޭޝަން ގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ޙާޞިލްކޮށްފައިވުމާއެކު، ހިއުމަންރިސޯސް މެނޭޖްމަންޓް ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން.\nބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް، ހިއުމަންރިސޯސް މެނޭޖްމަންޓް، ޕަބްލިކް އެޑްމިނިސްޓްރޭޝަން ގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ގެ ސަނަދެއް ޙާޞިލްކޮށްފައިވުމާއެކު، ހިއުމަންރިސޯސް މެނޭޖްމަންޓް ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 މެއި 12 ވާ އާދީއްތަ ދުވަހުގެ 12:00ގެ ކުރިން، މިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓް (އަމީނީމަގު، މާލެ) ގެ ކައުންޓަރަށެވެ. ވަޒީފާއަށް އެދޭ ފޯމު މިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓް (އަމީނީމަގު، މާލެ) ކައުންޓަރުން ލިބެން ހުންނާނެއެވެ. އަދި މި މިނިސްޓްރީގެ www.housing.gov.mv ވެބްސައިޓުން މި ފޯމު ޑައުންލޯޑު ކުރެވޭނެއެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 މެއި މަހު، މިނިސްޓްރީ އޮފް ހައުސިންގ އެންޑް އަރބަން ޑިވަލޮޕްމަންޓް (އަމީނީމަގު، މާފަންނު / މާލެ) ގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ3004341، 3004342 ނަންބަރު ފޯނަށް ނުވަތަ 3004299، ނަންބަރު ފޯނަށެވެ. ފެކްސް ކުރާނެ ނަންބަރަކީ، 3004301 އެވެ. އީ-މެއިލް ކުރާނީ hr@housing.gov.mv އަށެވެ.


ކޮރޯނާގެ ދަތިކަމާއިއެކުވެސް އައިއޭސީގެ "ލޯތްބާއިއެކު" ޙަރަކާތަށް ސައުވީސް ލައްކަ އަށްވުރެ ގިނަ ރުފިޔާ ދިވެހިން ހަދިޔާކޮށްފި\nއިންޓަނޭޝަނަލް އެއިޑް ކެމްޕޭން (އައިއޭސީ) އިން ކުރިޔަށް ގެންދާ ލޮތްބާއިއެކު 2020 ޕެންޑެމިކް ރިލީފް ކެމްޕޭނަށް ބޮޑު ތަރްޙީބެއް ލިބިއްޖެއެވެ. ދުނިޔެއަށް ކުރިމަތިވެފައިވާ ކޮވިޑް 19 ގެ މުސީބާތުގެ ދަނޑިވަޅުގައިވެސް ދިވެހިންގެ ހިތްހެޔޮކަން މި ކެމްޕޭން ޒަރިއްޔާއިން ދައްކުވައިދީފިއެވެ. އެގޮތުން މި ރަމަޟާން މަހުގެ ފަހު ދިހައެއްގައި އެކަނިވެސް 2.4 މިލިއަން ރުފިޔާގެ އެހީ މި ކެމްޕޭނަށް ލިބިފައިވެއެވެ.\nމިއަހަރުގެ ލޮތްބާއިއެކު 2020 ޕެންޑެމިކް ރިލީފް ކެމްޕޭން ކުރިޔަށް ގެންދަނީ6ސަރަހައްދަކަށް ބަހާލައިގެންނެވެ. އެގޮތުން މި ކެމްޕޭނަށް ކަނޑައަޅާފައިވާ6ޤައުމަށް ރާއްޖޭގެ ނިސްބަތުން ބޮޑެތި އެހީތެރިކަމެއް މިހާތަނަށް ފޯރުކޮށްދެވިފައިވެއެވެ. މި ކެމްޕޭން ހާއްސަ ކުރެވިފައިވަނީ ޔުގެންޑާ، ފަލަސްތީނު، ސީރިޔާ، ޔަމަން، ނޭޕާލްގެ އިތުރުން މެލޭޝިއާއާއި ބަންގްލަދޭޝްގައި ދިރިއުޅޭ ރޮހިންޔާ ދަރިފަސްކޮޅުގެ ރެފިއުޖީނަށެވެ. އައިއޭސީއިން މަޢުލޫމާތުދޭގޮތުގައި ލޮތްބާއިއެކު 2020 ކެމްޕޭނުގައި ހިމެނޭ އެއް ބައި ކަމަށްވާ އިފްތާރު ޕެކޭޖުތައް ހަދިޔާކުރުމަށް ޑޮނޭޝަން ބަލައިގަތުން ކުރިޔަށް ދަނީ މި މަހުގެ 25 ވަނަ ދުވަހުގެ ނިޔަލަށެވެެެ. އެހެންނަމަވެސް، ކާބޯތަކެތީގެ ޕެކޭޖްތަކަށް ޑޮނޭޝަން ބަލައިގަތުން ކުރިޔަށް ދާނެ ކަން އައިއޭސީއިން ހާމަކުރެއެވެ. ލޮތްބާއިއެކު 2020 ކެމްޕޭން6ރޯދައިގެ ނިޔަލަށް ކުރިޔަށް ގެންދިޔުމަށް އައިއޭސީއިން ނިންމާފައިވެއެވެ.\nމި ކެމްޕޭނުން އެހީ ލިބުނު ފަރާތްތަކުގެ ޝުކުރާއި ހެޔޮ ދުޢާ ކެމްޕޭނަށް އެކިގޮތްގޮތުން އެހީވެދެއްވި ފަރާތްތަކަށް އައިއޭސީއިން ވަނީ އުފާލާއެކު ރައްދުކޮށްދީފައެވެ. މީގެއިތުރުން މި ކެމްޕޭނުގެ ޒަރިއްޔާއިން އެހީ ލިބުނު ފަރާތްތަކުގެ ހިނިތުންވުމުން ލިބުނު އުފާވެރިކަމަކީ އަގުނުކުރެވޭ ވަރުގެކަމެއްގެ ގޮތުގައި އައިއޭސީއިން ސިފަކުރެއެވެ.\nލޮތްބާއިއެކު 2020 ޕެންޑެމިކް ރިލީފް ކެމްޕޭނަށް މިހާތަނަށް ޖުމުލަ 3.9 މިލިއަން ރުފިޔާ ލިބިފައިވެއެވެ. އައިއޭސީގެ މި ކެމްޕޭން ކުރިޔަށްގެންދިޔަ6ސަރަހައްދުގައި ހިމެނޭ4މީހުންނާއި6މީހުން ދިރިއުޅެމުންދާ 3985 އާއިލާއަކަށް ކާބޯތަކެތީގެ ޕެކޭޖް ވަނީ ހަދިޔާކޮށްދީފައެވެ.\nއިންޓަނޭޝަނަލް އެއިޑް ކެމްޕޭން (އައިއޭސީ) އިން އަންނަނީ ލޮތްބާއެކު 2020 ކެމްޕޭނުގެ ޑިސްޓްރިބިއުޝަންތަކުގެ އެންމެ ފަހުގެ ފޮޓޯތަކާއި ވީޑިއޯތައް އައިއޭސީގެ ފޭސްބުކް ޕޭޖު (https://www.facebook.com/IACMaldives/)ގައި ހިއްސާކުރަމުންނެވެ. އައިއޭސީގެ އެމެޖެންސީ ރިލީފް އެކައުންޓް ނަންބަރު 7770000026259 މެދުވެރިކޮށް މި ކެމްޕޭނަށް ޑޮނޭޓް ކުރުމުގެ ފުރުސަތު ވަނީ ހުޅުވާލާފައެވެ. މި ކެމްޕޭނާއި ބެހޭ އިތުރު މަޢުލޫމާތެއް ބޭނުންނަމަ އައިއޭސީގެ ހޮޓްލައިން ނަންބަރު 9122121 ގުޅޭނެއެވެ. ލޮތްބާއިއެކު 2020 ކެމްޕޭނުގެ ޒަރިއްޔާއިން، ޖުމުލަ 60 ޑޮލަރަަށް6މީހުންގެ އާއިލާއަކަށް އެއް މަސް ދުވަހުގެ ކާބޯތަކެތީގެ އިތުރުން އެއް މަހުގެ ހައިޖީން ޕެކެއް ދެވޭނެ އިންތިޒާމް ހަމަޖައްސާފަވެއެވެ. ނިކަމެތިންނަށް ކާބޯތަކެތި ހަދިޔާކުރުމުގެ އިތުރުން، ފިތްރު ޢީދުގެ މުނާސަބާތާއި ގުޅިގެން ހަރަކާތްތަކެއް ރާވަމުން އަންނަކަން އައިއޭސީއިން ހާމަކޮށްފައިވެއެވެ.\nލޮތްބާއެކު 2020 ޕެންޑެމިކް ރިލީފް ކެމްޕޭނުގެ އިތުރުން، އައިއޭސީއިން ވަނީ ފާއިތުވި ދުވަސްތަކުގެ ތެރޭގައި ދުނިޔޭގެ އެކި ކަންކޮޅުތަކުގައި ތިބި ނިކަމެތިންނަށް އެހީވުމުގެ ގިނަ ކެމްޕޭންތައް ކުރިޔަށް ގެންގޮސްފައެވެ.


Iru Vashaigen Baeh Faharu Ring Eh Fenani Keeve ? - Vaguthu\nއިރު ވަށައިގެން ބައެއް ފަހަރު ރިންގެއް ފެންނަނީ ކީއްވެ؟\nއަޅުގަނޑުމެން ނިސްބަތްވާ ސޫރުދަ ނިޒާމު (ސޯލާ ސިސްޓަމް) ގެ މެދުގައިވާ ތަރި (އިރު) ވަށައިގެން ބައެއް ފަހަރު މަޑު ކުލައިގެ ރިންގެއް ފެންނަ ސަބަބު ސައިންވެރިން ކިޔައި ދީފިއެވެ.\nދުނިޔެއާއި 150 މިލިއަން ކިލޯ މީޓަރު ދުރުގައިވާ އިރު ވަށައިގެން މަޑު ކުލައިގެ ރިންގެއް ފެންނަ ސަބަބެއް ކަމަށް ސައިންސްވެރިން ބުނަނީ ދުނިޔޭގެ ފަށަލައިގައިވާ އައިސް ކްރިސްޓަލްގެ ސަބަބުނެވެ.\nއާންމު ގޮތެއްގައި ވިއްސާރަ ވުމަށް ފަހު އުޑުމަތި ސާފުވާ ވަގުތު މި ރިންގް ފެނެވެ. ސައިންސްވެރިން ބުނާ ގޮތުގައި މިއީ ހަގީގަތުގައި އިރުގައި ވަށައިގެން އުފެދިފައިވާ ރިންގެއް ނޫނެވެ. އިރުގެ ބޮޑުބައި ބިނާވެގެން ވަނީ ހައިޑްރިޖަން އާއި ހީލިއަމް ގެ މައްޗަށް ކަމުން މި ގޮތަށް ރިންގް ފެންނަ ހުރެދާނެ ކަމަށް ސައިންވެރިން ބުނެއެވެ.\nދުނިޔެއާ އަޅާބަލާއިރު ސޫރުދަ ނިޒަަމުގައި ވާ އިރަކީ ވަރަށް ބޮޑު އެއްޗެއް ކަމަށްވިޔަސް ކާއިނާތުގައިވާ އެހެން ތަރިތަކާއި އަޅާބަލާއިރު އިރަކީ ވަރަށް ކުޑަ ތަރިއެކެވެ.\nއިރުގެ މެދުތެރޭގެ ހޫނުމިނަކީ 1400000 ޑިގްރީ އެވެ. އިރުގެ ޑައިމީޓަރަކީ ގާތްގަނޑަކަށް 1382000 ކިލޯ މީޓަރު އެވެ. މިއީ ބިމުގެ ޑައިމީޓަރުގެ 109 ގުނަ އެވެ.\nދުނިޔެ އެ އެއްޗެއް ވަށައި އެނބުރެމުންދާ އިރަކީ އަޅުގަނޑުމެން އިންސާނުންނަށް ވަރަށްވެސް މުހިންމު އެއްޗެކެވެ. އެންމެ 24 ގަޑިއިރަށްވިޔަސް އިރުގެ އަލިކަމާއި ހޫނު ދުނިޔެއަށް ނުލިބި ހިނގައްޖެނަމަ އިންސާނުންނަށް ދިރުއުޅުމަކީ ވަރަށްވެސް އުނދަގޫ ކަމަކަށް ވެގެންދާނެއެވެ.\nއިރު ކުއްލިއަކަށް ގެއްލިއްޖެނަމަ 8-9 ވަރަކަށް މިނެޓް ތެރޭގައި މުޅި ދުނިޔެއަށް އަނދިރިކަން ވެރިވެގެންދާނެއެވެ. އަޅުގަނޑުގެމެންގެ މި ދުނިޔެއާއި ގާތުގައި އޮންނަ ހަނދުވެސް އަޅުގަނޑުމެންނަށް ނުފެންނާނެއެވެ.\n50 އަހަރުތެރޭ ދުނިޔެ އެންމެ ބާރަށް އެނބުރުނީ މިދިޔަ އަހަރު\nމިރޭ ދަންވަރު ގިނިހިލަ ވެހޭތަން ރާއްޖެ އަށް ވެސް ފެންނާނެ!\nއިންސާނުން ފަދަ ދަރިފަސްކޮޅެއް އެހެން ޕްލެނެޓެއްގައި ނެތް!\nޖެނުއަރީ 9, 2019 12:14\nތި މައުލޫމާތުވެސް އަހަރެމެންގެ ކުރީ ފޮތްތަކުގައި ހުންނާނެ. ބަލާބަލަ ސުވާލު ކުރުމުގެ ކުރީގައި


SunOnline: Khashoggi ge gaathilun beynun kuree valeeahudhuge kunfunyegge jet: Report\nހާޝުގްޖީގެ ގާތިލުން ބޭނުން ކުރީ ވަލީއަހުދުގެ ކުންފުންޏެއްގެ ޖެޓު: ރިޕޯޓު\nރުގިއްޔާ މުހައްމަދު މޫސާ 01 Mar 2021, 10:53\nދެހާސްއަށާރަ ވަނަ އަހަރު ޖަމާލް ހާޝުގްޖީ ވަނީ ތުުރުކީގައި ހުންނަ ސައުދީ އެމްބަސީ ތެރޭ މަރާލާފަ -- ފޮޓޯ: އޭޕީ\nވޮޝިންޓަން (މާޗް 1): ސައުދީ އަރަބިއާގެ ނޫސްވެރިޔާ ޖަމާލް ހާޝުގްޖީ މަރާލަން ތުރުކީއަށް ދިޔަ މީހުން ބޭނުން ކުރީ ވަލީއަހުދު މުހައްމަދު ބިން ސަލްމާންގެ ކޮންޓްރޯލްގެ ދަށުގައިވާ ކުންފުންޏެއްގެ ދެ ޕްރައިވެޓު ޖެޓު ކަމަށް ސީއެންއެންއިން ރިޕޯޓުކޮށްފި އެވެ.\nސައުދީ އަރަބިއާގެ ކުރީގެ ޖާސޫސީ އޮފިޝަލެއް ކަމަށްވާ ސާދު އަލް ޖަބްރީއާ ދެކޮޅަށް ކެނެޑާގެ ކޯޓަކަށް ހުށަހަޅާފައިވާ މައްސަލައެއްގެ ލިޔެކިޔުންތަކާ ހަވާލާދީ ސީއެންއެންއިން ރިޕޯޓުކުރި ގޮތުގައި، ހާޝުގްޖީގެ ގާތިލުން ބޭނުން ކުރި ޖެޓުތައް ނިސްބަތް ވަނީ ސްކައި ޕްރައިމް އޭވިއޭޝަން ކިޔާ ކުންފުންޏަކަށެވެ. އަދި 2017 ވަނަ އަހަރު އެ ކުންފުނި ވަނީ ވަލީއަހުދު އިސްވެ ހުންނަވާ ސައުދީ ޕަބްލިކް އިންވެސްޓްމެންޓް ފަންޑުގެ ކޮންޓްރޯލްގެ ދަށަށް ގެންގޮސްފަ އެވެ.\nސީއެންއެންގައިވާ ގޮތުން ކެނެޑާގެ ކޯޓަށް ހުށަހަޅާފައިވާ ލިޔެކިޔުންތަކުގެ ތެރޭގައި ސްކައި ޕްރައިމް އޭވިއޭޝަން ދައުލަތުގެ ފަންޑުގެ ބާރުގެ ދަށަށް ގެންދިޔުމަށް ކުރި އަމުރުވެސް ހިމެނެ އެވެ. އަދި އެއީ ސިއްރު ލިޔުމެއްގެ ގޮތުގައި ފާހަގަކޮށް، އޭގައި ސޮއިކޮށްފައި ވަނީ ދައުލަތުގެ ފަންޑުގެ ބޯޑް މެމްބަރެއް ކަމަށްވާ މުހައްމަދު އަލް ޝައިހް އެވެ.\nހާޝުގްޖީގެ ގާތިލުން ބޭނުން ކުރި ޖެޓުތައް ނިސްބަތްވާ ކުންފުނީގެ ވެރިފަރާތަރީ ސައުދީ ޕަބްލިކް އިންވެސްޓްމެންޓް ފަންޑުކަން ސާބިތުވާ ހެއްކެއް މީގެ ކުރިން ހާމަކޮށްފައި ނުވެ އެވެ. ނަމަވެސް އެ ޖެޓުތައް ނިސްބަތް ވަނީ ވަލީއަހުދު ކޮންޓްރޯލް ކުރައްވާ ކުންފުންޏަކަށް ކަން ވޯލް ސްޓްރީޓް ޖާނަލްއިން މީގެ ކުރިން ރިޕޯޓުކޮށްފައިވެ އެވެ.\nމީގެ އިތުރުން އެމެރިކާގެ ސީއައިއޭގެ މިޑްލް އީސްޓް ޑިވިޝަންގެ ކުރީގެ ޑިރެކްޓަރު ޑޭން ހޮފްމަން ވިދާޅުވި ގޮތުގައި އެ ކުންފުނީގެ ކަންތައްތައް ކުރިއަށްދާ ގޮތް ވަލީއަހުދު ބައްލަވާނެ ކަމަށް އޭނާއަށް ގަބޫލު ކުރެވެ އެވެ. އަދި ކޯޓަށް ހުށަހަޅާފައިވާ ލިޔެކިޔުންތަކަކީ ވަލީއަހުދާ ހާޝުގްޖީގެ މަރާ ގުޅުން އޮތް ކަމުގެ އިތުރު ހެއްކެވެ.\nކެނެޑާގެ ކޯޓަށް ހުށަހަޅާފައިވާ މައްސަލައަކީ ސައުދީގެ ދައުލަތުގެ 10 ކުންފުންޏަކުން ޖަބްރީއާ ދެކޮޅަށް ހުށަހަޅާފައިވާ މައްސަލައަކެވެ. އެ ކުންފުނިތަކުން ބުނާ ގޮތުގައި ކުރީގެ ވަލީއަހުދު މުހައްމަދު ބިން ނާއިފްގެ އަރިސް ބޭފުޅެއްގެ ގޮތުގައި ޖަބްރީ ހުންނެވި އިރު އެ ދެ ބޭފުޅުން ވަނީ ހިޔާނާތުން 1.2 ބިލިއަން ޑޮލަރު ހޯއްދަވައިފަ އެވެ. އަދި އޭގެ ތެރެއިން 55 މިލިއަން ޑޮލަރު ޖަބްރީއަށް ޓްރާންސްފާކޮށްފައިވެ އެވެ. ނަމަވެސް އޭނާ އެ ތުހުމަތުތައް ދޮގު ކުރައްވަ އެވެ.\nމީގެ ކުރިން މިދިޔަ އަހަރު ޖަބްރީ ވަނީ އޭނާ އަވަހާރަކޮށްލަން މުހައްމަދު ބިން ސަލްމާން، ކެނެޑާއަށް ޓީމެއް ފޮނުއްވި ކަމަށް ވިދާޅުވެ އެމެރިކާގެ ކޯޓަކަށް މައްސަލަ ހުށަހަޅާފަ އެވެ. އަދި އެ ޓީމު ފޮނުވީ ހާޝުގްޖީ މަރާލިތާ ދެ ހަފްތާ ފަހުން ކަމަށް އެ މައްސަލައިގައިވެ އެވެ.\nއެމެރިކާގައި ދިރިއުޅެމުން ދިޔަ ހާޝުގްޖީއަކީ ސައުދީ ޝާހީ އާއިލާއަށް ތަކުރާރުކޮށް ފާޑު ކިޔާފައިވާ ލިޔުންތެރިއެކެވެ. އޭނާ މަރާލީ ދޭއް އޮކްޓޯބަރު 2018ގައި އިސްތަންބޫލްގައި ހުންނަ ސައުދީ ކޮންސިއުލޭޓަށް ދިޔަ ފަހުންނެވެ. އޭނާ އެ ކޮންސިއުލޭޓަށް ދިޔައީ ތުރުކީގެ އަންހެނަކާ ކައިވެނި ކުރުމަށް ބޭނުންވާ ލިޔެކިޔުންތަކެއް ހޯދުމަށެވެ.\nއެމެރިކާއިން މިދިޔަ ހުކުރު ދުވަހު އާއްމު ކުރި ރިޕޯޓެއްގައިވާ ގޮތުން، ހާޝުގްޖީ ތުރުކީގައި ހުއްޓާ އޭނާ ހައްޔަރު ކުރަން ނުވަތަ މަރަން މުހައްމަދު ބިން ސަލްމާން ހުއްދަ ދެއްވި ކަމަށް އެމެރިކާގެ ޖާސޫސީ އިދާރާތަކުން ވަނީ ނިންމާފަ އެވެ.\nމުޙައްމަދު ބިން ސަލްމާން އާލް ސަޢުދު\nހައްޖުގެ އަޅުކަން އަދާކުރަން މިލިއަނެއްހާ މީހުން ސައޫދީގައި\nރައީސް، މަސްޖިދުއްނަބަވީއަށް ޒިޔާރަތް ކުރައްވައިފި


BREAKING: Thilafushi Gai Thibi Bidheyseennai Fuluhunnaa Medhu Hamanujehun Hingaifi - Vaguthu\nތިލަފުށީގައި ތިބި ބިދޭސީންނާއި ފުލުހުންނާ މެދު ހަމަނުޖެހުން ހިންގައިފި\nތިލަފުށީގައި ތިބި އައިމާ ކޮންސްޓްރަކްޝަންގެ ބިދޭސީންނާއި ފުލުހުންގެ މެދުގައި ހަމަނުޖެހުން ހިންގައިފިއެވެ.\nއެ ރަށުން "ވަގުތަށް" މައުލޫމާތު ދިން މީހަކު ބުނީ އެ ހަމަނުޖެހުން ހިނގަން މެދުވެރިވީ ބިދޭސީންގެ މުސާރަ އައިމާ ކޮންސްޓްރަކްޝަނުން ނުދޭ ކަމަށް ބުނެ ޝުއޫރު ފާޅުކުރަން ހިންގި ހަރަކާތްތަކަށް ފަހުގައެވެ. އޭނާ ބުނީ މިއަދު ހެނދުނު މުސާރަ ނުލިބޭ މައްސަލައިގައި އެތަނުގައި ނަގާކިޔާ ބައެއް ފުލުހުން ތިލަފުށީގެ ޕޮލިސް ސްޓޭޝަނަށް ގޮސްފައިވާ ކަމަށެވެ.\nއަދި އެ މީހުންނަށް މުސާރަ ނުލިބޭކަމާއި، އެތަނުގައި ތިބެން ބޭނުން ނުވާކަމަށް އެ ބިދޭސީން ބުނެފައިވާކަމަށެވެ. ބިދޭސީންގެ އެ ޝަކުވާތަކާއި ގުޅިގެން ފުލުހުންނަށް ކޮށްދެވޭނެ ކަމެއް ނެތްކަމަށް ބުނުމުން އެ މީހުން އަނބުރާ އެ މީހުން ދިރިއުޅޭ ތަނަށް ގޮސްފައިވާ ކަމަށް އޭނާ ކިޔާދިނެވެ.\nއޭގެ ފަހުން ޕެޓްރޯލް ކުރަން އުޅުނު ބައެއް ފުލުހުންނަށް ބައެއް ބިދޭސީން ލަޓިބުރި ފަދަ ތަކެތި ހިފައިގެން އުޅުނު މަންޒަރު ފެނިފައިވާކަމަށާއި، ހަމަނުޖެހުން ހިނގީ އެ ލަޓިބުރިތައް ހޯދަން އުޅުނު ހިސާބުން، ބިދޭސީން ގަދަ ދެއްކުމުން ކަމަށް އޭނާ ކިޔާދިނެވެ.\n" ބައެއް މީހުން އުޅުނު އެގެ ތެރޭގައި ތަނަށް ގެއްލުން ދޭން އުޅުނު މީހުންވެސް. މިހާރު އެބަ އަންނަކަމަށް ވަނީ އިތުރު ފުލުހުންނާއި އަދި އިންވެސްޓިގޭޝަންވެސް. އައިމާއިން މުސާރަ އެއް ނުދެޔޭ އެ މީހުން ބުނަނީ. އަދި ކާން ވެސް ރަނގަޅަކަށް ނުލިބެޔޭ." އޭނާ ކިޔާދިނެވެ.\nއައިމާ ކޮންސްޓްރަކްޝަންގެ ބިދޭސީންނަށް މުސާރަ ނުދޭ މައްސަލަ ފެންމަތިވެފައިވާ އިރު އެ ކުންފުނިން އެ ވާހަކަތައް ދޮގު ކުރެއެވެ. އަދި އެ ބިދޭސީން ހަމަނުޖެހުން ހިންގަން ގަސްތުގައި މަސައްކަތް ކުރާ ކަމަށާ، އެ މީހުން އަނބުރާ ކުންފުންޏަށް ފޮނުވާލަން މަސައްކަތް ކުރާ ކަމަށް ވެސް ބުނެއެވެ.\nޖޫން 2, 2020 16:48\nބިދޭސީންވެސް އުޅެނީ އެމްޑީޕީ ގުންޑާއިން އުޅޭ ވައްތަރައް\nޖޫން 2, 2020 18:21\nހިސާބައްވުރެގިނަވީމައިވާނީއެހެން. މިހާރުވެސް ބޮޑެތި ގޯތިތަކުގައި މާރުކޭޓްހަދައިންގެން އެތިބެނީ. މިފަދަދަތި ދުވަސްވަރެއްގައި ދިވެއްސަކުކުރާނެމަސައްކަތެއްނެތް


liyekiyumeh neh bidheyseen vaccine ah registry koh dhenee\nރެޑް ކްރެސެންޓްގެ ސެކްރެޓަރީ ޖެނެރަލް ފާތިމަތު ހިމްޔާ\nރާއްޖޭގައި އުޅޭ ބިދޭސީންގެ ތެރެއިން އެއްވެސް ލިޔެކިޔުމެއް ނެތް ބިދޭސީން ކޮވިޑް-19 ވެކްސިން ޖެހުމަށް ރަޖިސްޓްރީ ކޮށް ދިނުމަށް ހާއްސަ ޕްރަގްރާމެއް ފެށުމަށް ނިންމާފައިވާ ކަަމަށް ދިވެހި ރެޑް ކްރެސެންޓުން ބުނެފި އެވެ.\nއެޗްއީއޯސީން ރޭ ބޭއްވި ނޫސްވެރިންގެ ބައްދަލުވުމުގައި ރެޑް ކްރެސެންޓްގެ ސެކްރެޓަރީ ޖެނެރަލް ފާތިމަތު ހިމްޔާ ވިދާޅުވީ ބިދޭސީ މަސައްކަތްތެރިން ވެކްސިން ޖަހަން ރަޖިސްޓްރީ ކުރުމުގެ ޕްރޮގްރާމް މާދަމާ ދުވަހު ފަށާނެ ކަމަށެވެ. އެ ޕްރޮގްރާމްގައި އެންމެ އިސްކަން ދޭނީ އެއްވެސް ލިޔެކިޔުމެއް ނެތް ބިދޭސީން ރަޖިސްޓްރީ ކޮށް ދިނުމަށް ކަމަށެވެ.\nމި ޕްރޮގްރާމްގެ ދަށުން ކޮންމެ ދުވަހަކު 250 ބިދޭސީން ރަޖިސްޓްރީ ކުރެވޭނެ ކަމަށް އުންމީދު ކުރާ ކަމަށްވެސް ވިދާޅުވި އެވެ.\n"މި މަސައްކަތް ކުރުމަށް ރާވާފައި އޮތް ގޮތަކީ މާލެ ގޮފީގެ މައިގްރޭން ސަޕޯޓް ސެންޓަރުގެ ހޮޓްލައިންއަށް ގުޅައިގެން ރަޖިސްޓާ ވުމުން އަޅުގަނޑުމެން އެޕޮއިންޓްމަންޓެއް މި ދެނީ ސިސްޓަމުގައި ރަޖިސްޓްރީވާން އެ ފަރާތެއް އައުމަށް،" ހިމްޔާ ވިދާޅުވިއެވެ.\nމީގެ އިތުރުން ކޮވިޑް ވެކްސިންނާ ބެހޭ މައުލޫމާތު ބިދޭސީންނަށް ދިނުމާއި ވެކްސިން ރަޖިސްޓްރޭޝަންގެ މައުލޫމާތު ދިނުމަށް ހާއްސަ މަސައްކަތްތަކެއްވެސް ރެކްސެންޓުން ކުރާނެ އެވެ. އެ ގޮތުން ލޭބަރުން ގެންގުޅޭ ކުންފުނިތަކަށް މައުލޫމާތު ދިނުމުގެ ޕްރަގްރާމްތައް ހިންގުމާއި މާލޭގައި ލޮރީ ބުރުތައް ފަށާނެ އެވެ.\nބިދޭސީން ކޮވިޑް-19 ކޮވިޑް-19 އިގެ ބަލާއާފާތް + ކޮވިޑް ވެކްސިން\nބޫސްޓާ ޑޯޒް 5،390 މީހުން ޖަހައިފި


Fonadhoo expansion miaharu nimeyne: Shaheer\nފޮނަދޫ އެކްސްޕެންޝަން މިއަހަރު ނިމޭނެ: ޝަހީރު\nމިއަދު ބޭއްވި ނޫސް ކޮންފަރެންސްގައި ޝަހީރު ވާހަކަ ދައްކަވަނީ. - އަވަސް ފޮޓޯ: އަހްމަދު ޝުރާއު\nއެސްޓީއޯގެ މައިގަނޑު ވިޔަފާރި ކަމަށްވާ ތެލުގެ އިންފްރާސްޓްރަކްޗާ އިތުރު ކުރަން ކުރާ މަސައްކަތުގެ ފުނަދޫ އެކްސްޕެންޝަންގެ މަސައްކަތް މިއަހަރު ނިމެންވާއިރަށް ނިމޭނެ ކަމަށް އެސްޓީއޯގެ މެނޭޖިން ޑިރެކްޓާ އަހުމަދު ޝަހީރު ވިދާޅުވެއްޖެ އެވެ.\nއެކުންފުނިން މިއަދު ބޭއްވި ނޫސްކޮންފަރެންސެއްގައި ވާހަކަފުޅު ދައްކަވަމުން ޝަހީރު ވިދާޅުވީ މިހާރު ކޮންޓްރެކްޓަރުންނާ ހަވާލުކޮށް މަސައްކަތް ފަށާފައިވާ ކަމަށެވެ. އެމަސައްކަތް ނިމޭއިރު އެކްސްޕެންޝަނުގައި 41،000 ފޫޓު ހުންނާނެ އެވެ.\nމަސައްކަތް ނިމުމުގެ ކުރިން މިހާރު ގެންގުޅޭ ފިޔުލް ޓޭންކަރުގެ ބަދަލުގައި އެންމެ ކުޑަވެގެން 26،000 ޓަނު ލޯޑު ކުރެވޭ ޓޭންކެއް ގެންނާނެ ކަމަށާއި ރީޖަނަލް އޮއިލް ސްޓޯރޭޖް ހެދުމުގެ މަސައްކަތް ކުރަމުން އަންނަ ކަމަށް ވެސް ޝަހީރު ވިދާޅުވި އެވެ. އަދި ވިދާޅުވީ އެ ސްޓޯރޭޖް ހަދަން ބޭނުންވާ ބިން ހޯދާފައިވާ ކަމަށެވެ.\n"މިއަހަރު ނިމެންވާއިރަށް ރާއްޖޭގެ އުތުރު ނުވަތަ ދެކުނުގައި ކޮންމެސް އެއް ސަރަހައްދެއްގައި އޮއިލް ސްޓޯރޭޖް ހަދާ ނިމޭނެ." ޝަހީރު ވިދާޅުވި އެވެ.\nއެސްޓީއޯގެ ކޮންސްޓްރަކްޝަން މަސައްކަތްތަކަށް އިޝާރާތް ކުރައްވާ ވިދާޅުވީ ރެޑީ މިކްސް ކޮމްޕްލީޓްގެ މަސައްކަތް ފަށާފައިވާ ކަމަށާއި ކޮންސްޓްރަކްޝަންގެ ސޯސިންނާއި އަގުތައް ރަނގަޅުކުރަން މިއަހަރު މަސައްކަތް ފަށާފައިވާނެ ކަމަށެވެ.\n"މިދިޔަ އަހަރު އަޅުގަނޑުމެން ވާނީ ސޯސިން ރަނގަޅު ކުރެވި ޕްރޮޑަކްޓްތައް އަގުހެޔޮ ކުރެވިފައި. ޕްރޮޑަކްޓްތައް އަގުހެޔޮ ކުރުމާއެކު މަސީ ކަހަލަ ތަންތަނުން ވަނ އެކަން ފާހަގަ ކޮށްފައި ޝަހީރު ވިދާޅުވި އެވެ. ތެލުގެ ލޮޖިސްޓިކް ސަޕްލައިސް އެސްޓީއޯ އިން ކުރިއަށް ގެންދަނީ ފިޔުލް ސަޕްލައިސް އާ ގުޅިގެން،" ޝަހީރު ވިދާޅުވި އެވެ.\nޝަހީރު ވިދާޅުވީ ރާއްޖޭގެ ކަންކޮޅުތަކަށް މުދާ ފޯރުކޮށްދޭން ތިން ދޯންޏާއި ބާޖަކާއި ޓަގެއް ސާވިސް އަށް ނެރެފައިވާނެ ކަމަށާއި ބޭނުންވާ ކެރޭނާއި ލޮރީވެސް އޮޕަރޭޝަނަށް ނެރެފައިވާ ކަމަށެވެ. މާލޭގައި ހަދަން ނިންމާފައިވާ ގޯޑައުންގެ މަސައްކަތްވެސް ތިން މަސް ދުވަހުގެ ތެރޭގައި ފަށާ އަންނަ އަހަރުގެ ފުރަތަމަ ކްއާޓާއަށް މަސައްކަތް ނިންމާލެވޭނެ ކަމަށް ވެސް ޝަހީރު ވިދާޅުވި އެވެ.\nއިސްލާމިކް އިންޝުއަރެންސާ ގުޅިގެން ސަބްސިޑިއަރީ ކުންފުންޏެއް ހެދުމުގެ މަސައްކަތް އެލައިޑާ ގުޅިގެން ކުރަމުން އަންނަ ކަމަށާއި ތިން މަހެއްހާ ދުވަސްތެރޭ މި ކުންފުނި ވުޖޫދަށް އަންނާނެ ކަމަށް ވެސް ޝަހީރު ވިދާޅުވި އެވެ.


Nazim, Jumhooree Party aa gulhi vadaigannavan nimmavaifi | Mihaaru\nބޭސްފަރުވާ އަށް ފަހު، ނާޒިމް މިރޭ ވަޑައިގެން އޭނާގެ މަންމަގެ ގައިގައި ބައްދާލައްވަނީ: ސިޔާސީ މަސައްކަތަށް ނުކުމެވަޑައިގަތުމަށް ނާޒިމް ވަނީ ނިންމަވައިފައި.---ފޮޓޯ: އަހްމަދު ނިޝާތު/މިހާރު\nނާޒިމް، ޖުމްހޫރީ ޕާޓީއާ ގުޅިވަޑައިގަންނަވަން ނިންމަވައިފި\n12 ނޮވެމްބަރ 2018 - 00:21 54 comments\nކުރީގެ ޑިފެންސް މިނިސްޓަރު މުހައްމަދު ނާޒިމް، ސިޔާސީ މަސައްކަތުގައި އުޅުއްވަން ޖުމްހޫރީ ޕާޓީއާ ގުޅިވަޑައިގަތުމަށް ނިންމަވައިފި އެވެ.\nނާޒިމް، އެކަން އިއުލާން ކުރެއްވީ، ބޭސްފަރުވާ އަށް ރާއްޖެ އިން ބޭރުގައި ހުންނެވުމަށް ފަހު، މިރޭ އެނބުރިވަޑައިގެން ވެލާނާ އިންޓަނޭޝަނަލް އެއާޕޯޓުގައި ނޫސްވެރިންނާ ވާހަކަ ދައްކަވަމުންނެވެ.\nނާޒިމް، މެލޭޝިއާގައި ހުންނަވަނިކޮށް، މިދިޔަ ހަފުތާގައި ސުޕްރީމް ކޯޓުން ވަނީ އޭނާގެ 11 އަހަރުގެ ޖަލު ހުކުމް ތަންފީޒު ކުރުން ފަސްކުރަން އަމުރު ކޮށްފަ އެވެ. އެއީ، އެ މައްސަލަ އަލުން ރިވިއު ކުރުމާ މެދު ގޮތެއް ނިންމަންދެނެވެ. ނާޒިމް ޖަލަށް ލީ، އޭނާ ދިރިއުޅުއްވި ކޮޓަރިން ފިސްތޯލައެއް ފެނުނު މައްސަލައިގައި ހަނގުރާމަވެރި ހަތިޔާރު ގެންގުޅުމުގެ ކުށުގަ އެވެ.\nރާއްޖެ ވަޑައިގަތުމުން، ނާޒިމަށް އެއާޕޯޓުން މަރުހަބާ ދެންނެވީ، އާއިލާގެ އިތުރުން އިދިކޮޅު ކޯލިޝަންގައި ހިމެނިވަޑައިގަންނަވާ އިސް ބޭފުޅުންނެވެ. އޭގެ ތެރޭގައި ޖުމްހޫރީ ޕާޓީގެ ލީޑަރު ގާސިމް އިބްރާހީމާއި އަދާލަތު ޕާޓީގެ ރައީސް އިމްރާން އަބްދުﷲ އާއި ކުރީގެ ރައީސް މައުމޫން އަބްދުލްގައްޔޫމް ފަރާތްޕުޅުން އައިމިނަތު ނާދިރާ ވަޑައިގަތެވެ. އެކަމަކު، ކޯލިޝަންގައި ހިމެނޭ އެންމެ ބޮޑު ޕާޓީ، އެމްޑީޕީގެ އެއްވެސް އިސްވެރި އަކު، ނާޒިމަށް މަރުހަބާ ދެންނެވުމަށްޓަކައި އެއާޕޯޓަށް ވަޑައެއް ނުގަންނަވަ އެވެ.\nކާނަލް ނާޒިމް މިރޭ، އެއާޕޯޓުގައި.\nލީޑަރުންނާ އެކު ހުންނަވައި ނާޒިމް ވިދާޅުވީ، މި ސަރުކާރު ގެނައުމަށް ރައްޔިތުންނަށްޓަކައި ސިޔާސީ ލީޑަރުން ވަރަށް ބޮޑު ގުރުބާނީއެއް ވެވަޑައިގެންނެވި ކަމަށެވެ. އެހެންވެ، އޭނާގެ އަމާޒަކީ ގާބިލްކަން ހުރި މިންވަރަކުން، މި ސަރުކާރު ފަސް އަހަރު ދަމަހައްޓަން، އިންތިޚާބީ ރައީސް އިބްރާހިމް މުހައްމަދު ސޯލިހް (އިބޫ) އަށް އެހީތެރިވެދީ އެއްބާރުލުން ދެއްވުން ކަމަށް ވިދާޅުވި އެވެ. އެ މަސައްކަތުގައި އިޚްލާސްތެރިކަމާ އެކު ދެމިހުންނަވާނެ ކަމަށް ވެސް ވިދާޅުވި އެވެ.\nނާޒިމް، ނޫސްވެރިންނާ ވާހަކަ ދައްކަވަނީ. --ފޮޓޯ: އަހްމަދު ނިޝާތު/މިހާރު\nގާސިމް ވިދާޅުވި ގޮތުގައި ނާޒިމް އަމިއްލަ އަށް ފިސްތޯލައެއް ކޮޓަރިއަށް ވެއްދެވި ކަަމަށް ބުނެ ހުކުމް އިއްވީ ނާއިންސާފުންނެވެ. އެ ވޭނާއި އަނިޔާގައި ވަރަށް ގިނަ ދުވަސްތަކެއް ނާޒިމް ހޭދަކުރައްވައިފި ކަމަށް ވިދާޅުވި އެވެ.\nނާޒިމް އާއި ޝޭހް އިމްރާން ފަދަ ބޭފުޅުން މިނިވަންވީ، ރައްޔިތުން ކޮށްދިން ބުރަ މަސައްކަތާއި އިންތިޚާބީ ރައީސް އިބޫ ހޮވަން ދިން އެއްބާރުލުމުން ކަމަށް ވިދާޅުވި އެވެ. ކޮރަޕްޝަނާއި އަނިޔާ އާއި ފަސާދަ އަށް ނޫނެކޭ ބުނެ އިންސާފަށް ރައްޔިތުން ލޯބިކުރުމަކީ ލިބުނު ކާމިޔާބީ ކަމަށް ގާސިމް ވިދާޅުވި އެވެ.\nނާޒިމާ ގުޅޭ ގޮތުން ގާސިމް ވާހަކަ ދައްކަވާއިރު އަރިހުގައި އިމްރާން. --ފޮޓޯ: އަހްމަދު ނިޝާތު/މިހާރު\nރައީސް އަބްދުﷲ ޔާމީންގެ ސަރުކާރުގެ ޑިފެންސް މިނިސްޓަރަކަށް ހުންނަވައި، އެއްވެސް ދިވެހި ރައްޔިތަކަށް ރައްކާތެރި ކަމެއް ނެތް ކަމަށް ނާޒިމް ވިދާޅުވި ވާހަކަ ރައްޔިތުން ގަބޫލުކޮށް، އަނިޔާ ބަލައިނުގަންނަ ކަން އެ ދުވަހުން ފެށިގެން ރައްޔިތުން ހާމަކުރަން ފެށި ކަމަށް އިމްރާން މިރޭ ވިދާޅުވި އެވެ. އަނިޔާއާ ދެކޮޅަށް ރައްޔިތުން ފެށި ދަތުރު ނިމުނީ ކާމިޔާބީން ކަމަށް ވެސް އޭނާ ވިދާޅުވި އެވެ.\n"އަނިޔާވެރިކަމާ ދެކޮޅަށް ކުރި މަސައްކަތުން އަޅުގަނޑުމެންނަށް މިނިވަންކަން އިހްސާސް މިކުރެވެނީ،" އިމްރާން ވިދާޅުވި އެވެ.\nނާޒިމް، ގަލޮޅު ދެކުނު ދާއިރާގެ މެމްބަރު އަހްމަދު މަހްލޫފްގެ އަނބިކަނބަލުން ނަޒްރާ ނަސީމް (ނަޒޫ)އާ އެކު ފޮޓޯއެއް ނަންގަވަނީ. --ފޮޓޯ: އަހްމަދު ނިޝާތު/މިހާރު\nނުހައްގުން އަނިޔާ ލިބުނު ސިޔާސީ ބޭފުޅުންނަށް ލިބުނު މިނިވަންކަމުގެ ފަހަތުގައި ވެސް ތިބީ، އިމްރާން ވިދާޅުވި ގޮތުގައި ދިވެހި ރައްޔިތުންނެވެ. ރައްޔިތުންގެ އުއްމީދު ކޯލިޝަން ސަރުކާރާ ގުޅިފައިވާ ކަން ފާހަގަކުރައްވައި، އެ އުފާވެރިކަމަށް ހުރިހާ ޕާޓީތަކުން ވެސް މަސައްކަތް ކުރައްވާނެ ކަމަށް ޔަގީންކުރައްވާ ކަމަށް އިމްރާން ވިދާޅުވި އެވެ.\nނާޒިމް ޖަލަށް ލީ، ކުށެއް ނެތި، ފްރޭމްކުރުމަށް ފަހު ކަމަށް ބުނަމުން ދަނިކޮށް، އެ ފިސްތޯލައިން ކުރީގެ ނައިބު ރައީސް އަހްމަދު އަދީބުގެ ޑީއެންއޭ ފެނިފައިވާ ކަމަށް ހުކުމް ކުރިތާ ދުވަސްތަކެއް ފަހުން ފުލުހުން ވަނީ ބުނެފަ އެވެ. އެ ފިސްތޯލަ އިން ނާޒިމްގެ އިނގިލީގެ ނިޝާނެއް ވެސް އަދި އޭނާގެ ޑީއެންއޭ ވެސް ފެނިފައެއް ނުވެ އެވެ.\nއެއާ އެކު ވެސް ނާޒިމްގެ މައްސަލަ ބަލައި އިންސާފު ގާއިމްކޮށްދޭން ދައުލަތުން އުޒުރުވެރިވެފައި ވަނިކޮށް، ނާޒިމްއާ، ފިސްތޯލައާ ގުޅުމެއް ނެތް ކަމަށް އަދީބު ވެސް ވަނީ ވިދާޅުވެފަ އެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ކާނަލް ނާޒިމް އިމްރާން އަބްދުﷲ، ހޯމް މިނިސްޓަރު ކުރީގެ މިނިސްޓަރު ނާޒިމް ޖުމްހޫރީ ޕާޓީ މުހައްމަދު ނާޒިމް\nޖޭޕީގެ ޕީޖީ ލީޑަރަަކަށް ގާސިމް، ނައިބަކީ ނާޒިމް


ވާހަކަތައް މިހާރު ބަދަލުވެއްޖެ! އަންހެންމީހާ ބުނަނީ ގުނަވަންތަކުގައި އަތްލި ކަމަށް، ރޭޕް ނުކުރާ ކަމަށް! – Dhen.mv\nވާހަކަތައް މިހާރު ބަދަލުވެއްޖެ! އަންހެންމީހާ ބުނަނީ ގުނަވަންތަކުގައި އަތްލި ކަމަށް، ރޭޕް ނުކުރާ ކަމަށް!\nJune 29, 2020 - 10:54 pm\nސަފާރީ ރޭޕް ކޭސް:\nމިމަހުގެ 26 ވަނަ ދުވަހު ހުޅުމާލޭ ފަޅުގައި އަޅާފައި އޮތް ސަފާރީއެއްގެ ތެރޭގައި ބިދޭސީ އަންްހެނަކު ރޭޕް ކުރި ކަމަށް ދެކެވެމުން އައި ވާހަކަތައް މިއަދު އޭނާ ދޮގުކޮށްފިއެވެ.\n"މިހާރު" ނޫހަށް އޭނާ ދިން ބަސްދީގަތުމެއްގައި ބުނެފައިވަނީ ސަފާރީ ތެރޭގައި އެއަންހެން މީހާ ރޭޕް ނުކުރާ ކަމަށާއި، އެހެން ނަމަވެސް އޭނާގެ ޖިންސީ ގުނަވަންތަކުގައި އަތްލި ކަމަށެވެ. އަދި ސަފާރީގެ ޑެކުން ކަނޑަށް ފުންމާލީ އެފަދަ ކަމެއް ތަކުރާރުވިޔަ ނުދޭން ކަމަށް ވެސް އޭނާ ބުނެފައިވެއެވެ.\n"ޑެކު މަތީގައި ހުރެފައި އޭނަ އަހަރެންގެ އުރަމައްޗާއި ފޫކޮޅުގައި އަތްލީމަ ދުރަށް ޖެހުނީ. މިއީ އަހަރެންގެ ބޯޓު ކަމަށާއި ބޭނުން ކަމެއް ކުރެވިދާނެ ކަމަށް ބުނެ އޭނަ އެނބުރި ދިޔައީ. ދެން އަނެއްކާ ވެސް ފެނުނީ އަންނަތަން، ފެނުނީމަ ޑެކުމަތީގައި ހުރެފައި ފުންމާލީ. އަހަންނަށް ފަތަން އެނގޭ، ޖެހިގެން ސަފާރީއެއް ފެންނަން އޮތީމަ އެ ދިމާ އަށް ދާންވެގެން ފުންމާލީ." މިހާރު ނޫހަށް މައުލޫމާތު ދެމުން އުމުރުން 27 އަހަރުގެ އެކެންޔާ އަންހެންމީހާ ބުނެފައިވެއެވެ.\nމީގެއިތުރުން އޭނާ ބުނީ ޑިންގީއެއްގައި ސަފާރީއަށް ގެންދިޔައީ ދެ ފިރިހެނުން ވެގެން ކަމަށާއި ސަފާރީއަށް ދިޔައީ އަންހެނުން ވެސް ތިބި ކަމަށް ބުނުމުން ކައމުގައި ވިޔަސް ދިޔައިރު އޭގައި އެއްވެސް އަންހެނަކު ނެތް ކަމަށެވެ.\nކޮންމެހެނަކަސް މިހާރު އޭނާ ބުނަނީ ރޭޕް ނުކުރާ ކަމަށާއި ހަމައެކަނި ކުރީ ޖިންސީ ގޯނާ ކަމަށެވެ. އަދި ފުލުހުންނަށް ވެސް މައުލޫމާތު ދިނީ އެފަދައިން ކަމަށާއި މިހާރު އެދެފިރިހެނުންނާއި ދެކޮޅަށް މައްސަލަ ނުޖައްސަން ނިންމާފައިވާ ކަމަށް ވެސް ބުނެފައިވެއެވެ. އަދި އެއީ އޭނާ އެއްވެސް މީހެއްގެ ނުފޫޒަކުންނާއި، އެއްވެސް މީހަކު ފައިސާތަކެއް ހުށަހަޅައިގެން ނިންމި ނިންމުމެއް ނޫން ކަމުގައި ވެސް އެއަންހެންމީހާ ބުނެފައިވެއެވެ.


SunOnline: REPORT - Feethakaai Joorimanaage Raajje! Vashaa jehey siyaasatheh tha?\nފީތަކާއި ޖޫރިމަނާގެ ރާއްޖެ! ވަށައިޖެހޭ ސިޔާސަތެއްތަ؟\nއަހުމަދު މިޒްޔާލް 17 Dec 2020, 09:22\nބާޒާރުމަތީގެ ކާރޫބާރޫ ބޮޑު ސަރަހައްދެއް -- ސަން ފޮޓޯ/ ފަޔާޒު މޫސާ\nމާލޭ މަގުތަކުގެ ތޮއްޖެހުމާއި ކާރޫބާރޫ ކަމަށް ހައްލެއް ހޯދައިދެވުނު ސަރުކާރެއް އަދި މިހާތަނަކަށް ނާދެ އެވެ. ދުވަހެއް ދުވަހަކަށް އިތުރުވަމުންދާ އުޅަނދުފަހަރުގެ އަދަދާއެކު މަގުތަކަށް އިތުރަށް ބާރު ބޮޑުވެ މަގުމަތީގެ ތޮއްޖެހުމުގެ މައްސަލަ ދަނީ އިތުރަށް ބޮޑުވެ ސީރިއަސްވަމުންނެވެ. މިކަން ހައްލު ކުރަން ކޮންމެ ސަރުކާރަކުން ވެސް ޖަހާ ހިސާބަކީ ކޮންމެވެސް އާ ނަމެއްގައި ޖޫރިމަނާއެއް ނުވަތަ ފީއެއް ތައާރަފްކޮށް ނަގަން ފެށުމެވެ. އެކަމަކު ރިޔާސީ އިންތިހާބު ބޯމަތިވާއިރު ސަރުކާރުގެ "އޯގާތެރި" ކަމުން މިޒާތުގެ ބައެއް ފީތައް މައާފުކޮށް ރައްޔިތުންގެ ތާއީދު ލިބިގަނެ އެވެ.\nރައީސް އިބްރާހިމް މުހައްމަދު ސޯލިހުގެ ރިޔާސީ ކެމްޕޭންގެ ތެރޭގައި ވެވަޑައިގަތް އެއް ވައުދަކީ ވެސް ޕާކް ކުރާނެ ޖާގަ ނުދައްކައި "އިސްޓިކާ" ޖަހާ ޖޫރިމަނާ ނުކުރާނެ ކަމަށެވެ. މި ސަރުކާރުގެ ބޮޑު ޕްލޭންގައި އޮތީ ބުރިބުރިއަށް ހުންނަ ޕާކިން އިމާރާތްތައް ހަދައިގެން ޕާކް ކުރާނެ ޖާގަ ދައްކާށެވެ. އެކަމަކު މި ސަރުކާރުގެ ތިން ވަނަ އަހަރު ގުނަމުންދާއިރު އެ މިސްރާބަށް ކުރެވުނު އެއްކަމެއް ވެސް ނުފެނެ އެވެ.\nމައްސަލައަކީ އަދި އާންމުންގެ ޝަކުވާ އަކީ ސަރުކާރުން މާލޭގެ ތޮއްޖެހުމާއި އެއާ ވިދިގެން އުފެދޭ ޕާކިން ފަދަ މައްސަލަތަކަށް ހައްލެއް ހޯދައި ނުދީ އަދަބު ދިނުމެވެ. މިހެން ދެވޭ އަދަބަކުން މާލޭގެ ތޮއްޖެހުމުގެ މައްސަލައަށް ހޯދޭނެ ހައްލެއް އެބަ އޮތް ހެއްޔެވެ؟\nމާލެ ތޮއްޖެހުމުގެ އަދަބު ރައްޔިތުންނަށް\nމީގެ އެތައް އަހަރެއް ކުރިން ފެށިގެން އަތޮޅުތަކުން މާލެއަށް މީހުން ޖަމާވެ ތޮއްޖެހެން މަޖުބޫރު ކުރުވީ ސަރުކާރުތަކުގެ ސިޔާސަތުގެ ސަބަބުންނެވެ. އެބަޔަކު ދިރިއުޅޭ ރަށަކުން ތައުލީމާއި ސިއްހީ ހިދުމަތް ފަދަ އަސާސީ ހިދުމަތްތައް ލިބެން ނެތަތީ މީހުން މާލެ އައުން ނޫން ގޮތެއް ނެތީ އެވެ. މި ހިދުމަތްތައް ހޯދައި، އަސާސީ ބޭނުންތައް ފުއްދެން އޮތް ހަމައެކަނި ގޮތަކީ މާލެ އެވެ. އަދިވެސް އެ ސިޔާސަތު އޮތީ އެ ޒާތަށެވެ. އަސާސީ ހިދުމަތް ލިބުމުގައި މާލެއާއި އަތޮޅުތަކުގެ ފަރަގު ވަރަށް ބޮޑެވެ. މާލެ ފިޔަވައި ނަމުން ސިޓީގެ ދަރަޖަ ދީފައިހުރި ތަންތަނުގެ ހާލަތުވެސް ހުރީ މިފަދަ ގޮތަކަށެވެ.\nއުޅަނދުފަހަރު ގިނަވާނީ މީހުން ދިރިއުޅޭ ތަނެއްގަ އެވެ. މާލޭގެ މަގުތައް ވެހިކަލްތަކުން ފުރި ތޮއްޖެހުނީ މި ސަބަބާހުރެ އެވެ. މާލޭގައި ދިރިއުޅޭ އާބާދީގެ ބޮޑުބައެއް ހިއްސާކުރަނީ އަތޮޅުތަކުން މާލެއަށް ދިރިއުޅުން ބަދަލުކުރި މީހުންނެވެ. ހަގީގަތަކީ، މާލޭގެ މަގުތައް ތޮއްޖެހިގެން މި އުޅެނީ މާލެ ތޮއްޖެއްސުމުގެ ނަތީޖާއެއްގެ ގޮތުންނެވެ.\nމި ހަގީގަތް އެހެން އޮއްވާ މާލެ ސަރަހައްދުގައި ދުއްވާ އުޅަނދު ފަހަރުން އިތުރު ފީއެއް ނަގަން އަންނަ އަހަރަށް ލަފާކުރާ ދައުލަތުގެ ބަޖެޓުގައި މިހާރު ހިމަނާ އޮތީ ފާސްކޮށްފަ އެވެ. އެއީ ދައުލަތަށް އިތުރަށް އާމްދަނީ ހޯދާނެ ވަސީލަތެއްގެ ގޮތުގައި އޮތީ ބަޖެޓްކޮށްފަ އެވެ. އެފީގެ ސަބަބުން މަގުތަކުގެ ތޮއްޖެހުމަށް ލިބޭނެ ހައްލެއް އޮންނާނެ ހެއްޔެވެ؟\nމާލޭގެ މަގުތަކުގެ ތޮއްޖެހުމުގެ މައްސަލަ ވަރަށް ބޮޑު -- ސަން ފޮޓޯ/ ފަޔާޒު މޫސާ\nޓްރާންސްޕޯޓު އޮތޯރިޓީގެ ކުރީގެ ޗެއާމަން އަބްދުލް ރަޝީދު ނާފިޒު ސިފަކުރެއްވި ގޮތުގައި ކޮންޖެޝަން ފީ އަކީ ސަރުކާރުތަކުން އުފަންކުރުވި މައްސަލައެއްގެ ސަބަބުން، އޭގެ އަދަބާ ރައްޔިތުން ކުރިމަތިލާން ޖެހުމެވެ. މިއީ ރައްޔިތުންގެ ކުށެއް ނެތި އުފެދުނު ބޮޑު މައްސަލައެއްގެ ސަބަބުން ރައްޔިތުން އޭގެ ޒިންމާ ނަގަން ޖެހުން ކަމަށް އޭނާ ވިދާޅުވި އެވެ.\n"ސަރުކާރުން މާލެ ކޮންޖެސްޓު [ތޮއްޖައްސާފައި] ކޮށްފައި ރައްޔިތުންނަށް ފީއެއް ދައްކަން މަޖުބޫރު ކުރަނީ ނޫންތޯ. ކޮންޖެސްޓު ކޮށްފައި އެކަމުން ސަލާމަތްވެވޭނެ ގޮތެއް ހަމަޖައްސައިނުދީ މިއުޅެނީ ޖޫރިމަނާ ކުރަން. ފެން ތަށްޓަކަށް ފެން އަޅަމުން އަޅަމުން ގޮސް ފެން ބަންޑުންވީމަ މި ބުނަނީ ޖޫރިމަނާ ކުރާނަމޭ. އެކަމަކު މި ބުނަނީ އަޅާށޭ އަޅާށޭ، ބަންޑުންވިޔަސް އަޅާށޭ. ބަންޑުންވީމާ މި ބުނަނީ ޖޫރިމަނާއޭ. އެކަހަލަ ކަމެއް ނޫންތޯ މިއީ." ނާފިޒު ވިދާޅުވި އެވެ.\nނާފިޒު ގަބޫލުކުރައްވާ ގޮތުގައި އާ ފީއެއް ނުނަގާ މާލޭގެ މަގުތަކުގެ ތޮއްޖެހުން ހައްލު ކުރަން ގެންގުޅެވިދާނެ ސިޔާސަތުތައް ވަރަށް ބައިވަރެވެ. އެގޮތުން އޭނާ ފާހަގަކުރެއްވި ދެ ކަމަކީ މާލޭގައި ދުއްވޭނެ ވެހިކަލްތަކުގެ ޖުމްލަ އަދަދެއް ނުވަތަ ވެހިކަލް ލިމިޓެއް ކަނޑައަޅައި، އެއަށްވުރެ އިތުރުވިޔަ ނުދީ ހިފެހެއްޓުމާއި ޕަބްލިކް ޓްރާންސްޕޯޓް ސިސްޓަމެއް ގާއިމުކޮށްގެން ދަތުރުފަތުރު ކުރަން ރައްޔިތުންނަށް ފަސޭހަކޮށްދިނުމެވެ.\n"ޕަބްލިކް ޓްރާންސްޕޯޓުގައި ބޭނުންވާ ވަގުތުތަކުގައި އެއްތަނުން އަނެއް ތަނަށް ދެވޭނަމަ، ކޮންމެ ގެއަކަށް ތިން ހަތަރު ސައިކަލު ބޭނުމެއް ނުވާނެ. ޕަބްލިކް ޓްރާންސްޕޯޓްވެސް ތައާރަފުނުވެ އެ އޮތީ އަދި." ނާފިޒު ވިދާޅުވި އެވެ.\nމާލޭ މަގުހަދާ މަޝްރޫއުގެ ތެރޭގައި ޕަބްލިކް ޓްރާންސްޕޯޓް ސިސްޓަމެއް ތައާރަފުކުރުން ވެސް ހިމެނެ އެވެ. މި ހިދުމަތުގައި ބޭނުންކުރާނީ މިނީ ބަސްތަކެކެވެ. ޕީކް ގަޑިތަކުގައި 14 ބަސް ދަތުރުކުރާއިރު، އޮފް ޕީކު ގަޑިތަކުގައި 10 ބަސް ދަތުރު ކުރަން އޮތީ ޕްލޭން ލިޔެފަ އެވެ. ބަސް ދަތުރުކުރާނީ މައިގަނޑު ހަތަރު ރޫޓަކުންނެވެ. ނަމަވެސް އެ މަޝްރޫއަށް ވެސް އެކަށީގެންވާ ހައްލެއް ލިބޭ ތަނެއް ނުފެނެ އެވެ.\nޕަބްލިކް ޓްރާންސްޕޯޓު ނިޒާމުގައި މިނީބަސްތައް ދަތުރުކުރަން ކަނޑައަޅާފައިވާ ރޫޓުތައް-- ފޮޓޯ/މާލެ ސިޓީ ކައުންސިލް\nޕާކިން ޒޯނުން ބާރުބޮޑު މަގުތަކަށް ލުޔެއް ނެތް\nރާއްޖެއަކީ، އަދި ވަކިން ހާއްސަކޮށް މާލެއަކީ ބިމުގެ ދަތިކަން ބޮޑު ތަނެކެވެ. އެއްގަމު އުޅަނދުފަހަރު ރާއްޖެއަށް އެތެރެކޮށްގެން ވިއްކާ ފަރާތްތަކުގެ ޖީބުތައް ފުރި ބަންޑުވަމުންދާއިރު، މިކަން ކޮންޓްރޯލު ކުރުމެއް ނެތި ސަރުކާރުން އަޅާނުލައި އޮތުމުގެ ނަތީޖާ މިފެންނަނީ ވަރަށް ހިތިކޮށެވެ. މިިކަން ނުބަލައި އެތައް ޒަމާނަކަށް ދޫކޮށްލާފައި އޮތުމުގެ ނަތީޖާއަކީ މާލޭގެ މަގުތަކުގެ ކާރޫބާރޫ ބޮޑުވުމުގެ މައްސަލަ ހަފޮޅުން ބޭރުވުމެވެ.\nހުސް ބިންތަކުގައި ޕާކިން ޒޯނު ހަދައިގެން މި މައްސަލައަށް ހައްލެއް ހޯދަން ސަރުކާރުން މަސައްކަތް ކުރެ އެވެ. ކޮވިޑްގެ ބަލިމަޑުކަން ކުރިމަތިވުމުގެ ކުރިން މާލެ ސިޓީ ކައުންސިލްގެ ތަފާސްހިސާބުތަކުން ދައްކާ ގޮތުގައި އޭރު މާލޭގައި ހުރި މުނިސިޕަލް ޕާކިން ލޮޓުގެ އަދަދަކީ 22 އެވެ. މާލޭގެ މަގުހަދާ މަޝްރޫއުގެ ތެރެއިން އިތުރު 23 ޕާކިން ލޮޓު އަޅަން ވަނީ ހުށަހަޅާފަ އެވެ.\nއެހެން ނަމަވެސް ޕާކިން ލޮޓު އިތުރުކުރުމަކީ ހައްލެއް ނޫނެވެ. ސަބަބަކީ ލޮޓު އިތުރު ކުރި ނަމަވެސް، އުޅަނދުފަހަރުގެ އަދަދު މަދެއް ނުވެ އެވެ. ދުވަހެއް ދުވަހަކަށް ވަނީ ގިނަ އެވެ. ކޮންމެ ދުވަހަކުވެސް ބާރުބޮޑުވާ ވަގުތުތަކުގައި މަގުތައް އޮންނާނީ ވެހިކަލްތަކުން ތޮއްޖެހި ޖޭމްވެފަ އެވެ. މީގެ ކުރިން ދާން އުޅޭ ތަނަކަށް މަދު މިނެޓްކޮޅެއް ތެރޭ ދެވުނަސް، އެ ކަން މިހާރު ބަދަލުވެއްޖެ އެވެ. ސަބަބަކީ ވެހިކަލްތައް ދުވަހެއް ދުވަހަކަށް އިތުރުވުމެވެ.\nސްޓިކާ ޖެހުމުގެ ސަގާފަތް ހައްލެއް ނޫން\nމާލޭގެ އެންމެ ބާރުބޮޑުވާ އެއް ވަގުތުކޮޅަކީ ހެނދުނު މީހުން އޮފީހަށް ދާ ވަގުތުކޮޅެވެ. އެކަން އެނގިތިބެ، އޮފީސްތައް ހުންނަ ސަރަހައްދުތަކާއި ބާރުބޮޑުވާ އެހެން ސަރަހައްދުތަކަށް ގޮސް ފުލުހުން ތިބެނީ ސްޓިކާ ޖަހަން ފާރައަށެވެ. މިއީ ހަމަ ޓާގެޓުކޮށްގެން ފުލުހުން ކުރާ ކަމެކޭވެސް ބުނެވިދާނެ އެވެ. ޒޯނުން ޖާގައެއް ނުލިބިއްޖެނަމަ ކޮންމެވެސް ތަނަކަށް ޕާކަށް ޖަހާނެކަން ފުލުހުންނަށް ވެސް އެނގޭނެ އެވެ.\nއެގޮތަށް ޕާކުކޮށްފިނަމަ ކުރިމަތިލާން ޖެހެނީ ޕާކިން ސްޓިކާއަކާ އެވެ. ޕާކުކުރާނެ ތަންކޮޅެއް ހޯދަން އެ ހޭދަވާ ވަގުތުކޮޅުގެ ސަބަބުން އޮފީހަށް ގަޑިޖެހި، އޭގެ އަސަރު މުސާރައަށް ވެސް ކުރެ އެވެ. އެވެސް މަރު، މިވެސް މަރު ހާލަތެކެވެ. މިގޮތަށް ޓާގެޓުކޮށްގެން މިކަން ކުރާނަމަ އެއީ ހައްލަކަށް ވުރެ ބޮޑަށް ކުރެވޭ ޖެއްސުމެކެވެ. ޕާކިން މައްސަލައަށް ހައްލެއް ހޯދައިދީފައި އޮއްވާ ނުގަވާއިދުން ޕާކު ކުރާނަމަ އިސްޓިކާ ޖެހުން އެއީ އެއްވެސް މައްސަލައެއް ނޫނެވެ. މައްސަލައަކީ ޕާކް ކުރާނެ އެކަށީގެންވާ ޖާގަ މާލޭގައި ނެތިސް އެކަން ކުރުމެވެ.\nހުރިހާ ވެސް މައްސަލައަކީ މާލެއަށް ނުކަތާ ވަރަށް ވެހިކަލް ގިނަވެ، އެތަކެތި ޕާކް ކުރާނެ ޖާގައެއް ނުލިބުނެވެ. އެކަމަކު ސަރުކާރުގެ ސިޔާސަތުގެ ތެރެއިން އެކަމަށް ހައްލެއް ހޯދަން އުޅޭތަނެއް ނުފެނެ އެވެ. ކޮންޖެޝަން ފީގެ ގޮތުގައި ނަގާ ފައިސާ ދެ ފުށް ފެންނަ ގޮތެއްގައި ބޭނުން ކުރާނެ ސިޔާސަތެއް ނުފެނެ އެވެ. އެ ފީ ނަގައިގެން މާލޭގެ މަގުތައް ތޮއްޖެހުމުގެ މައްސަލައަށް ހޭދަކުރާނެ ގޮތުގެ ސާފު މަންޒަރެއް ސަރުކާރަށް ދައްކައެއް ނުދެވެ އެވެ. މިހާރުވެސް ވެހިކަލްތަކުން އެކި ފީތައް ނަގާތައް އެތައް ޒަމާނެކެވެ. އެކަމަކު މައްސަލަތަކަށް ހައްލެއް ނުލިބެ އެވެ. ރައްޔިތުންނަށް ފަސޭހައެއް ނުވެ އެވެ.\nނާފިޒު ވިދާޅުވީ ސްޓިކާ ޖެހުމުގެ މައްސަލަ ބޮޑުވުމުން، ވަކި ވަގުތުތަކާއި ވަކި ސަރަހައްދުތަކެއްގައި ހުންނަ ވެހިކަލްތަކުގައި ސްޓިކާ ނުޖަހަން އަންގައި، ޓްރާންސްޕޯޓް އޮތޯރިޓީން ކުރިން ސާކިއުލާއެއްވެސް ނެރުނު ކަމަށެވެ. އެހެން ނަމަވެސް ގާނޫނަކުން ސްޓިކާ ޖަހަން ބާރު ލިބިދޭތީ ފުލުހުން އެކަން ނުހުއްޓައި ކުރަމުން ގެންދިޔައީ ކަމަށް އޭނާ ވިދާޅުވި އެވެ. އަދި އެ ފީ ނަގައިގެން މައްސަލަތަކަށް ހައްލު ނުލިބޭ ކަމަށް އޭނާވެސް ގަބޫލު ކުރައްވަ އެވެ. އަދި މި މައްސަލަތައް ހައްލު ކުރަން ވަށައިޖެހޭ ސިޔާސަތެއް ބޭނުންވާކަން އޭނާ ވެސް ގަބޫލުކުރައްވަ އެވެ.\n"އަޅުގަނޑު ހުރެގެން ކުރި އިއުލާނެއް އެއީ. ގަވާއިދަށް ހިލާފަށް ސްޓިކާ ޖަހާއިރު ރޭގަނޑު 12ގެ ފަހުން ސްޓިކާ ނުޖަހަން. އެއީ މީހުން ނިދާފައި ތިބޭ ވަގުތުވީމަ ގަވާއިދާ ހިލާފަށް ޕާކުކޮށްފައި ހުއްޓަސް ސްޓިކާ ނުޖަހަން. ދެން މިސްކިތްތަކާއި ހޮސްޕިޓަލްތަކާއި ފެރީ ޓާމިނަލް ފަދަ ތަންތަނުގައި މީހުންނަށް ދަތިވާ ގޮތަށް ޕާކުކޮށްފައި ހުންނަ ވެހިކަލްތަކުގައި ނޫނީ ސްޓިކާ ނުޖަހަން. ދެން އެކަމަކު އެ ސާކިއުލާއަކަށް ނުބަލާ. އެއީ ގާނޫނުގައި އެބަ އޮވޭ ޕާކުކުރަން ޖެހޭނީ މިވެނި ތަނަކުއޭ." ނާފިޒު ވިދާޅުވި އެވެ.\n"މީގައި ސުވާލަކީ އެ ސްޓިކާ ޖަހައިގެން ޖޫރިމަނާކޮށްގެން ހައްލެއް ލިބޭތޯ؟ އެކަމަކު ސްޓިކާ ޖަހައިގެންނޭ ކިޔާފައި ރަނގަޅު ޕާކިން ސްޕޭސެއްވެސް އެ ފައިސާއިން ނުހެދޭ. އޭގެ ބަދަލުގައި މައްސަލަ ހައްލުނުވެ އިތުރަށް ސީރިއަސްވާތަން މި ފެންނަނީ،"\nއެއްގަމު ދަތުރުފަތުރުގެ ގާނޫނަށް މިފަހުން ގެނައި ހަތަރުވަނަ އިސްލާހުން ޕާކިން ޖޫރިމަނާއަށް ކޮންމެވެސް ވަރެއްގެ ލުޔެއް ވަނީ ދީފަ އެވެ. ޖޫރިމަނާ ކުރާ އަދަދު ވަނީ 250 ރުފިޔާއަށް ކުޑަކޮށްދީފަ އެވެ. އުފެދޭ ސުވާލަކީ ޖޫރިމަނާގެ އަދަދު ކުޑަކޮށް ކޮންޖެޝަންފީއިން ވަކި ލިބޭނެ ހައްލެއް އެބަ އޮތް ހެއްޔެވެ؟\n"ވޯތުލެސް" މަގުތައް ބޭނުންކުރަން "ރޯޑު ވޯތިނަސް" ފީ\nމާލޭގައި އުޅަނދަކަށް އަރައިގެން ތަންކޮޅަކަށް ދުއްވާލާ މީހަކަށްވެސް މަގުތަކުގެ ހާލަތު އިހުސާސް ކުރެވޭނެ އެވެ. މީގެ އެތައް އަހަރެއް ކުރިން އެޅި ގާތައް ހުރީ ހަލާކުވެފަ އެވެ. އެކިއެކި ބޭނުމަށްޓަކައި މަގު ކޮނެގެން ގައުތައް ނެގުމަށްފަހު، ހިތުހުރި ގޮތަކަށް އުކާލާފައި ދިއުމުން ހުންނަނީ އެކިވަރުވަރުގެ ވަޅުގަނޑުތައް ހެދިފަ އެވެ.\nކޮންމެ އަހަރަކު އެއްފަހަރު، ކޮންމެ އުޅަނދަކުން ރޯޑު ވޯތިނަސްގެ ނަމުގައި ފީއެއް ނަގަމުން އައިއިރު، މަގުތަކަށް އެކަށީގެންވާ ހެޔޮ ބަދަލެއް އައިތަނެއް ނުފެނެ އެވެ. ވެހިކަލްތަކާއި ގުދާރު ގުރުބާންކޮށްގެން މަގުތަކުގައި ދުއްވާއިރު، ހަލާކުވާ މަގުތައް އަލުން މަރާމާތުކުރަން އެންމެ އެދެވޭ ގޮތުގައި މަސައްކަތެއް ކޮށްފައެއް ނެތެވެ.\nއަތޮޅުތަކުގެ މަގުތައް މާލެއަށްވުރެ އަދި ހާލަތު ދެރަ އެވެ. ރޯޑް ވޯތިނަސް ނެގުމުގައި އަނެއް މައްސަލައަކީ މިއީ އެވެ. ފީއެއް ނަގާނަމަ، ނަގަންވާނީ އެ ފޯރުކޮށްދެވޭ ހިދުމަތަކާ އެކަށީގެންވާ ފީއެކެވެ. އެހެން ނަމަވެސް ރޯޑް ވޯތިނަސް ނެގުމުގައި މާލެއާއި އަތޮޅުތަކާ ތަފާތެއް ނެތެވެ. ދައްކަން ޖެހެނީ އެއް އަދަދެކެވެ. މިކަމުގައި މަގުތަކުގެ ތަފާތު އަޅާކިޔުމެއް ނެތެވެ.\nނައިފަރު މަގެއް މަތީގައި ފެން ބޮޑުވެފައި -- ފޮޓޯ: ކިޔުންތެރިއެއް\nމަގުހަދާ މަޝްރޫއުގެ ދުވެލި ލަސް\nކުރީގެ ރައީސް އަބްދުﷲ ޔާމީންގެ ސަރުކާރުގައި ބޮޑުތަކުރުފާނުމަގުން ބައެއްގައި ތާރު އަޅައި، މުޅި މަޖީދީމަގުގެ ގައުތައް ބަދަލުކުރި އެވެ. މި ސަރުކާރުން ވެސް ވަނީ މާލޭގެ މަގުތައް ޒަމާނީ ފެންވަރަކަށް ބަދަލުކުރަން ބިޔަ ބޮޑު މަޝްރޫއުއެއް އިފްތިތާހުކޮށްފަ އެވެ. އެހެން ނަމަވެސް އެ މަޝްރޫއު މަޑުޖެހިފައި ވަނީ ކޮވިޑްގެ ބަލިމަޑުކަމާ ގުޅިގެން ކަމަށް ސިޓީ ކައުންސިލުން ބުނެ އެވެ.\nއާރުޑީސީއާ ހަވާލުކުރި އެ މަޝްރޫއު ފެށިފަހުން އަހަރެއްހާ ދުވަސްވާން ކައިރިވެފައިވާއިރު، ފުރަތަމަ ފިޔަވަހި އަދި ނުނިމެ އެވެ. ނަމަވެސް މި ބަލިމަޑުކަމުގެ ތެރޭގައި ވެސް ސަރުކާރު ހިއްސާވާ އެމްޓީސީސީއިން ވަނީ މާލެ ނޫން އެހެން ރަށްރަށުގެ މަގުތައް ހަދައި ނިންމާފަ އެވެ. ޕެންޑެމިކްގެ ދަތި ހާލުގައި ހުއްޓުނީ މާލޭގެ މަގުހަދާ މަޝްރޫ އެވެ.\nމާލެ ވަށައި ދުއްވޭ ގޮތަށް ރަސްފަންނުގެ ވެލިމަގު އަލުން ހުޅުވާލާފައި-- ސަންފޮޓޯ\nމި މަޝްރޫއުގެ ކޮންޓްރެކްޓަރު އާރުޑީސީއިން ބުނީ ފުރަތަމަ ފިޔަވަހި ނިމޭނެ ކަމަށް ބެލެވެނީ ޑިސެމްބަރު މަހު ކަމަށެވެ.\nހައްލެއް ހަމަ ނެތީތަ؟\nޓްރާންސްޕޯޓް އޮތޯރިޓީން މީގެ ކުރިން ބޭރުގެ ބޭރުގެ ތަޖުރިބާކާރުންނާ ގުޅިގެން ހެދި ދިރާސާތަކުން ވެސް ދައްކާފައި އޮތީ މާލޭގެ ތޮއްޖެހުން ކުޑަކުރަން އޮތް ހައްލަކީ މާލޭ ސަރަހައްދުގައި ދުއްވޭ އުޅަނދުފަހަރުގެ އަދަދު ލިމިޓު ކުރުން ކަމަށެވެ. ސިންގަޕޫރު ފަދަ ގައުމުތަކުގައި ވެސް ތޮއްޖެހުމަށް ހޯދި ހައްލުގެ ތެރޭގައި ހިމެނޭ މުހިންމު އެއް ކަމަކީ މިއީ އެވެ.\n"ވެހިކަލް ގިނަވެ، ތޮއްޖެހުމުގެ މައްސަލަ ބޮޑުވީމަ ސިންގަޕޫރުން ކުރި ކަމަކީ ވެހިކަލްގެ އަދަދު ލިމިޓުކޮށްފައި، އެ އަދަދަށް ޕާކިން ޖާގަ ތަރައްގީކުރީ. ދެން ކޮންމެވެސް ސަބަބަކާހުރެ އެތަނުން ޖާގައެއް ހުސްވީމަ، ބިޑު އުސޫލުން އާންމުކޮށް ހުޅުވާލައިގެން އެ ޖާގަ ވިއްކަނީ." ނާފިޒު ވިދާޅުވި އެވެ.\nސަރުކާރުގެ ސިޔާސަތުތަކުން މިހާރު ފެންނަނީ ތޮއްޖެހުމުގެ މައްސަލައަށް ދާއިމީ ހައްލެއް ހޯދުމުގެ ބަދަލުގައި، މައްސަލަ އޮތް ގޮތަށް ބާއްވާ ދައުލަތަށް އާމްދަނީ ހޯދިދާނެ ގޮތްތަކެއް ބޮޑު މައްސަލައެއްގެ ތެރެއިން ހޯދައި ގަތުމެވެ. މިވެނި މުއްދަތެއްގެ ތެރޭގައި މިވެނި އަދަދަކަށް ސައިކަލު ޓޯކޮށް، މިވެނި އަދަދަކަށް މީހުން ޖޫރިމަނާ ކޮށްފިކަމަށް ބުނެ ފުލުހުން މައުލޫމާތު ހާމަކުރެ އެވެ. މިއީ ބޮޑު މައްސަލައަށް އެޑްރެސް ކުރުމުގެ އަމާޒެއް ނެތި ހަމައެކަނި އާމްދަނީއެއް ހޯދަން ކުރާ ކަމެއް ގޮތަށް މުޅި ސިޔާސަތުގެ މަންޒަރު އެބަފެނެ އެވެ.\nފޯރިއާއެކު ފުލުހުން ޓްރެފިކް ޖޫރިމަނާތައް ނަގަމުންދާއިރު ވިސްނަން ޖެހޭ ކަމަކީ މަތިމައްޗަށް ޖޫރިމަނާ ކުރިޔަސް، ބޮޑު މައްސަލައަށް ހައްލެއް ނުލިބޭކަމެވެ. މި މައްސަލައަށް ހައްލު ލިބޭނީ ވަށައިޖެހޭ ސިޔާސަތަކުންނެވެ. ޖޫރިމަނާ އާއި ފީތަކުގެ ދިވެހިރާއްޖެއަކުން އެކަމަށް ހައްލެއް ނުލިބޭނެ އެވެ.


Apple Watch series 7: Bodu display eh\nއެޕަލްއިން އިއްޔެ ވަނީ އެ ކުންފުނީގެ ސްމާޓްވޮޗް ސީރީޒްގެ އާ މޮޑެލް ދައްކާލާފަ އެވެ.\nއެޕަލްވޮޗް ސީރީޒް 7ގެ ގޮތުގައި ދައްކާލި މި ގަޑީގައި ބަލާ ބެލުމަށް ކުރީގެ ސީރީޒް 8ގެ މޮޑެލްއާ މާބޮޑު ތަފާތެއް ނެތެވެެ. ނަމަވެސް އިތުރަށް ބަލާލުމުން ވަރަށް ބައިވަރު އާ ޑިޒައިން ތަކަކާއި ފީޗާތައް ހުރި ކަން ފާހަގަކުރެވެ އެވެ. އެންމެ ފާހަގަކުރެވެނީ އާ ޑިސްޕްލޭ އެވެ.\nސްމާޓް ގަޑީގެ ސައިޒަށް ބަދަަލެއްް ނުގެނެސް އެޕަލްއިން ވަނީ އެޕަލްވޮޗްގެ ޑިސްޕްލޭ ސައިޒު ބޮޑުކޮށްފަ އެވެ. އެގޮތުން ސީރީޒް6ގެ ގަޑިއަށް ވުރެ 20 އިންސައްތަ ބޮޑު އަދި ސީރީޒް3އަށް ވުރެ 50 އިންސައްތަ ބޮޑު މި ޑިސްޕްލޭ ހިމާޔަތް ކުރުމަށް އާ ބިއްލޫރި ބޭނުން ކުރެވިފައި ވެއެވެ. އަދި ކުރީގެ ގަޑިތަކަށް ވުރެ ވޯޓާ ޕްރޫފް ޓެކްނޮލޮޖީ ވެސް މި ޑިވައިސްގައި ރަނގަޅެވެ.\nމި އާ ޑިވައިސްގައި އަލަށް ޑިޒައިން ކޮށްފައިވާ ފާސްޓް ޗާޖިންގް ހިމެނެ އެވެ. ފާސްޓް ޗާޖިން އާއި އެކު އަށް މިނެޓުން އަށް ގަޑިއިރަށް ވާވަރަށް ޗާޖު ކޮށްލެވޭނެ އެވެ. އެޕަލް ވޮޗް ސީރީޒް7އާއި އެކު ކުރީގެ މޮޑެލްތަކުގެ ކަމަރުތައް (ސްޓްރެޕް) ބޭނުން ކުރެވޭނެ އެވެ. އަދި ވޮޗް އޯއެސް 8 އާއި އެކު ގިނަ އާ ފީޗާތައް މި ޑިވައިސްއަށް އަންނާނެ އެވެ. އާ ޓްރެކިންގް ފީޗާ ތަކާއި ޔޫއައި ރީޑިޒައިން އަކާއި އެކު ގަޑި ބޭނުން ކުރުމަށް ފަސޭހަވެގެން ދާނެ ކަމަށް އެޕަލްއިން ބުނެ އެވެ.\nބޮޑު ޑިސްޕްލޭ އަކާއި، އާ ފާސްޓް ޗާޖިންގް އަދި ޑިވައިސްގެ ވޯޓާ ޕްރޫފް ވަރުގަދަކޮށްފައިވާއިރު ކުރީގެ ސީރީޒް6އަކާ އެއްގޮތަށް މިފަހަރުގެ ގަޑީގެ ޗާޖު ހިފަހަށްޓަނީ 18 ގަޑި އިރަށެވެ.\nއެޕަލް ވޮޗް ސީރީޒް7ވިއްކާ އަގަކީ 399 އެމެރިކާ ޑޮލަރެވެ. އަދި މި ގަޑިއާއި އެޕަލްގެ ކެލިފޯނިއާ ސްޓްރީމިންގް އިވެންޓުގައި އިއުލާން ކޮށްފައިވާ އެހެން ޕްރޮޑަކްޓްތައް ކުރިއަށް އޮތް ހުކުރު ދުވަހުން ފެށިގެން ޕްރީއޯޑާ ކުރެވޭނެ އެވެ. އަދި ސެޕްޓެމްބަރު މަހުގެ 24 ވަނަ ދުވަހުން ފެށިގެން މި ޕްރޮޑަކްޓުތައް ގަންނަން ލިބޭނެ އެވެ.\nވޯލްޑު ބޭންކުން 10 މިލިއަން ޑޮލަރުގެ އެހީ\nއައިފޯން 14 މިނީ، މިފަހަރު ނުނެރޭނެ


2 aharu fahun ziya ge aa lava eh\nދެ އަހަރު ފަހުން ޒިޔާގެ އާ ލަވައެއް\nދިވެހި ލަވަތަކުގައި އެންމެ އާންމުކޮށް ފެންނަމުން ދިޔަ އެއް މޫނަކީ އަހްމަދު ޒިޔާ އެވެ. އެކްޓް ކުރަމުން ގޮސް ކެމެރާގެ ފަހަތުގެ މަސައްކަތަށް ޒިޔާގެ ޝައުގުވެރިކަން ދަމައިގަނެ ކެެމެރާގެ ފަހަތަށް ދެވުނީ އެވެ. އެފަހުން ޒިޔާ ބޮޑަށް ހަރަކާތްތެރިވަމުން ދިޔައީ ކެމެރާގެ ފަހަތުގަ އެވެ. ޑައިރެކްޓް ކުރުމާއި އެޑިޓް ކުރުމުގަ އެވެ.\nކެމެރާގެ ފަހަތަށް ޒިޔާ އެރުމުން އޭނާގެ ފޭނުން ދިޔައީ ޝަކުވާ ކުރުމުންނެވެ. ޒިޔާ ނުފެންނާތީ އެވެ. އެެހެންކަމުން ފޭނުން އުފާކޮށްލަން ޒިޔާ އަނެއްކާވެސް ލަވައެއް ކުޅެފި އެވެ. "ރޭ ރޭ" ނަމަކަށް ކިޔާ އެ ލަވައިގައި ޒިޔާ އާ އެކު ފެނިގެންދާނީ އައިމިނަތު ޒިޔާދާ (ނުޒޫ) އެވެ. އަދި ސަޕޯޓިން ރޯލަކުން ފިރިހެން އާ ތަރިއެއް ފެނިގެންދާނެ އެވެ.\nހިންދީ ރާގަކަށް ހަދާފައިވާ އެ ލަވަ ކިޔާފައިވަނީ މުހައްމަދު ރިއްފަތު އެވެ. ލަވަ އެޑިޓްކޮށް ޑައިރެކްޓް ކުރީ ޒިޔާ އެވެ. ލަވައިގެ ފުރަތަމަ ޓްރޭލާ މިހާރު ވަނީ ދޫކޮށްލާފަ އެވެ. ސިނެމެޓޮގްރަފީ ހަދާފައިވަނީ މަނިކް އާޓްސް އިންނެެވެ.\nދެ އަހަރު ފަހުން ޒިޔާ ހަދާ އެ ލަވައިގައި ތަޖުރިބާ ގިނަ ތަރިން ނުފެނު ނަމަވެސް ލަވައިގެ ފެންވަރު ރަނގަޅުވެފައި އެކްޓިން ރަނގަޅުވާނެ ކަމަށް ޒިޔާ ބުންޏެވެ.\nއެ ލަވަ މި ހަފްތާފެ ތެރޭގައި ޓީވީ ޗެނަލްތަކުން ދައްކާނެ އެެވެ.


Alathu kaiveneege Honeymoon4mahah las kuree Raajje naadhevigen!\nރާއްޖޭގެ ބޯޑަރުތައް ހުޅުވާލުން\nއަލަތު ކައިވެނީގެ "ހަނީމޫން"4މަހަށް ލަސްކުރީ ރާއްޖެ ނާދެވިގެން!\nބޯޑަރުތައް ހުޅުވާލި ދުވަހު ފުރަތަމަ ފްލައިޓުން ރާއްޖެ 100 ފަތުރުވެރިން ވަނީ އައިސްފައި\nބޯޑަރުތައް އަލުން ހުޅުވާލިއިރު އޮޕަރޭޝަންތައް ފަށާފައިވަނީ 40 ރިސޯޓުގައި\nރާއްޖެއަށް އަންނަ ފަތުރުވެރިންގެ އަދަދުތައް އިތުރުވާނެ ކަމަށް ބެލެވޭ\nކ. މާލެ | 17 ޖުލައި 2020 | ހުކުރު 17:40 | 33,684\nތުރުކީން ރާއްޖެ އައި ދެމަފިރިން - ސިމާހާ ނަސީމް\nރާއްޖޭގެ ރީތިކަމުގެ ވާހަކަ އަކީ ދައްކާ ހުސްނުވާނެ ވާހަކައެކެވެ. ރީތި ދޮންވެލި ތުނޑިތަކާއި މުރަކައިގެ ރީތި ފަރުތަކަކީ މިކުޑަކުޑަ ޤައުމަށް ލިބިފައިވާ އެންމެ އަގުހުރި ރައުސުލްމާލެވެ. ފަތުރުވެރިން ރާއްޖެ ސިފަ ކުރަނީ "ދުނިޔެމަތީގެ ސުވަރުގެ" ގޮތުގައެވެ.\nރާއްޖެއަށް އައުމަށްޓަކައި ގިނަ ފަތުރުވެރިން އެތައް ޕްލޭންތަކެއް ހަދާ އެކަމަށް ހުވަފެންތައް ދެކި ތައްޔާރުވެއެވެ. އާއިލާ ނުވަތަ ރައްޓެހިންނާއެކު ހިތްފަސޭހަ މާހައުލެއްގައި މޫދުގެ ހިތްފަސޭހަ މަންޒަރުތައް ދެކިލުމަށްޓަކައި ކެތް މަދުވެފައި ތިބިއެވެ. މިދިޔަ އަހަރުން ފެށިގެންނާއި މިއަހަރު ރާއްޖެ އައުމަށްޓަކައި ޕްލޭންކޮށްގެން ތިބި ފަތުރުވެރިންގެ ހުވަފެންތަކުގެ ކުލަ މަޑުމަޑުން ފަނޑުވެގެންދިޔައީ ކޮވިޑް-19 ގެ ޕެންޑަމިކްގެ ސަބަބުން ދުނިޔޭގެ އެކި ކަންކޮޅުތަކަށް ދިމާވި ކަންތައްތަކާއި ގުޅިގެންނެވެ. ކޮވިޑް-19 ރައްކާތެރިވުމަށްޓަކައި ޤައުމުތަކުން ބޯޑަރުތައް ބަންދުކުރިއެެވެ. އެހެން ޤައުމުތަކެކޭ އެއްފަދައިން ރާއްޖެއިން ވެސް ވަނީ މާރޗް 27 ވަނަ ދުވަހު ބޯޑަރުތައް ބަންދުކޮށްފައެވެ. މި ހާލަތުގައި ގިނަ ރިސޯޓުތަކާއި ގެސްޓް ހައުސްތަކެއް ބަންދުކޮށް، ރާއްޖޭގެ ފަތުވެރިކަމުގެ ސިނާއަތަށް މުޅިން ފަނޑުކަމެއް އައިސް، އިނދަ ޖެހުނެވެ.\nއެހެންނަމަވެސް މި މަހުގެ 15 ވަނަ ދުވަހު ސަރުކާރުން ވަނީ ރާއްޖޭގެ ބޯޑަރުތައް ހުޅުވާލާފައެވެ. މިއާއެކު ރާއްޖޭގެ ފަތުރުވެރިކަމުގެ ސިނާއަތް އަލުން އަނބުރާ މަޑުމަޑުން ކޮޅަށް ޖެހުމުގެ އުންމީދު އާލާވެގެންދިޔައެވެ. ތިން މަސް ދުވަސް ފަހުން ރާއްޖޭގެ ބޯޑަރުތައް ހުޅުވާފައިވާއިރު އެންމެ ފުރަތަމަ ރާއްޖެއަށް ޖައްސާފައިވަނީ ދޯހާގެ ފްލައިޓެކެވެ. މި ފްލައިޓުން 100 ފަތުރުވެރިން ރާއްޖެއަށް ވަނީ އައިސްފައެވެ.\nމި ފްލައިޓުން އައި ފަތުރުވެރިންގެ ތެރޭގައި މުޅިން އަލަށް ރާއްޖެ އައި ފަތުރުވެރިންނާއި ރާއްޖޭގެ ރީތިކަން ފެނި، އެ ހިތްހަމަޖެހުން ހޯދުމަށްޓަކައި ތަކުރާރުކޮށް އަންނަ ފަތުރުވެރިން ވެސް ހިމެނެއެވެ.\nމި ފްލައިޓުން ތުރުކީން އައި ދެމަފިރިން ވެސް ހިމެނެއެވެ. އެ ދެމަފިރިން ބުނީ ރާއްޖެ ނާދެވިގެން ވަރަށް ދިގު އިންތިޒާރެއް ކުރަން ޖެހުނު ކަމަށެވެ. ނަމަވެސް މި އިންތިޒާރަށް ނިމުމެއް އައި ރާއްޖޭގެ ބޯޑަރުތައް ހުޅުވާލުމުން ކަމަށެވެ. އަދި ރާއްޖެ އާދެވުމުން ވަރަށް އުފާވާ ކަމަށާއި މި ދެމަފިރިން ރާއްޖޭގައި6ދުވަސް ހޭދަކުރާނެ ކަމަށް ވަނީ ބުނެފައެވެ.\nރާއްޖެ ހިޔާރު ކުރީ ރީތިކަމުން. މިއީ ދުނިޔޭގެ ވެސް އެންމެ "ސަޅި" ޤައުމު. ވަރަށް އުފާވޭ މާލެ އާދެވެމުން. އުންމީދު ކުރަނީ އަހަރުމެންގެ މި ޤައުމުގައި ވެސް އުފާވެރި ދުވަސްތަކެއް ހޭދަ ކުރެވޭނެ ކަަމަށް. މިއީ އަހަރުމެން ދެމީހުންގެ އަލަތު ކައިވެނި، ކައިވެނިކޮށްގެން ވެސް ހަތަރު މަސް މަޑުކުރަން ޖެހުނު ރާއްޖެ ނާދެވި ބޯޑަރުތައް ބަންދުކޮށްފައި އޮތުމުގެ ސަބަބުން. ވަރަށް އުފާވޭ ހިނިތުންވެފަ ތިބޭ ހިތްހެޔޮ މީހުންނާ ރާއްޖެއިން ބައްދަލުވުމުން.\n~ ފިރިހެން މީހާ ބުނި\nމި ފްލައިޓުން ރާއްޖެއައި ޔޫކްރެއިންގެ މުސްކުޅި ދެމެފަރިއަކު ވެސް ބުނެފައިވަނީ ރާއްޖެއަށް ވަރަށް ގިނައިން އަންނަ ކަމަށެވެ. އެގޮތުން ރާއްޖެއަށް އައި މިއީ7ވަނަ ފަހަރު ކަމަށާއި ކުރިއަށް އޮތް ތާނގައި ވެސް ރާއްޖެ އަންނާނެ ކަމަށް އެ ދެމަފިރިން ބުންޏެވެ.\nމިއީ އަހަރުމެން ރާއްޖެ އައި7ވަނަ ފަހަރު. ރާއްޖެއައިސް މީގެ ކުރިން ހޮލިޑޭ އައިލެންޑް، ސަން އައިލެންޑް ވެސް އައިން. މިފަހަރު އައިސް މިތިބީ ޕެރެޑައިސް އައިލެންޑް ރިސޯޓަށް.\n~ އަންހެން މީހާ ބުންޏެވެ.\nފްލައިޓުން ރާއްޖެއައި ޔޫކްރެއިންގެ އަންހެންމީހާ\nކޮވިޑް-19 އާ ގުޅިގެން ރާއްޖޭގެ ބޯޑަރުތައް ބަންދުކޮށްފައި އޮތުމަށްފަހު ބޯޑަރުތައް އަލުން ހުޅުވާލިއިރު އޮޕަރޭޝަންތައް ފަށާފައިވަނީ 40 ރިސޯޓުގައެވެ. ކޮވިޑް ރޯގާއާ ގުޅިގެން ރާއްޖޭގެ ބޯޑަރުތައް ބަންދުކޮށްފައި އޮތުމަށްފަހު ބުދަ ދުވަހު ހުޅުވާލިއިރު، އޮޕަރޭޝަންތައް ފަށާފައިވަނީ 40 ރިސޯޓުގައެވެ. އެންމެ 40 ރިސޯޓު މިހާތަނަށް ހުޅުވާލި ނަމަވެސް، ކުރިއަށް އޮތް ދެ މަސްދުވަހުގެ ތެރޭގައި އިތުރު ރިސޯޓުތަކެއް ހުޅުވާނެއެވެ. އަދި އޮކްޓޫބަރު މަހު ރާއްޖެއަށް އަންނަ ފްލައިޓްތަކުގެ އަދަދުތައް އިތުރުވާނެ ކަމަށް ބެލެވިފައިވާއިރު، ރާއްޖެއަށް އަންނަ ފަތުރުވެރިންގެ އަދަދުތައް ވެސް އިތުރުވާނެ ކަމަށް ވަނީ ބެލެވިފައެވެ.\nމި ފަލްއިޓުން އިނގިރޭސިވިލާތުގެ އާއިލާއެއް ވެސް ވަނީ ރާއްޖެ އައިސްފައެވެ. ފިރިމީހާ އާއި ކުޑަ ދަރިފުޅާ އެއްކޮށް މި އަންހެން މީހާ ވެސް ރާއްޖެ އައިސްފައިވަނީ މުޅިން އަލަށެވެ. އަދި ރާއްޖެއާދެވުމުން އުފާވާ ކަމަށް ވަނީ ބުނެފައެވެ.\nމިއަހަރު ނިންމެން ވާއިރަށް 8 ލައްކަ ފަތުރުވެރިން ރާއްޖެ ގެނައުމަށް ސަރުކާރުން އަމާޒު ހިފާފައިވާއިރު ރާއްޖޭގެ ފަތުރުވެރިކަމުގެ ސިނާއަތާއި އިޤްތިސާދު އަނބުރާ ކޮޅަށް ޖެހުމަށް ގިނަ ދުވަސްތަކެއް ހޭދަވާނެ ކަަމަށް ކަމާއިބެހޭ މާހިރުން ވަނީ ލަފާކޮށްފައެވެ. އުންމީދަކީ ރާއްޖޭގެ ފަތުރުވެރިކަމުގެ ސިނާއަތް ކުރިއަރާ، ރާއްޖެއަށް ގިނަ ފަތުރުވެރިން ވެސް އައިސް، މި ސިނާއަތް ކުރިއަރައިގެން ދިޔުމެވެ.


Noorul-islam.NET :: މުއުތަބަރު ފަރާތް ....!!!\nމުއުތަބަރު ފަރާތް ....!!!\nތާރީޚް: 14 އޮކްޓޯބަރ 2011\nލިޔުއްވީ : ޢަބްދުﷲ ޞިއްދީޤް (ނޫރުލް އިސްލާމްގެ ޑެޕިއުޓީ އެޑިޓަރ)\nމަދުންނަމަވެސް ލިޔުންތެރީންނާއި ނޫސްވެރިންފަދަ ބޭބޭފުޅުންގެ ލިޔުންތަކުގައި "މުއުތަބަރު" މިޔަށް ނިސްބަތްކޮށް އެއްވެސް ހަގީގަތެއްނުވާ ވާހަކަތަކާއި ޚަބަރުތައް ހިތުހުރި ގޮތަކަށް ލިޔެ ފަތުރަމުން ދާކަމީ ހިތާމަހުރި ދެރަކަމެކެވެ. މިހުރިހާ ކަމެއްގެ އަސްލު ސަބަބކީ އެލިޔުންތެރިންގެ ހިތްތަކުގައި ﷲތަޢާލާޔަށް ބިރުވެތިކަން ހިނގަންޖެހޭ ވަރަށް، ހައްގު ގޮތުގައި ބިރުވެތިކަން ނުހިނގުންކަން ކަށަވަރެވެ. އެއްވެސް އަސްލެއްގެ މައްޗަށް ބިނާވެފައިނުވާ، އަތެއްފަޔެއް ނެތް ޚަބަރުތަށް މީސްތަކުންގެ މެދުގައި ފެތުރުމަކީ ބޮޑެތިފާފަތަކުގެ ތެރެއިންވާކަމެކެވެ. އެފަދަ ލިޔުންތަކާއި ޚަބަރުތަކުގެ ސަބަބުން މުޖުތަމަޢުގައި ފިތުނަ ފަސާދައުފެދިގެން ދެއެވެ. ކުށެއްނުވާ އެތައްބައެއްގެ ހައްގުތައް ނިގުޅައިގަނެވެއެވެ. އަދި އެލިޔުންތެރީން ދޮގުވެރިންގެ ތެރެއިން ﷲތަޢާލާގެ ޙަޟްރަތުގައި ލިޔުއްވެއެވެ.<?xml:namespace prefix = "o" ns = "urn:schemas-microsoft-com:office:office" />\nމުސްލިމަކު ކޮންމެ ވާހަކައެއް ދެއްކި ކަމުގައިވިޔަސް ތެދުބުނުން އެއީ އޭނާގެ މައްޗަށް ލާޒިމުކަމެކެވެ. ﷲތަޢާލާ ވަޙީކުރަށްވާފައިވެއެވެ. يَا أَيُّهَا الَّذِينَ آمَنُوا اتَّقُوا اللَّـهَ وَكُونُوا مَعَ الصَّادِقِينَ ﴿١١٩﴾މާނައަކީ؛ " އޭ إيمان ވެއްޖެ މީސްތަކުންނޭވެ! ތިޔަބައިމީހުން اللَّه އަށް تقوى ވެރި ވާށެވެ! އަދި ތެދުވެރިންނާ އެކުގައި، ތިޔަބައިމީހުން ވާށެވެ." ވީމާ ނޫހެއްގައި ލިޔުނު ކަމުގައި ވިޔަސް އަދި އިންޓަރނެޓް ސައިޓެއްގައި ނުވަތަ ފޭސްބުކް ގައި އެއްޗެއް ލިޔުނުކަމުގައި ވިޔަސް ތެދުބުނުމަކީ އެބަޔަކަށް ދެދުނިޔޭގައިވެސް ކާމިޔާބު ހުރިކަމެކެވެ. މިޔާ ޚިލާފަށް ގަސްތުގައި ދޮގުހަދައި ދޮގުފަތުރައިފިނަމަ އޭގެ ސަބަބުން އުފެދިގެންދާ ނުބައިކަންތަކުގެ އަސަރު މުޖުތަމަޢުން ފިލައި ދަންދެން އެ ފެތުރިމީހާ ފާފަވެރިވަމުން، ނުބައިކަމުގެ ތިލަފަތް ބަރުވަމުން ދާނެއެވެ. އޭނާ މަރުވި ކަމުގައިވިޔަސް އެ ނޭދެވޭ އަސަރު އުއްމަތުން ފޮހެވިގެން ދަންދެން ކަށްވަޅުގައި އޮތަސް އޭނާއަށް ފާފަ އިތުރުވަމުންދާނެއެވެ.\nވާހަކަ ދައްކާއިރު ދޮގު ބުނުމަކީ މުނާފިޤުންގެ ސިފައެކެވެ. ފަހެ މުނާފިޤުން ވާހުށީ ޖަހައްނަމައިގެ އެންމެ އަޑިގައެވެ. ވީމާ މިފަދަކަންކަމުގައި ﷲތަޢާލާ އަށް ބިރުވެތި ވުމަށް ގޮވާލަމެވެ. "އިބުނު" ނުވަތަ "ބިންތު" ނުވަތަ "އަބޫފުލާން" ނުވަތަ "އުއްމުފުލާން" މިފަދަ ނަންނަމުގައި ލިޔުމުން އެކަން ސިއްރުވަނީ ކިޔުން ތެރީންނަށެވެ. އެހެންނަމަވެސް ތިމާގެ ހުރިހާ ކަމެއް ބައްލަވައި ވޮޑިގެންވާ އަދި އައްސަވައި ވޮޑިގެންވާ ކަށަކުޅަދުންވަންތަ ﷲތަޢާލާއަށް އެއްވެސް ކަމެއް ސިއްރުވެގެން ނުވާކަން ހަނދާން ބެހެއްޓުމަކީ ރައްކާތެރިކަން ހުރި މާތްކަންބޮޑު ރީތި ގޮތެކެވެ. އަދި ފަހަރެއްގައި ވެސް އެހެންމީހެއްގެ ނަމުގައި ނުވަތަ "މުޢުތަބަރު" ގެ ނަމުގައި ލިޔުމަކީ އެޢަމަލުން، ޤިޔާމަތްދުވަހު ތިމާޔަށް ބަރީއަވެވޭނޭ ޙުއްޖަތެއް ނޫނެވެ.


Darani Dhekkun Fas Kohdhinumah G20 Gai Raajje In Edhijje – adduLIVE\nދަރަނި ދެއްކުން ފަސް ކޮށްދިނުމަށް ޖީ20 ގައި ރާއްޖެއިން އެދިއްޖެ\nOct 28, 2020, 18:18 މުހައްމަދު އައިމަން\nޖީ20 ގެ ގައުމުތަކުގެ އަތުން ރާއްޖެއިން ނަގާފައިވާ ދަރަނިތައް މިއަހަރު ނިމެންދެން ފަސް ކޮށްދިނުމަށް ރާއްޖެއިން އެދިއްޖެއެވެ.\nއެމެރިކާގެ ސެކެޓްރީ އޮފް ސްޓޭޓް މައިކް ޕޮމްޕިއޯ އާއެކު މިއަދު ބޭއްވި ރަސްމީ މަޝްވަރާތަކަށް ފަހު ދެއްވި ޖޮއިންޓް ޕްރެސް ސްޓޭޓްމަންޓުގައި ފޮރިން މިނިސްޓަރު އަބްދުﷲ ޝާހިދު ވިދާޅުވީ މިއަހަރު ނިމެންދެން ދަރަނިތައް އަނބުރާ ދައްކަން ފެށުން ފަސްކޮށްދޭން ރަސްމީކޮށް އެދިފައި ވާނެ ކަމަށެވެ.\nޝާހިދު ވިދާޅުވީ އެހެން ގައުމުތަކެކޭ ވެސް އެއްފަދައިން ކޮވިޑް19 ގެ ސަބަބުން ރާއްޖެއަށް ވެސް ބޮޑެތި ގެއްލުންތަކެއް ލިބިފައިވާ ކަމަށާއި އެކަންކަމުން އަރައިގަތުމަށް ރާއްޖެއަށް ވަގުތާއި އެހީތެރިކަން ބޭނުންވާ ކަމަށެވެ.\nމިނިސްޓަރު ޝާހިދު ވަނީ އެކަމުގައި އެމެރިކާގެ އެހީތެރިކަމަށް އެދިފައެވެ. ޝާހިދު ވިދާޅުވީ ޖީ20 ޑެޓް ސާވިސް ސަސްޕެންޝަން އިނީޝިއޭޓިވް (ޑީއެސްއެސްއައި) ގައި ރާއްޖެއިން މިހާރު ބައިވެރިވެފައިވާ ކަމަށެވެ. އެ ނިޒާމަކީ ދަރަނި މެނޭޖު ކުރުމަށް އެހީވުމަށް ވޯލްޑް ބޭންކާއި އައިއެމްއެފް އިން ގޮވާލުނުން އުފައްދާފައިވާ ނިޒާމެކެވެ.


India viyafaari verinnah visa nethi 90 dhuvahu raajje gai thibevey goiy hadhaifi\nއިންޑިއާ ވިޔަފާރިވެރިންނަށް ވިސާއާ ނުލާ ރާއްޖެ އާދެވޭ ގޮތް ހަދައިފި\nވިޔަފާރީގެ އެކި ކަންކަމުގައި ރާއްޖެ އަންނަ އިންޑިއާގެ ރައްޔިތުންނަށް 90 ދުވަހުގެ މުއްދަތަށް ވިސާއާ ނުލައި ރާއްޖެ ތިބެވޭނެ އިންތިޒާމު ސަރުކާރުން ހަމަޖައްސައިފި އެވެ. އެކަން ހާމަކޮށް ފޮރިން މިނިސްޓްރީން މިރޭ ވަނީ ނޫސްބަޔާނެއްވެސް ނެރެފައެވެ.\nއެ ބަޔާނުގައި ބުނެފައިވަނީ މިއީ ވިސާއާ ގުޅޭގޮތުން ދެ ގައުމުން ކުރީން އެކުލަވާލާފައިވާ އެއްބަސްވުމުގެ ދަށުން ނިންމި ނިންމުމެއް ކަމަށެވެ. ޑިސެންބަރު 17، 2018 ގައި ވެފަައިވާ އެ އެއްބަސްވުމާއި އެއްގޮތަށް އަމަލު ކުރަން ފަށާފައިވަނީ މި ފެށުނު ފެބްރުއަރީ ފުރަތަމަ ދުވަހުން ފެށިގެން ކަަމަށްވެސް ބުންޏެވެ.\nމި ނިންމުމާއެކު ވިޔަފާރީގެ އެކި ކަންކަމުގައި ރާއްޖެ އަންނަ އިންޑިއާގެ ރައްޔިތުންނަށް 90 ދުވަހުގެ މުއްދަތަށް ވިސާއާ ނުލައި ރާއްޖޭގައި ތިބެވޭނެ އެވެ. އަދި އެ މުއްދަތު އިތުރު ކުރަންވެސް ހުށައެޅޭނެ އެވެ.\nމީގެ އިތުރުން އެ ގައުމުގެ ރައްޔިތުންނަށް 180 ދުވަހުގެ މުއްދަތަށް ބިޒްނަސް ވިސާ ދިނުމަށްވެސް ވަނީ ނިންމާފައެވެ.\nސަރުކާރުން މި ނިންމުން ނިންމާ އަމަލު ކުރަން ފަށާފައި މިވަނީ ރާއްޖެ-އިންޑިއާ ގުޅުން ވަރަށް މަތީ ހަރުފަތަކަށް ގޮސްފައިވާ ދަނޑިވަޅެއްގައެވެ. ވަރަށް ކުދި ކުދި ކަންކަމުން ފެށިގެން ގިނަ ކަންކަމުގައި ސަރުކާރުން ދަނީ އިންޑިއާއަށް ބަރޯސާވަމުން ކަމަށް އިދިކޮޅުން ދެކެއެވެ. މީގެ އިތުރުން ރާއްޖޭގައި އިންޑިއާ ސިފައިން ބައިތިއްބާ ރާއްޖޭގައި ހިންގާ ތަަރައްގީގެ މަޝްރޫއުތައް އިންޑިއާގެ ރުހުމާއެކު އަދި އެ ގައުމުގެ އެހީތެރިކަން އޮވެގެން އިންޑިއާގެ ކުންފުނިތަކާ ދަނީ ހަވާލު ކުރަމުންނެވެ.\nސަރުކާރުގެ މި މަދަދުވެރިކަމާއި ގުޅިގެން އިންޑިއާ އިންވެސް ދިވެހީންނަށް ދަނީ ފަސޭހަތައް ފަހިކޮށް ދެމުންނެވެ.\nއިންޑިއާ ރައީސް އިބްރާހިމް މުހައްމަދު ސޯލިހު އިންޑިޔާގެ ބޮޑުވަޒީރު މޯދީ + ފޮރިން މިނިސްޓްރީ އަބްދުﷲ ޝާހިދު ދިވެހި އިންޑިއާގެ ގުޅުން\nތަރުޖަމާނުގެ ވާހަކަތައް ސަރުކާރުން ކުށްވެރިކޮށްފި


Ashfaq Adhi Akram Aai Medhu Fahuruverivey -Dr. Shaheem - Vaguthu\nގައުމީ ޓީމުގެ ކެޕްޓަން އަލީ އަޝްފާޤް އަދި އެޓީމުގެ ފާހަގަކޮށްލެވޭ މޮޅު ކުޅުންތެރިއެއް ކަމަށްވާ އަކްރަމް އަބްދުލް ޢަނީ އާއި މެދު ފަހުރުވެރިވާކަމަށް ކުރީގެ އިސްލާމިން މިނިސްޓަރ ޑރ. މުހައްމަދު ޝަހީމް އަލީ ސައީދު ވިދާޅުވެއްޖެ އެވެ.\nދަގަނޑޭއަކީ ރާއްޖޭގެ ގިނަ ބައެއްގެ ލޯބި ލިބިފައިވާ ފުޓުބޯޅަ ކުޅުންތެެރިއަކަށްވާއިރު، އޭނާގެ އަގު ވެއްޓޭ ގޮތަށް އެމްޑީޕީގެ އެކްޓިވިސްޓު ސޫޒަން އިބްރާހިމްފުޅު ވަނީ ޓްވީޓެއް ކޮށްފައެވެ.\nމިކަމާއި ގުޅިގެން ޑރ. ޝަހީމް ކުރެއްވި ޕޯސްޓުގައި ވިދާޅުވެފައި ވަނީ އަޝްފާޤް އާއި އަކްރަމް އާއި މެދު ފަހުރުވެރިވާކަމަށެވެ.\n''މާތް الله އެ ދެބޭފުޅުންނަށް ހެޔޮ ސިއްހަތާއި ސާބިތުކަން އަދި ރައްކާތެރިކަން ދެއްވަށި. އާމީން'' ޑރ. ޝަހީމް ވަނީ ވޮދާޅުވެފައެވެ.\nސޫޒަން ނަމަކަށް ކިޔާ އެ އަންހެން މީހާއަށް ގިނަ ބަޔަކު ވަނީ ފާޑުކިއުންތައް އަމާޒުކޮށްފައެވެ. މިކަމާ ގުޅިގެން ސޫޒަން ވަނީ އޭނާގެ ޕްރޮފައިލް ފޮޓޯ ޑިލީޓުކޮށްލައި އެކައުންޓު ތަޅުލައިފައެވެ.\nއެމްޑީޕީ ވުޖޫދަށް އައީއްސުރެ މިއަދާ ހަމައަށް އެ ޕާޓީގެ ނުފޫޒު ގަދަ މަގާމުތަކުގައި މަސައްކަތް ކުރި ސޫޒަން އިބްރާހިމްފުޅު، އޭނާގެ އަމިއްލަ ޓްވިޓަ އެކައުންޓުގައި ރައްޓެއްސަކާ ހަވާލާދީކަމަށް ބުނެ ވަނީ ޖިހާދަށް ދާން ތައްޔާރަށް ތިބި ބަޔަކު ފުޓުބޯޅަ ކުޅޭތަން ބަލަން ދާނެތޯ އާއި އެމީހުން ކުޅޭތަން ބަލަން ދާނެ ބަޔަކު ތިބިތޯ ސުވާލު އުފައްދާފައެވެ.\nފެބުރުއަރީ 13, 2021 18:05\nމުޅި ޤައުމު ފަޚްރުވެރިވާ ދެކުޅުންތެރިން.\nރާއްޖެއާއި ބޭރުގައި ވެސް ލޯތްބާއި އިޙްތިރާމް ތައްރީފް.\nބަޔަކަށް ހަސަދަ ލިޔަސް ބޮޑުވަރު މިއެމްޑީޕީ މީހުންނަށް މިތިބެނީ ކިހިނެއްވެފައި ބާ\nފެބުރުއަރީ 13, 2021 18:21\nމި ސޫޒަން ސަރުކާރުގެ ވަޒީފާއެއްގައި ނުވަތަ ކުންފުންޏެއްގެ ވަޒީފާއެއްގައި ހުރިނަމަ ވަޒީފާއިން ވަކިކުރުމަށް ފުޓްބޯޅަ ކޮމިއުނިޓީން ސަރުކާރަށް ޕްރެޝަރުކުރަންޖެހޭނެ. ގައުމީ ބަޠަލުންނާމެދު ދޮގުވާހަކަ ދައްކާ މީހުންނަށް ދައުލަތުގެ ވަޒީފާތަކުގައި ތިބެވިގެން ނުވާނެ.\nފެބުރުއަރީ 13, 2021 20:46\nނޫޝީން ވަހީދުގެ މައްސަލަ އޮއްބާލިގޮތަށް މި ސޫޒަންގެ މައްސަލަވެސް ހަމަ އޮއްބާލާނީ. ބަލަން ތިބޭ!\nސޫޒަންއަށް ރީތިވީމަ އެތިބެނީއެއްނު ތުނބުޅި ބާލާ އޮމާންކޮށްގެން ބަޔަކު. ސޫޒަންގައިގަ އޮޅުލާފަ ލިބޭމީހުން.\nފެބުރުއަރީ 20, 2021 20:43\nމިފަދަބެއިފުޅުން ފެނުމުންވެސް ހިތްއުފާވޭ.


މޯލްޑިވިއަންގެ ޓިކެޓް އޮފީސް ބަންދުކޮށް، ޚިދުމަތްދިނުމަށް ބޮޑު...\nމޯލްޑިވިއަންގެ ޓިކެޓް އޮފީސް ބަންދުކޮށް، ޚިދުމަތްދިނުމަށް ބޮޑު ބަދަލުތަކެއް\nކޯލް ސެންޓަރ އަދި ވައިބަރ ޕްލެޓްފޯމްގެ ޚިދުމަތް ލިބޭނީ ހުކުރު ދުވަސް ފިޔަވައި ކޮންމެ ދުވަހަކު ލިބޭނެ\nކޮވިޑާ ހުރެ މީގެ ކުރިން ވަނީ ޓިކެޓް އޮފީސް ހުޅުވާފައި ހުންނަ ވަގުތުތައް މަދުކޮށްފައި\nމިއީ މޯލްޑިވިއަންގެ ޓިކެޓް އޮފީސް ބަންދުކުރި ފުރަތަމަ ފަހަރު\n7 ފެބްރުއަރީ 2021 | އާދީއްތަ 13:34\nމޯލްޑިވިއަންގެ އާ ޓިކެޓް އޮފީސް\nމޯލްޑިވިއަންގެ ޓިކެޓް އޮފީސް ބަންދުކޮށް، ޚިދުމަތްދިނުމަށް ބޮޑު ބަދަލުތަކެއް ގެނެސްފިއެވެ.\nޤައުމީ އެއަރލައިން މޯލްޑިވިއަނުން ކުރި އިޢުލާނެއްގައިވަނީ 06 ފެބްރުއަރީ 2021ން ފެށިގެން އެކުންފުނީގެ ޚިދުމަތްދޭ ގަޑިތަކަށް ބަދަލުގެނެސްފައިވާކަމަށް ބުނެފައެވެ. އެގޮތުން މޯލްޑިވިއަންގެ ޓިކެޓް އޮފީސް ހުރިހައި ދުވަހެއްގައި ބަންދުވާނެކަމަށާއި އެހެންނަމަވެސް ހުކުރު ދުވަސް ފިޔަވައި ކޮންމެ ދުވަހެއްގެ 09:00ން 17:00ށް ކޯލް ސެންޓަރ އަދި ވައިބަރ ޕްލެޓްފޯމްގެ ޚިދުމަތް ލިބޭނެ ކަމަށެވެ. މީގެ އިތުރުން ޓިކެޓް ގަތުމަށް އެ ކުންފުނީގެ މޯބައިލް އެޕް ބޭނުންކުރުމަށް ޤައުމީ އެއާލަނުން ވަނީ އެދިފައެވެ. ކުންފުނީގެ މަސައްކަތްތަކުގެ ފެންވަރު ރަނގަޅު ކުރުމަށް ދިވެހި ރާއްޖޭގެ ގައުމީ އެއާރލައިން މޯލްޑިވިއަނުން އެ ކުންފުނީގެ އާ ޓިކެޓް އޮފީހެއް އެސްޓީއޯ ސިޓީ ސްކެޔާގައި ހުޅުވައި، ދިޔައީ ޚިދުމަތް ދެމުންނެވެ. އެހެންނަމަވެސް ކޮވިޑް-19 ފެތުރެން ފެށުމާ ގުޅިގެން މިދިޔަ އަހަރުގެ މާރޗްމަހު ވަނީ މޯލްޑިވިއަންގެ ޓިކެޓް އޮފީސް ހުޅުވާފައި ހުންނަ ވަގުތުތައް މަދުކޮށްފައިވީނަމަވެސް، އޭރުވެސް ޓިކެޓް އޮފީސް ބަންދުކޮށްފައެއް ނުވެއެވެ.\nމޯލްޑިވިއަންގެ ޓިކެޓް އޮފީސް ބަންދުކޮށް، ޚިދުމަތް ދިނުމަށް ބޮޑު ބަދަލުތަކެއް ގެނެސްފައި މިވަނީ ރާއްޖޭގައި ކޮވިޑް-19 އަނެއްކާވެސް ފެތުރެން ފެށުމާ ގުޅިގެން މީހުން އެއްވެ ނޫޅުމަށް ބާރުއެޅުމުގެ ގޮތުންނެވެ. ރާއްޖޭގައި ކޮވިޑްގެ ނުރައްކާ ބޮޑުވެ، ރާއްޖެއިން ކޮވިޑް-19ގެ އައު ވޭރިއަންޓް ވެސް ވަނީ ފެނިފައެވެ. ކޭސްތައް އިތުރުވެފައިވާ ވަރަށް ބަލާއިރު ފަތުރުވެރިންނަށް ވެސް އަދި ބައިނަލްއަޤުވާމީގޮތުން ބަލާ މިންގަނޑުތަކުން ވެސް ރާއްޖެއަކީ މިހާރު ހައި ރިސްކު ގައުމެއްކަމަށް އެޗް.އީ.އޯ.ސީ.އިން މަޢުލޫމާތުދެއެވެ.\nކުރިން ފެނުނު ކޮވިޑް-19ގެ ވޭރިއަންޓަކީ ކޮންމެ މީހެއްގެ ގައިން ވެސް އިތުރު ދެމީހަކަށް ޖެހޭނެ ކަމަށް ބެލެވުނު ވޭރިއެންޓެއްކަމުގައިވިޔަސް، އައު ވޭރިއަންޓް އެކަކު ގައިން ފަސް މީހުންނަށް ޖެހޭނެކަން ދިރާސާތަކުން ދައްކައެވެ. މީގެ އިތުރަށް އައު ވޭރިއަންޓްއިން ބަލި ޖެހޭ މީހުންގެ އަލާމާތްތައް ފެންނަވަރު އިތުރު ކަމަށާއި، އަދި ބަލީގައި އެޑްމިޓްކުރަން ޖެހޭވަރު ގިނަވާނެކަމަށް ވެސް އެޗް.އީ.އޯ.ސީ.އިން ބުނެއެވެ.


Hulhule Falhu Hihkaigen Parking Zone Eh Tharahgee Kuranee - Vaguthu\nރާއްޖެ އިން ފައްސި މަދު، ކޮވިޑަށް ޓެސްޓް ކުރުން ވެސް މަދު - 53 މިނެޓް ކުރިން\nހުޅުލޭ ފަޅު ހިއްކައިގެން ޕާކިން ޒޯނެއް ތަރައްޤީ ކުރަން ނިންމައިފި\nވެލާނާ އިންޓަނޭޝަނަލް އެއާޕޯޓް – ވަގުތު އިމޭޖްސް: އިބްރާހިމް ޝާބިލް\nހުޅުލެއަށް ފެރީ ވަނުމަށް މިހާރު ބޭނުންކުރަމުންދާ ނެރުކައިރިން ފަޅުތެރެ ހިއްކުމަށް ފަހު އެއްގަމު އުޅަނދުތައް ޕާކް ކުރުމަށް ޕާކިން ޒޯނެއް ތަރައްޤީ ކުރަން ނިންމައިފިއެވެ.\nފެރީ ވަނުމަށް މިހާރު ބޭނުންކުރާ ނެރު ބަންދުކުރުމަށް މިހާރު ވަނީ ނިންމާފައެވެ.\nއެމްއޭސީއެލްގެ މެނޭޖިންގ ޑިރެކްޓަރ ޢާދިލް މޫސާ "ޕީއެސްއެމް" އަށް ދެއްވި އިންޓަވިއުއެއްގައި ވިދާޅުވީ، މިމަސައްކަތާއެކު ކަނޑު އުޅަނދުފަހަރު ވަނުމަށް އައު ނެރެއް ކެނޑުމުގެ މަސައްކަތް މިހާރު ކުރިއަށްދާކަމަށެވެ.\nބުރިޖު މަޝްރޫޢާއެކު ގިނަ އެއްގަމު ވެހިކަލްތައް ހުޅުލެއަށް ދަތުރު ކުރާނެކަމަށާއި، އެ އުޅަނދުތައް ޕާކްކުރުމަށް ތަނަވަސް ޕާކިން އޭރިއާއެއް ތަރައްޤީކުރުމަށް ނިންމާފައިވާކަމަށްވެސް ޢާދިލް ވިދާޅުވިއެވެ.\nއެގޮތުން މިހާރު ހުޅުލެއަށް ފެރީތައް ވަނުމަށް ބޭނުންކުރާ ހުޅަނގުފަރާތު ނެރު ބަންދުކޮށް އެތަނުގެ ބިން ހިއްކުމަށް ނިންމާފައިވާކަމަށާއި، އެ މަސައްކަތް މިމަހުގެ ތެރޭގައި ފެށޭނެކަމަށްވެސް އޭނާ ވިދާޅުވިއެވެ. އެތަން ހިއްކާ އޮގަސްޓަ މަހުގެ ތެރޭގައި ޕާކިން އޭރިއާ ބޭނުންކުރަން ފަށާނެކަމަށްވެސް ޢާދިލް ވިދާޅުވިއެވެ. އަދި އުޅަނދުފަހަރު ވަނުމަށް އިތުރު ނެރެއް ކެނޑުމުގެ މަސައްކަތް މިހާރު ކުރިއަށްދާކަން ޢާދިލް ފާހަގަކުރެއްވިއެވެ.\n"ބުރިޖު ނިމޭއިރަށް ވަރަށް ގިނަ ވެހިކަލްތައް އެއަރޕޯޓަށް އެކްސެސްވާނެ. އެހެންވެ ޕާކިން އޭރިއާއެއް ޑިވެލޮޕްކުރުުގެ މަސައްކަތް އަޅުގަނޑުމެން ކުރިއަށްގެންދަން. އަދި މިހާރު ނެރެއް ކެނޑުމުގެ މަސައްކަތް ކުރިއަށްދާނެ. އެގޮތުން ހުޅަނގު ފަރާތުގައި އުޅަނދުތައް ވަނުމަށް ބޭނުންކުރާ ނެރު ބަންދުކުރުމަށްފަހު އެތަން ހިއްކައި އެއަރޕޯޓް ޕާކިން އޭރިއާކަމަށް ހަމަޖެއްސުމަށް ވަނީ ނިންމާފައި. ފުދޭވަރަކަށް ބޮޑު ޖާގައެއް ޤާއިމްކުރެވޭނެ. އޭގެ މަސައްކަތް މިމަހުފެށޭނެ. އަދި އައު ނެރެއްކަނޑައި މިމަހު ބޭނުންކުރާން ފަށާނެ. އޮގަސްޓް ނިމެންވާއިރަށް ޕާކިން އޭރިއާ ތައްޔާރުވާނެ" އާދިލް ވިދާޅުވިއެވެ.\nމީގެއިތުރުން ބުރިޖު މަޝްރޫއާއެކު ހުޅުލެއާއި ހުޅުމާލެ ގުޅާލާ ހައިވޭ ހަދަމުންދަނީ އެއަރޕޯޓްގައި މިހާރު ބޭނުންކުރާ މަގު އޮތްތަނުގައިކަމަށްވުމުން އިތުރު މަގެއް ހެދުމުގެ ތަރައްޤީކޮށް ވަނީ ނިންމާލާފައެވެ. މިމަގު ތަރައްޤީކޮށްފައިވަނީ ހުޅުލެއާއި ހުޅުމާލެ ހައިވޭއާ އިންވެގެންނެވެ. އެ މަގު ތަރައްޤީކުރުމަށް 18 މިލިއަން ރުފިޔާ ޚަރަދުކޮށްފައިވާކަމަށް އެމްއޭސީއެލްގެ މެނޭޖިންގ ޑިރެކްޓަރ ޢާދިލް މޫސާ ވިދާޅުވިއެވެ.\nބުރިޖުގެ މަސައްކަތް މިއަހަރުގެ ސެޕްޓެމްބަރ މަހު ފަހުކޮޅު ނިމޭނެއެވެ.\nސިންގަޕޯ އެއާލައިންސްގެ ދަތުރުތައް އަލުން ފަށައިފި\nމޫދަށް ވެއްޓުނު ކުއްޖާ ސަލާމަތް ކޮށްދިން ދެ މީހުންނަށް ރައީސް ނަޝީދު ޝުކުރު އަދާކޮށްފި\nޖޫން 18, 2018 08:36\nމިއީ ތަރައްގީ އަކީ. އިންޑިއާއަށް އެއަރޕޯޓުދީގެން އަމިއްލަޖީބު ބޮޑުކުރުމެއްނޫން.\nޖޫން 18, 2018 09:11\nމިއީ ތަރައްގީ އަކީ. އިންޑިއާއަށް އެއަރޕޯޓުދީގެން އަމިއްލަޖީބު ބޮޑުކުރުމެއްނޫން ސާބަހޭ ކެނެރީބޭގަޑުމިގައުމްހަލާކްކޮއްލައިފި 2018ރައީސްޔާމިންއިންޝާﷲ\nޖޫން 18, 2018 09:12\nޖޫން 18, 2018 10:47\n3 މަސް ނުވާނެ ތިހިއްކަން ބުނިތަނުން ބައެއް ހިއްކާފަ ށީޓު ޕައިލް ކުރިފަހުން، ކިހާބޮޑު ވޭސްޓެއް ތޯ؟ ދުރު މުސްތަގުބަލުގެ ޕްލޭނެއް ނެތީތޯ؟؟\nޖޫން 18, 2018 11:41\nވީމާ ދަތުރުގައި ނެތް ކޮންމެ ވެހިކަލެއް އޮންނަންވާނީ މި ހެދޭ ޕާރކިން ޒޯނުގައިތާ މުޅިން ރަނގަޅު އޭރުން މާލެތެރެ ހިނގައި ބިގާ އުޅޭން ވަރަށް ފަސޭހަވާނެ ކަމަށް ފެނޭ. އަދި ސަރުކާރަށް އާމްދަނީ އިތުރުވެގެން އަންނާނެ ޕާރކިންގ ފީއިން\nޖޫން 18, 2018 16:04\nމީއީ މީސަރުކާރުގައީ ޕުލޭނީން ކުރުމުގެ ގާބީލީއްޔަތު ބަލީކަން ދައްކުވައީދޭ ނީޝާނެއް.. އެއްދުވަހު އީމާރާތް ކުރާނެ އަނެއް ދުވަހު ބަދަލުގެނެސް ކޮންނާނެ.. އަނެއް ދުވަހު ހީއްކާފަ ފަސް އަޅާނެ.. ދެން މީހެން ގޮސް އަކުންބަކުން މުޅީންވެސް.\nޖޫން 19, 2018 13:51\nތީވަރައްބޮޑުއޮޅުމެއް އެއީމާލޭގަދަތުރުކޮއްފަޕާކު ކުރަންދާންއޮނނަތަނެއްނޯން ޕަސިންޖަރުންގޮވާގެއެރޕޯޓައްއަރާއުޅަދުތައްޕާކުރާ ޕާކިންނިޒާމެއްގެވާހަކަ\nޖޫން 18, 2018 22:32\nތަރައްގީ ގައިމު ހަބޭސް ސަރުކާރު ތަރަށްގީ ތަރަށްގީ މުޅި ގައުމުގަވެސްތަރަށްގީ ޝުކުރިއްޔާ ރައީސް ޔާމީން 2018ޔަގީން .......\nޖޫން 19, 2018 13:43


Ka'dhoogai thibi sifainge 25 meehaku positive vejje\nކައްދޫން ސިފައިންގެ 25 މީހަކު ޕޮޒިޓިވް\nކައްދޫ ވައިގެ ބަނދަރު މިލިޓަރީ ވައިގެ ބަދަރަކަށް ބަދަލު ކުރި ރަސްމިއްޔާާތު\nލ. ކައްދޫގައި ތިބި ސިފައިންގެ ތެރެއިން 25 މީހަކު ކޮވިޑް-19 އަށް ޕޮޒިޓިވް ވެއްޖެ އެވެ.\nޕޮޒިޓިވްވެފައި ވަނީ ޓްރޭނިންތަކެއްގައި ކައްދުއަށް ގޮސްތިބި ސިފައިންގެ ބައެކެވެ. އެނގިފައިވާ ގޮތުގައި އެ މީހުން ކަރަންޓީންގެ މުއްދަތުގައި ތިބީ ކައްދޫގެ ވަލުތެރޭގަ އެވެ. ސިފައިންގެ ބަޔަކު ކޮވިޑަށް ޕޮޒިޓިވްކަން އެނގުނީ ކަރަންޓީންގެ މުއްދަތު ފުރިހަމަކޮށް ނެގި ސާމްޕަލްތަކުގެ ނަތީޖާ މިއަދު ލިބުމުންނެވެ. އަދިވެސް ނަތީޖާ ނުލިބޭ ބައެއް ސާމްޕަލް ވެއެވެ. އެހެން ކަމުން އެ އަދަދު އިތުރު ވެދާނެ އެވެ.\nސިފައިންގެ ބަޔަކު ޕޮޒިޓިވްވުމާއި ގުޅިގެން އެޗްޕީއޭއާއި އެމްއެންޑީއެފް ގުޅިގެން ރައްކާތެރިކަމުގެ ފިޔަވަޅުތައް އެޅުމުގެ މަސައްކަތް ވަނީ ފަށާފައެވެ. މީގެ ކުރިން ގިރިފުށީގައި ތިބި ގިނަ އަދަދެއްގެ ސިފައިންވެސް ކޮވިޑަށް ޕޮޒިޓިވްވެ އެ ރަށުގައި ކުރިއަށްދިޔަ ޓްރޭނިންތައް މެެދުކަނޑާލަން ޖެހުނެވެ.\nކައްދޫން ސިފައިންގެ ބަޔަކު ޕޮޒިޓިވް ވި އިރު މަދަނީ ހިދުމަތަށް ވެސް ބޭނުން ކުރާ މިލިޓަރީ އެ އެއާ ޕޯޓްގައި އިންޑިއާ ސިފައިން ވެސް ތިބެ އެވެ. އަދި ތަމްރީނު ހެދުމުގެ ނަމުގައި ވެސް އިންޑިއާ ސިފައިން ދެ އެވެ. އެކަމަކު ޕޮޒިޓިވް ވި މީހުންގެ ތެރޭ އިންޑިއާ ސިފައިންގެ މީހަކު ހުރި ކަމެއް ނޭނގެ އެވެ.\nކާޑެއްދޫ އެއާޕޯޓް ކޮވިޑް-19 އެމްއެންޑީއެފް\nއެފްއޭއެމް ބިލްޑިންގް ކޮވިޑް ފެސިލިޓީއަކަށް\nސިފައިންގެ މީހާ މަރުވެފައި އޮއްވާ ފެނިއްޖެ


Saloon Ah Gos Rahumaitheriyaa Aai Angathalhan Hurumun Bodu Landeh - Vaguthu\nސެލޫނަށް ގޮސް ރަހުމަތްތެރިޔާއާ އަނގަ ތަޅަން ހުރުމުން ބޮޑު ލަނޑެއް\nސެލޫން އަށް ގޮސް ޚިދުމަތް ހޯދާ އިރު ވަރަށް ގިނަ ވަގުތު ހޭދަވެއެވެ. ޚާއްސަކޮށް މޭކަޕް ކުރަން ނޫނީ އިސްތަށިގަނޑަށް ފަރުވާ ހޯދަން ނޫނީ ފޭޝަލް ހެދުން ކަހަލަ ކަންކަމަށް ވަރަށް ވަގުތު ހުސް ކުރަން ޖެހެއެވެ. މި ސަބަބާ ހުރެ ސެލޫންގައި ޚިދުމަތް ދެނީ ވަރަށް ގިނަ ވަގުތު އެކަމަށް ހުސްކޮށްގެންނެވެ. އެގޮތަށް ވަގުތު ހުސްކޮށްގެން ދާއިރު ޚިދުމަތް ދޭ މީހުންވެސް ތިބެނީ ވަރަށް އަވަދިނެތިއެވެ. ވަކި ގަޑި އަކަށް އެޕޮއިންޓްމެންޓެއް ހަދައިގެން އެ ކްލައިންޓަކަށް ޚިދުމަތް ދިނުމަށާއި، ގަޑި އަށް މަސައްކަތް ނިންމަން އަބަދުވެސް ސެލޫންތަކުން މަސައްކަތް ކުރެއެވެ.\nބައެއް ފަހަރު ސެލޫންތަކުގައި ހީނުކުރާ ކަހަލަ ކަންކަން ދިމާވެފައި އެބަހުއްޓެވެ. މިފަހަރު މިއޮތީ މިކަހަލަ ވާހަކައެކެވެ. ޓްވިޓާގައި ޖޭމީ ގްނޫމަން ކިޔާ މީހަކު ޝެއާކޮށްފައިވާ ވީޑިއޯއަކުން ފެންނަ ގޮތުން އަންހެނަކު ސެލޫން އަށް ގޮސް އޭނާގެ ހެއާ ޓްރީޓްމެންޓް ނަގަމުން ދިޔަ އިރު ޖެހިގެން ހުރި ގޮނޑީގައި އޭނާގެ ރަހުމަތްތެރިޔަކު އިށީނދެގެން އިނެވެ.\nމި ވީޑިއޯ އިން ފެންނަނީ އެ އަންހެން މީހާ ރަހުމަތްތެރިޔާ އާއި ވާހަކަދައްކަން އުޅޭތީ ހެއަ ޑްރެސަ އުނދަގޫވެގެން އުޅޭ މަންޒަރެވެ. ސާޅީސް ހަތަރު ސިކުންތުގެ އެ ވީޑިއޯކޮޅުން ފެންނަނީ އެ އަންހެން މީހާ މަޑުން ނޯވެ ތެޅޭ ވަރުން އިސްތަށިގަނޑު ދޮންނަން އުނދަގޫވެގެން އުޅޭ މަންޒަރެވެ.\nފުރަތަމަ ހެއަ ޑްރެސަ ވަރަށް ކެތްތެރިކަމާއެކު އެ އަންހެން މީހާގެ ބޯ ތިރިކޮށް ރީތިކޮށް ބޯ ބަހައްޓަން މަސައްކަތް ކުރާ މަންޒަރު ފެނެއެވެ. އަދި އެއް ފަހަރު އެ އަންހެން މީހާ ރަހުމަތްތެރިޔާ އާއި އަނގަތަޅަމުން ފޯރީގައި ތެދުވަން އުޅުމުން ތަންކޮޅެއް ބާރަށް ބޮލުގައި އަތް އަޅާ ތިރިކޮށްލައެވެ. އެ ހިސާބުން އެ އަންހެން މީހާ މައާފަށް ވެސް އެދެއެވެ.\nނަމަވެސް ކުޑަ ވަގުތުކޮޅެއް ފަހުން އަނެއްކާވެސް އެ މީހާ އަނެއްކާވެސް ރަހުމަތްތެރިޔާ އާއި އަނގަތަޅަން ފަށައެވެ. އެންމެ ފަހުން ރުޅިއައިސްގެން ހެއަ ޑްރެސަ އެ އަންހެން މީހާގެ މޫނަށް ފެންޖަހާ މަންޒަރު ފެނެއެވެ. މި ވީޑިއޯ އާއްމުވުމާއެކު އާއްމުންގެ ޚިޔާލުތައް ބަންޑުންކޮށްލިއެވެ. ބައެއް މީހުން ވަނީ ހެއަ ޑްރެސަ އަންޕްރޮފެޝަނަލް ކަމަށާއި އޭނާގެ އަހުލާގު ދަށް ކަމަށް ބުނެފައެވެ. އަނެއް ބައި މީހުން ވާހަކަ ދެއްކީ އޭނާ ދިފާއުކޮށެވެ.


SunOnline: Coronavirus: Bali bodu noon meehun 14 dhuvas vumun dhookohllaane\nކޮރޯނާވައިރަސް: ބަލި ބޮޑުނޫން މީހުން 14 ދުވަސްވުމުން ދޫކޮށްލާނެ\nއައިޝަތު ފަރީޙާ 26 Mar 2020, 15:41\nއައިޖީއެމްއެޗްގެ އެތެރެހަށީގެ ޑޮކްޓަރު ޑރ. މޫސާ މުރާދު -- ސަން ފޮޓޯ: ފަޔާޒު މޫސާ\nރާއްޖެއިން ކޮރޯނާ އަށް ޕޮޒިޓިވް ވި މީހުންގެ ތެރެއިން މިހާރު ބައްޔަށް ފަރުވާ ދެމުންދާ މީހުންގެ ތެރޭގައި ހިމެނޭ ސީރިއަސް ނޫން މީހުން 14 ދުވަހަށްފަހު ހޯމް ކަރަންޓީނަށް ދޫކޮށްލަން ނިންމާފައިވާކަމަށް ބުނެފި އެވެ.\nކޮރޯނާވައިރަހާ ގުޅޭ އެންމެ ފަހުގެ މައުލޫމާތު ހިއްސާކުރުމަށް މިއަދު ބޭއްވި ނޫސްވެރިންގެ ބައްދަލުވުމުގައި އައިޖީއެމްއެޗްގެ އެތެރެހަށީގެ ޑޮކްޓަރު ޑރ. މޫސާ މުރާދު ވިދާޅުވީ ބައްޔަށް ޕޮޒިޓިވް ވި މީހުންގެ ތެރެއިން ބަލިން ފަސޭހަވި ގިނަ މީހުން މިހާރު މޮނީޓަރިން އިން ދޫކޮށްލާފައިވާ ކަމަށެވެ.\n"ނެގެޓިވްވި މީހުންގެ ތެރެއިން މިހާރު މޮނީޓާ މިކުރަނީ ހާލު ސީރިއަސްވެގެން ދަރުމަވަންތަ ހޮސްޕިޓަލުގެ 11 ވަނަ ފަންގިފިލާގައި ފަރުވާ ދެވުނު އިޓަލީ މީހާ އާއި އޭނާގެ އަންހެނުން. އެމީހުން މިހާރު ތިބީ ދަރުމަވަންތައިގެ 17 ވަނަ ފަންގިފިލާގައި،" ޑރ. ވިދާޅުވި އެވެ.\nވިދާޅުވީ ބައްޔަށް ޕޮޒިޓިވް ވެފައިތިބި މީހުންގެ ހާލު ރަނގަލު ކަމަށާއި އެމީހުންގެ ފަރާތުން ސިއްހީ އިތުރު އެއްވެސް މައްސަލައެއް ނުފެންނަ ކަމަށެވެ.\n"އަޅުގަނޑުމެން މައިލްޑް ކޭސް ތަކުގެ ގޮތުގައި ބެލި ޕޭޝަންޓުން، ޕޮޒިޓިިވް ވި މީހުން. އޭހެ ތެރެއިން ބައެއް މީހުންނަކީ ވަރަށް ކުޑަކޮށް އަަލާމާތްތައް ފެނުނު، ނުވަތަ ކޮންޓެކްޓް ޓްރޭސިންގެ ތެރެއިން ސާމްޕަލް ނެގި މީހުންގެ ތެރެއިން ބައެއް ފަހަރަށް މާ ބޮޑު އަމާލާތެއް ނެތިވެސް ޕޮޒިޓިވް ވި މީހުން. އެމީހުން އަޅުގަނޑުމެން މި ނިންމީ 14 ދުވަހުގެ ކަރަންޓީނު ހަމަވެއްޖެ ކަމަށްވަންޏާ، އަޅުގަނޑުމެންގެ ބެލުމުގެ ދަށުން ދޫކޮށްލަން. އެގޮތަށް ދޫކޮށްލީމާ އެމީހުންނަށް އަނބުރާ ރިސޯޓަށް ދެވޭނެހެން މި ދޫކޮށްލަނީ،" ޑރ. ވިދާޅުވި އެވެ.\nޑޮކްޓަރު ވިދާޅުވީ 14 ދުވަސް ހަމަ ނުވާނަމަ ރިޯޓުގައި އައިސޮލޭޝަން ހަމަކުރަން ޖެހޭނެ ކަމަށެވެ.\nރާއްޖެއިން ބައްޔަށް ޕޮޒިޓިވްވި 13 މީހުންގެ ތެރެއިން އަށް މީހަކު ރަނގަޅުވެފައިވާއިރު، އިތުރު ޕޮޒިޓިވް ކޭހެއް ނުފެނުމުގެ މާނައަކީ ހާލަތު ބަދަލުވުން ނޫން ކަމަށް ޑރ. މުރާދު ވިދާޅުވި އެވެ.\n"އަޅުގަނޑުމެން އަދިވެސް ހާލަތު ބަދަލުނުވާނެ ކަމަށް ނިންމީކީ ނޫން. އަދިވެސް ވަރަށް ބޮޑަށް ބަލަމުން ގެންދަން އެބަޖެހޭ. އެ ގަނާފއި ހުރި، އަދި ސަމާލުކަން ދޭންވީ ކަންތަކަށް ސަމާލުކަން ދީގެން، މިކަން ދުނިޔޭގައި ބަދަލުވަމުންދާގޮތަށް ބަލަން އެބަޖެހޭ ހުށިޔާރު ކަމާއެކު،" ޑރ. ވިދާޅުވި ވިދާޅުވި އެވެ.\nއޭނާ އަދި ވިދާޅުވީ، މަސައްކަތަށް އެއްވެސް ލުޔެއް ނާންނަ ކަމަށާއި އިރުޝާދުތަކަށް ރައްޔިތުން ބޯލަނބަން އެދިލައްވާ ކަމަށެވެ.


Helicopter accident gai zahamvi ekaku serious\nހެލިކޮޕްޓަރު އެކްސިޑެންޓްގައި ޒަހަމްވި އެކަކު ސީރިއަސް\nހެލިކޮޕްޓަރުގެ ފިޔަގަނޑުގައި ސިޑި ޖެހުމުގެ ސަބަބުން ގެއްލުންވެފައި: ދެ މީހަކަށް ވަނީ އަނިޔާވެފަ--\nވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި މަތިންދާބޯޓަށް އަރާ ސިޑިއެއްގައި ސިފައިންގެ ހެލިކޮޕްޓަރު ޖެހި، ޒަހަމްވި ދެ މީހުންގެ ތެރެއިން އެކެއްގެ ހާލު ސީރިއަސް ކަމަށް އޭޑީކޭ ހޮސްޕިޓަލުން ބުނެފި އެވެ.\nއެ ހޮސްޕިޓަލުން ބުނި ގޮތުގައި އެކްސިޑެންޓްގައި ޒަހަމްވި މީހާއަށް މިހާރު ގެންދަނީ އެ ހޮސްޕިޓަލްގެ އައިސީޔޫގައި ފަރުވާ ދެމުން ކަމަށައި އޭނާގެ ހާލު ސީރިއަސް ކަމަށެވެ. ނަމަވެސް އޭނާއަށް ލިބިފައިވާ އަނިޔާގެ ތަފްސީލެއް ހޮސްޕިޓަލުން ހާމައެއް ނުކުރެ އެވެ.\nހޮސްޕިޓަލްގައި ފަރުވާދެމުންދާ މީހާއަށް އަނިޔާވެފައިވަނީ، މައުލޫމާތު ލިބޭ ގޮތުގައި އެނބުރެމުންދިޔަ ހެލިކޮޕްޓަރުގެ ފިޔަގަނޑުގައި އެ ސިޑި ޖެހުމުގެ ސަބަބުން ބުރައިގެން ދިޔަ އެއްޗެއް އެމީހާގެ ބަނޑަށް ހެރުމުގެ ސަބަބުންނެވެ.\nމި އެކްސިޑެންޓްގައި އަނިޔާވި އަނެއް މީހާއަށް މާބޮޑު އަނިޔާތަކެއް ލިބިފައިނުވެ އެވެ. އޭނާ ހޮސްޕިޓަލްގައި އެޑްމިޓްކޮށްފައެއް ވެސް ނުވެ އެވެ. އަނިޔާވި ދެ މީހުންނަކީ އެ ސިޑި ހަރުކޮށްފައިވާ އުޅަނދު ދުއްވަން ތިބި ދެ މީހުންނެވެ. އެކްސިޑެންޓްވި ހެލިކޮޕްޓަރަކީ ގއ. ވިލިގިނލިން ބަލި މީހަކު ގޮވައިގެން ވީއައިއޭއަށް ޖެއްސި ހެލިކަޕްޓަރެކެވެ.\nމިފަދަ ހާދިސާއެއް އެއާޕޯޓްގައި ހިނގި މިއީ ފުރަތަމަ ފަހަރެވެ. ރާއްޖޭގައި ހެލިކޮޕްޓަރު އޮޕަރޭޓްކުރުމުގެ ހުއްދަ އޮންނަނީ ހަމައެކަނި އެމްއެންޑީއެފްއަށެވެ. އެ ހެލިކޮޕްޓަރުގެ ބޭނުން ކުރަނީ ރެސްކިއު އޮޕަރޭޝަންތަކަށާއި ބަލި މީހުން އުފުލުމަށެވެ. މިހާރު ސަރުކާރުން ވަނީ ކޮމާޝަލް ހެލިކޮޕްޓަރު ދަތުރުތައް ހުއްދަ ދިނުމަށް ވެސް ނިންމާފަ އެވެ. އެކަން ހުއްޓާލީ ހެލިކޮޕްޓަރުގެ ގިނަ އެކްސިޑެންޓްތަކެއް ހިނގައި އެތައް ބައެއްގެ ފުރާނަ ގެއްލުމުންނެވެ.\nއެކްސިޑެންޓް ވެލާނާ އިންޓަނޭޝަނަލް އެއާޕޯޓް\nއަލަށް ހަދާ ކާގޯ ޓާމިނަލުން ވެއްޓި ބިދޭސީއަކަށް އަނިޔާވެއްޖެ\nކުލަ ލާން އުޅުނު ބަޔަކު ވެއްޓި އަނިޔާވެއްޖެ\nމަތިންދާބޯޓަށް އަރާ ސިޑިއެއްގައި ހެލިކޮޕްޓަރުޖެހި ދެމީހަކަށް އަނިޔާވެއްޖެ